year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2022 | 118 | Læknar segja þörf á úrbótum á úrvinnslu alvarlegra atvika sem koma upp í heilbrigðiskerfinu. Læra þurfi af reynslusögum kvenna sem stigið hafa fram í vikunni og lýst alvarlegum afleiðingum mistaka innan kerfisins. Steinunn Þórðardóttir, formaður Læknafélags Íslands, fagnar því að heilbrigðisráðherra hafi endurvakið starfshóp um öryggi sjúklinga og heilbrigðisstarfsfólks. Hún segir aðgerða þörf strax og skýra þurfi ábyrgð stofnana í heilbrigðiskerfinu og þeirra sem þar starfa. | Þetta þarf líka að vera skýrara, þú getur ekki sett starfsfólkið þitt í hvaða aðstæður sem er og gert það svo persónulega ábyrgt ef eitthvað fer úrskeiðis sem klárlega er stórkostleg hætta á ef það er undirmönnum og allt of mikið álag og fólk missir yfirsýnina. Ætlarðu þá að láta einstaklinginn sem lendir með svartapétur í höndunum, á hann að bera alla ábyrgð, þannig að það þarf að skýra þetta og sem dæmi þá kölluðu læknar á bráðamóttöku eftir þessu síðasta sumar, sögðu við erum undir neyðarmönnun í allt sumar, við höfum ekki yfirsýn, þetta er náttúrulega bara eins og við séum alltaf í einhverju neyðarástandi alla daga, er ég persónulega ábyrg eða ábyrgur ef eitthvað fer úrskeiðis í minni læknismeðferð við þessar aðstæður, og þessu hefur í rauninni ekki ennþá verið svarað.
| null |
2022 | 118 | Haukar hafa tveggja stiga forystu á Val á toppi úrvalsdeildar karla í handbolta þegar tveimur umferðum er ólokið. Fjórir leikir fóru fram í deildinni í gærkvöld. | Haukar tóku á móti KA og voru norðanmenn með yfirhöndina þar til um miðjan seinni hálfleik þegar Haukar jöfnuðu. Haukar voru svo komnir fjórum mörkum yfir þegar fimm mínútur lifðu leiks og þrátt fyrir að KA-menn næðu að minnka muninn í eitt mark um stund urðu lokatölur 27-24 fyrir Hauka. Þeir eru með 32 stig á toppnum, tveimur meira en Valur sem vann öruggan átta marka sigur á Aftureldingu, 26-18.
Grótta á enn möguleika á að komast í úrslitakeppnina eftir sigur Víkingi, 33-21. Grótta er í 9. sæti, tveimur stigum á eftir Aftureldingu sem er í áttunda sæti og því síðasta sem gefur þátttöku í úrslitakeppninni. Að lokum vann Stjarnan sigur á HK sem þegar er fallið eins og Víkingur. Leikið verður í úrvalsdeild kvenna í handbolta í dag. Liðin í efsta og neðsta sæti deildarinnar, Fram og Afturelding, eigast við í Mosfellsbæ, KA/Þór tekur á móti HK og ÍBV og Stjarnan eigast við. KA/Þór getur komist upp fyrir Val og í 2. sæti deildarinnar með sigri en Valur mætir Haukum á morgun.
Bikarúrslitahelgin í blaki stendur nú sem hæst í íþróttahúsinu í Digranesi og voru undanúrslit karla leikin í gærkvöld. Það verða ríkjandi bikarmeistarar Hamars og KA sem mætast í bikarúrslitum á sunnudaginn. Hamar vann HK með þremur hrinum gegn einni og KA lagði Vestra einnig 3-1. Undanúrslitin í kvennaflokki fara svo fram í dag. Nú klukkan 13 mætast Afturelding og Álftanes og klukkan 15:30 mætast KA og Þróttur Fjarðabyggð. Bikarúrslitaleikir karla og kvenna verða sýndur beint á RÚV á morgun, sunnudag.
Martin Hermannsson átti góðan leik fyrir Valencia sem hafði betur gegn Tenerife í spænsku úrvalsdeildinni í körfubolta í gær, 92-88. Martin var stiga- og stoðsendingahæstur í leiknum með 22 stig og fimm stoðsendingar en Valencia situr í fimmta sæti deildarinnar með 34 stig að 25 umferðum loknum.
| null |
2022 | 119 | Aðeins liðu rúmir tveir mánuðir frá því að lögmaður Hafdísar Helgu Ólafsdóttur sendi erindi til Ásmundar Einars Daðasonar, menntamálaráðherra, þar til ráðuneytið tilkynnti að sátt hefði náðst í dómsmáli Lilju Alfreðsdóttur gegn Hafdísi Helgu. | Þetta kemur fram í svörum menntamálaráðuneytisins við fyrirspurnum fréttastofu. Hafdís fékk greiddar 2,3 milljónir í miskabætur og allan málskostnað. Málskostnaður ríkisins nam 5,5 milljónum króna.
Kærunefnd jafnréttismála komst að þeirri niðurstöðu að Lilja hefði brotið jafnréttislög þegar hún skipaði Pál Magnússon í stöðu ráðuneytisstjóra mennta-og menningarmálaráðuneytisins.
Lilja freistaði þess að fá úrskurðinn ógiltan fyrir dómstólum og þurfti fyrir vikið að stefna Hafdísi Helgu þar sem það var hún sem kærði skipan Páls.
Héraðsdómur Reykjavíkur hafnaði kröfu Lilju og var niðurstaða dómstólsins mjög afdráttarlaus. Lilja áfrýjaði niðurstöðunni til Landsréttar en aldrei kom til þess að málið væri flutt þar.
Í erindi lögmanns Hafdísar, sem er dagsett 13. desember, var einmitt bent á að sennilega yrði málið flutt í Landsrétti þegar tvö ár væru liðin frá höfðun þess. Í ljósi eindreginnar niðurstöðu héraðsdóms væri óskað eftir afstöðu ráðherra til að fella málið niður og viðræðum um sanngjarnar lyktir málsins.
Engar fjárhæðir voru nefndar í erindinu sem fréttastofa fékk afhent.
Rúmum tveimur mánuðum síðar sendi ráðuneytið frá sér tilkynningu um að sátt hefði náðst í málinu.
Fréttastofa óskaði einnig eftir upplýsingum um hvort einhverjar lögfræðilegar álitsgerðir eða minnisblöð hefðu verið unnin í tengslum við sáttina en fékk þau svör að ekkert slíkt væri fyrir hendi.
| null |
2022 | 119 | Frans páfi baðst í dag afsökunar á illri meðferð og vanrækslu sem börn kanadískra frumbyggja máttu þola í skólum kaþólsku kirkjunnar um nærri aldarskeið. | Hópur frumbyggja Kanada hefur verið í Páfagarði undanfarna daga en Frans fundaði með fulltrúum þeirra fyrr í vikunni og í gær. Tilgangur heimsóknarinnar var meðal annars að æskja þess að kirkjan bæðist afsökunar á athæfi stjórnenda kaþólskra skóla í Kanada. Fulltrúar eftirlifenda úr skólunum voru á fundi páfa.
Frans bað Guð um að fyrirgefa athæfið og sagðist taka undir með biskupum kaþólsku kirkjunnar í Kanada í fortakslausri afsökunarbeiðni. Um 150 þúsund kanadísk börn af frumbyggjaættum voru send í heimavistarskóla allt frá lokum nítjándu aldar og fram á tíunda áratug þeirrar tuttugustu. Börnin voru þvinguð til vistar í skólunum og bjuggu þar við illan kost, ofbeldi og mismunun.
Skólarnir voru settir á laggirnar af stjórnvöldum en margir hverjir reknir af kirkjunni. Á annað þúsund ómerktar grafir frumbyggjabarna hafa fundist við heimavistarskóla í Kanada.
Sérstök rannsóknarnefnd greindi frá því fyrir nokkrum árum að skólastjórar og kennarar hefðu beitt börnin grófu líkamlegu og kynferðislegu ofbeldi, svift þau menningu sinni og tungu.
| Frans páfi hefur beðist afsökunar á illri meðferð á börnum í heimavistarskólum kaþólsku kirkjunnar í Kanada. |
2022 | 119 | Félagsmálaráðherra segist vonast til að sem allra fyrst megi einfalda kerfi Tryggingastofnunar um verklag við greiningu á þroskaskerðingu. Ná þurfi betri árangri í að stytta biðlistana. | Umboðsmaður barna sagði í fréttum RÚV í gær að bið eftir ýmsum greiningum væri óásættanleg. Bið eftir einhverfugreiningu hjá Þroska- og hegðunarstöð er allt að tuttugu mánuðir. Móðir sem vildi ekki láta nafns síns getið steig fram fyrr í vikunni og sagði að barn hennar hefði líklega þegar fengið hjálp ef Tryggingastofnun tæki greiningar frá einkareknum stofum gildar.
Við erum að skoða erindi frá tryggingastofnun núna sem´eg vonist til að geti greitt eitthvað úr þessu, ég á bara von á því að það komist niðurstaða í það sem allra allra fyrst.
Dæmi eru um að Tryggingastofnun geri tímabundin umönnunarmöt með greiningum frá einkareknum stofum.
Guðmundur Ingi segist ætla að leggja fram nýtt frumvarp í kringum páskana með nýju kerfi umönnunargreiðslna fyrir foreldra sem eiga börn með langvinna sjúkdóma.
sem mun einfalda þetta kerfi. Gera það þannig að við erum að miða meira við umönnunarþörf barnsins en ekki læknisfræðilgear greiningar. Þannig það er spurning um millibilsástandið þarna á milli sem við erum að reyna að leysa.
Hann segir að barnamálaráðherra sé að skoða lengd biðlistanna. Stofnanir eins og Ráðgjafar- og greiningarstöð er undir hans málefnasviði.
Það er verið vinna í því. Sú vinna hjá mennta og barnamálaráðherra gengur út á það að stytta þessa biðlista eins og kostur er, auðvitað þurfum við að ná meiri árangri þar. það erum við öll meðvituð um það og munum leggjast öll saman á árarnar um að gera það
| null |
2022 | 119 | Snjóbráð er hafin á hálendinu og farið að hækka í sumum lónum Landsvirkjunar eftir erfitt vatnsár. Fyrirtækið þarf ekki að kaupa orku til baka frá stórnotendum eins og stefndi í og útlit fyrir að skerðingum létti fyrr en talið var. | Það er svokallað vor í lofti, snjórinn á hálendinu bráðnar og vatn er loks farið að hækka hækkar miðlunarlónum Landsvirkjunar. Vegna hlýindanna þarf fyrirtækið ekki lengur að biðja stórnotendur um að endurselja sér orku líkt og stefndi í og hefði kostað stórfé.
Eitt erfiðasta vatnsár Landsvirkjunar er vonandi að baki. Vegna þurrka síðasta sumar og haust var lítið í lónum á Þjórsársvæðinu, orkuskortur í uppsiglingu og þurfti að klippa á fyrirtæki sem keyptu skerðanlegt rafmagn. Fiskimjölsverksmiðjunar bræddu heila loðnuvertíð knúnar olíu og álver Fjarðaáls á Reyðarfirði varð fyrir framleiðslutapi upp á rúman milljarð.
Staðan var skelfileg í Þórisvatni sem lækkaði um metra á viku. En í síðasta mánuði fór að hlýna og það hækkar aftur í vatninu. Vatnsborðið er samt 8 metrum lægra en í meðalári. Í Blöndulóni er hætt að lækka stöðugt og hækkar suma daga. Þá hægir á lækkun í Hálslóni Kárahnjúkavirkjunar en þar er yfirborð lónsins 5 metrum lægra en að jafnaði.
Upp úr 9. mars fengum við leysingar á hálendinu þannig að innrennsli jókst nokkuð. Við bjuggumst við því að það gæti komið svona skot en innrennslið hefur í rauninni haldist þokkalegt síðan þá þannig að staðan hefur verið hægt og rólega að batna. Við gátum fallið frá endurkaupum sem er síðasta úrræði þegar kemur að því að draga úr álagi á kerfið. Ef þetta heldur áfram á þróast eins og það hefur gert undanfarnar vikur þá er mjög líklegt að við getum innan skamms tekið næsta skerf í að aflétta skerðingum. (Það var talað um fyrr í vetur að það mætti búast við að skerðingarnar yrði út apríl. Eru þá horfur til þess að skerðingarnar verði ekki svo lengi og það verði kannski hægt að aflétta þeim jafnvel um miðjan apríl?) Það er afskaplega ólíklegt að þær standi út apríl. Það er ágætis verðurútlit núna fyrir helgina. Það mun skipta miklu máli hvað gerist þá.
| Snjóbráð er á hálendinu og farið að hækka í lónum Landsvirkjunar. eftir erfitt vatnsár. Fyrirtækið þarf ekki að kaupa orku til baka frá stórnotendum eins og stefndi í og útlit fyrir að skerðingum létti fyrr en talið var. |
2022 | 119 | Aldrei hefur verið lengri bið eftir ADHD-greiningu samkvæmt tilkynningu frá ADHD-samtökunum. Formaður þeirra, Vilhjálmur Hjálmarsson segir að 800 börn séu á biðlista - og með fullorðnum bíði vel á þriðja þúsund eftir greiningu. | Þetta er ósköp einfalt mál, það hefur ekkert verið gert varðandi fullorðna. Líklega þarf fjórfalt fjármagn ef á að ná þessum risastóra biðlista niður á einu ári. Ef við horfum á börnin þá er þetta búið að vera stigvaxandi vandamál, það kom aukafrjámagn rétt fyrir kosningar en það dugar engan veginn til.
Í tilkynningu frá samtökunum segir að biðlistar hafi aldrei verið lengri en núna.
Geðheilsumiðstöð barna var stofnuð fyrr á árinu, sem sameinar Þroska og hegðunarstöð, geðheilsuteymi fjölskylduverndar og meðferðarteymi fyrir börn og unglinga - undir einn hatt.
Þar koma auknir peningar en þeir fara í meðferð. Áfram er þessi langi biðlisti í greiningar hjá börnum sem er þyngri en tárum taki. Við vitum miðað við núverandi útreikning að þetta mun taka fjögur ár að klára biðlistann sem er til staðar núna.
| Allt að fjögurra ára bið er eftir ADHD-greiningu. Vel á þriðja þúsund, bæði fullorðnir og börn eru á biðlista. |
2022 | 119 | Friðarviðræður Rússa og Úkraínumanna standa enn yfir og nú gegnum fjarfundabúnað. Talsmenn Rauða krossins vonast til þess að í dag takist að flytja þúsundir íbúa frá hafnarborgarborginni Mariupol.. | Stjórnvöld í Moskvu saka Úkraínumenn um að hafa gert loftárás á borgina Belgorod sem er um fjörutíu kílómetra norðan landamæranna að Úkraínu. Það væri þá í fyrsta skipti sem Úkraínumenn láta til skarar skríða yfir landamærin. Þær ásakanir minnka von um að Vladimír Pútín Rússlandsforseti dragi úr þunga árása hersveita sinna. Dmitry Peskov, talsmaður rússnesku stjórnarinnar, segir það ekki styrkja áframhaldandi viðræður en Dmytro Kuleba utanríkisráðherra Úkraínu vildi hvorki staðfesta né hrekja ásakanir Rússa. Hann segist fyrst og fremst vera almennur borgari, sem bendir til að árásin sé á forræði hersins.
Fyrr í vikunni hétu Rússar að dregið yrði úr árásum á höfuðborgina Kyiv og Chernigiv norðanvert í Úkraínu. Volodymyr Zelensky Úkraínuforseti segir öflugar árásir í uppsiglingu á landið austan- og sunnanvert . Starfsfólk Rauða krossins er á leið til Mariupol til bjargar fólki sem vikum saman hefur setið fast í rústum borgarinnar. Ástandið er afar alvarlegt, enda fólk án matar, lyfja og rennandi vatns. Ewan Watson talsmaður Rauða krossins segir aðgerðina mjög flókna og erfiða en kveðst vongóður um að bílalest komist brott með fólk úr Mariupol til annarrar borgar í landinu. Enn hefur ekki fengist staðfest hver áfangastaðurinn er.
| Friðarviðræður Rússa og Úkraínumanna halda áfram í dag í skugga ásakana um að Úkraínuher hafi gert loftárás á rússneska borg. Enn er unnið að því að opna flóttaleið fyrir íbúa hafnarborgarinnar Mariupol. |
2022 | 119 | Utanríkisráðherra segir að íslensk stjórnvöld hafa ekki beitt sér fyrir hagsmunum kjörræðismanns síns í Belarús. Þau hafi hins vegar leitað upplýsinga þegar óljósar fregnir bárust af því að hann kynni að lenda á lista yfir fólk sem sætir efnahagsþvingunum. | Þórdís Kolbrún Reykfjörð Gylfadóttir utanríkisráðherra mætti á fund stjórnskipunar- og eftirlitsnefndar Alþingis í dag. Þar ræddi hún samskipti íslenskra stjórnvalda við Evrópusambandið í aðdraganda þess að listi yfir fólk sem beitt var efnahagsþvingunum vegna framferðis stjórnvalda í Hvíta-Rússlandi. Hún sagði stjórnvöld hafa fengið óljósar ábendingar um að kjörræðismaður Íslands kynni að verða á þeim lista. Því stjórnvöld brugðist við með því að óska upplýsinga um málið. Hún þvertók hins vegar fyrir að íslensk stjórnvöld hefðu beitt sér fyrir hagsmunum kjörræðismannsins.
Ísland kærir sig ekkert um að vera með kjörræðismann sem á heima á refsilista. Það segir sig sjálft, það sér það hver maður. Það var eðlilegt að vilja vita hvort að hann væri það þótt svo að i þeim samskiptum hafi líka verið lýst áhyggjum af því að ef það væri svo þá hefði það áhrif á viðskiptalega hagsmuni Íslands. Það lá alveg fyrir vegna þess að bæði Ísland eins og önnur ríki líka, eða fyrirtæki innan þeirra, hafa átt í viðskiptum við Moshensky.
| null |
2022 | 119 | Allsherjar- og menntamálanefnd Alþingis hefur fengið þau gögn frá Útlendingastofnun, sem þörf er á svo hægt sé að veita fólki ríkisborgararétt. Ekkert varð af veitingu ríkisborgararéttar með lögum frá Alþingi í desember vegna þess að umbeðnar upplýsingar bárust ekki frá Útlendingastofnun. | Bryndís Haraldsdóttir, formaður nefndarinnar, segir í samtali við fréttastofu að gögnin séu nú komin til nefndarinnar og til meðferðar hjá undirnefnd. Því megi eiga von á að þingið veiti hópi fólks ríkisborgararétt á næstunni.
Venjan hefur verið sú að Alþingi veiti fólki ríkisborgararétt með lögum tvisvar á ári. Þetta er gert í tilfelli fólks sem uppfyllir ekki öll skilyrði fyrir veitingu ríkisborgararéttar með afgreiðslu Útlendingastofnunar. Ekkert varð af slíkri veitingu í desember þar sem gögnin fengust ekki.
Jón Gunnarsson dómsmálaráðherra sagði í aðsendri grein á Vísi í janúar að þetta væri samkvæmt ákvörðun ráðuneytis dómsmála sem hefði verið tilkynnt Alþingi í júní í fyrra. Í þá tíð var Áslaug Arna Sigurbjörnsdóttir dómsmálaráðherra. Jón sagði að með þessu væru Útlendingastofnun og dómsmálaráðuneytið ekki að brjóta lög heldur tryggja jafnræði umsækjenda um ríkisborgararétt óháð því hvort að fólk sækti um hjá Útlendingastofnun eða Alþingi.
Lagaskrifstofa Alþingis sagði í minnisblaði, sem tekið var saman að beiðni allsherjar- og menntamálanefndar í síðasta mánuði, að Útlendingastofnun væri skylt að svara beiðnum þingsins um umrædd gögn.
| Alþingi er komið með þau gögn frá Útlendingastofnun sem þarf til að veita ríkisborgararétt með lögum. Umrædd gögn bárust ekki í desember þegar til stóð að veita hópi fólks ríkisborgararétt. |
2022 | 120 | Skuldasöfnun ríkisins heldur áfram Ríkið heldur áfram að safna skuldum samkvæmt nýrri fjármálaáætlun ríkisstjórnarinnar, EN vonir standa til að hún verði stöðvuð eftir fjögur ár. Skuldahorfur hafa batnað til muna frá síðustu áætlun. | Við getum varið opinberu þjónustuna áfram án þess að fara í niðurskurð eða sérstaka tekjuöflunaraðgerðir.
Atvinnustig verður hátt og forsendur fyrir því að atvinnustig haldi áfram að vaxa. Skuldahlutföll ríkisins munu á tímabilinu ekki fara yfir 40 prósent, sem er bara mjög hagstætt skuldahlutfall.
Ástandið sé viðvæmt og ríkisfjármálin þurfi að spila með vinnumarkaðinum og peningastefnunni.
En við eigum að leggja áherslu á það núna að verja það sem við höfum í lífskjörum og sækja þannig fram að við sættum okkur við að sígandi lukka er best.
Kaupmáttur heimilanna hefur vaxið í gegnum faraldurinn sem að er stórmerkileg staðreynd en það er líka merkileg staðreynd að þrátt fyrir gríðarlega mikinn halla ríkissjóðs að þá er hagvöxturinn sem við erum að sjá í tölunum núna að hjálpa okkur að vaxa út úr þessu og það er einmitt það sem við vildum gera.
Bjarni segir að helst þurfi að bæta úr framboði húsnæðis, stuðla að jöfnum vexti kaupmáttar og tryggja lágt vaxtastig.
En auðvitað skipti öllu að það verðbólguskot sem við erum að upplifa núna að það líði hjá og við verðum að vera reiðubúin að axla ábyrgð á því. Þar skiptir framboðshliðin á húsnæðismarkaðnum verulegu máli. Þar skiptir kjaralotan framundan máli.
Þá segir hann mikilvægt að ríkið hvetji ekki til of mikillar eftirspunar og valdi frekari verðbólguþrýstingi.
| Þrátt fyrir áframhaldandi skuldasöfnun ríkisins segir fjármálaráðherra að áfram verði hægt að verja opinbera þjónustu án þess að fara í niðurskurð eða sérstakar tekjuöflunaraðgerðir. Hann kynnti nýja fjármálaáætlun í morgun og segir skuldahorfur betri nú en í síðustu áætlun. |
2022 | 120 | Sveitarfélögin eru farin að dusta rykið af trjáklippum og farin að rækta upp sumarblóm. Saltur, sandur og aðrar hálkuvarnir eru að hraðri leið inn í geymslur. | Vorverk sveitarfélaganna eru í fullum undirbúningi. Rykið hefur verið dustað af trjáklippum og sumarblómaræktin hafin. Stutt er í að opnað verði fyrir umsóknir um sumarstörf fyrir unglinga.
Brátt víkja salt, sandur og aðrar hálkuvarnir inn í geymslur sveitarfélaganna og trjáklippurnar verða teknar fram í staðinn. Byrjað er að rækta upp sumarblómin sem verða svo gróðursett íbúum til ánægju og yndisauka. Mörg sveitarfélög hafa auglýst sumarstörf fyrir átján ára og eldri og brátt verður kallað eftir umsóknum um sumarstörf unglinga. Árdís Ármannsdóttir, upplýsingafulltrúi Hafnarfjarðarbæjar, segir vorverkin í fullum undirbúningi.
| Starfsmenn sveitarfélaga munda trjáklippurnar og feru farnir ar að rækta upp sumarblómin. Salt, sandur og þess háttar er á hraðferð inn í geymslur. Vorverkin eru að bresta á. |
2022 | 120 | Íslenska karlalandsliðið í fótbolta mætir Spáni í vináttulandsleik í kvöld. Landsliðsþjálfarinn segir að fyrst og fremst þurfi íslenska liðið að spila góðan varnarleik ætli það að eiga möguleika gegn jafn sterku liði og Spáni. | Íslenska liðið gerði 1-1 jafntefli á móti Finnlandi í fyrri leiknum á laugardag. Spænska liðið er þó talsvert sterkara en það finnska, enda í sjöunda sæti á styrkleikalista FIFA en Ísland situr í 60. sæti listans. Arnar Þór Viðarsson landsliðsþjálfari segir leik íslenska liðsins standa og falla með varnarleiknum.
Það er gott að spila á móti mjög góðum liðum
læra mikið og kannski svona sérstaklega varnarlega.
Sagði Arnar Þór Viðarsson. Tveir úrslitaleikir eru í umspili um sæti á HM karla í fótbolta í kvöld. Norður-Makedónía mætir Cristiano Ronaldo og félögum í Portúgal. Norður-Makedónar slógu út Evrópumeistara Ítalíu með dramatískum hætti í síðustu viku og geta með sigri í kvöld tryggt sér sæti á HM í Katar í lok árs. Í hinum leiknum mætast Svíþjóð og Pólland.
Þrír leikir voru í úrvalsdeild karla í körfubolta í gær. Tindastóll vann þá sinn sjötta leik í röð þegar liðið lagði Íslandsmeistara Þórs frá Þorlákshöfn 91-85. Þá vann Stjarnan stórsigur á Vestra 99-66, og Keflavík lagði Grindavík í grannaslag 78-70. Tindastóll fór með sigrinum upp í fimmta sætið með 26 stig, Stjarnan er í því sjötta með 24 stig og Keflavík er í þriðja sæti með 28 stig. Lokaumferð deildarninar verður spiluð á fimmtudag. Þá skýrist endanlega hvernig úrslitakeppnin raðast upp, og hvort það verður Njarðvík eða Þór frá Þorlákshöfn sem tryggir sér deildarmeistaratitilinn þetta árið.
| null |
2022 | 120 | Að minnsta kosti einn sjúklingur á viku, að meðaltali, verður fyrir alvarlegum mistökum eða vanrækslu í heilbrigðiskerfinu sem getur valdið varanlegum örkumlum eða dauða. Tilkynningum um slíkt hefur fjölgað jafnt og þétt á síðustu árum. | Árlega verða meira en tíu þúsund atvik á öllum heilbrigðisstofnunum landsins þar sem sjúklingur hefði getað eða verður fyrir heilsutjóni, vegna mistaka, vanrækslu eða óhapps. Langflest flokkast ekki sem alvarleg. 51% eru byltur eða föll, en 14% tengjast lyfjagjöf.
Alvarlegu atvikin, þau sem ollu eða hefðu getað valdið varanlegum örkumlum eða dauða, voru 64 tilkynnt á síðasta ári, sem er hlutfallslega sambærilegt við það sem gerist á Vesturlöndum. Tilkynningar hafa tvöfaldast síðan 2015, mögulega vegna bættrar skráningar.
Í Kveiksþætti kvöldsins er fjallað um öryggi sjúklinga og mál Bergþóru Birnudóttur sem örkumlaðist við fæðingu eins stærsta barns sem fæðst hefur á Íslandi á síðustu áratugum. Hún er sjálf hjúkrunarfræðingur, og telur tregðu meðal heilbrigðisstarfsmanna við að viðurkenna mistök.
Bergþóra: "Við þurfum að taka þessi mál í gegn og búa til miklu betra verklag utan um hjúkrunarfræðinga og lækna sem eru að starfa þannig að það verði í rauninni bara eðlilegur hluti af starfinu að viðurkenna mistök."
Alma Möller, landlæknir, bendir á að vinna sé hafin við að skoða réttarstöðu heilbrigðisstarfsfólks þegar alvarleg atvik koma upp og til að gera úrvinnslu og meðferð kvartana betri. Sú vinna hófst í kjölfar þess að árið 2014 var hjúkrunarfræðingur ákærður fyrir manndráp af gáleysi.
Alma: "þetta er einn liður í öryggismenningu, það er að geta gengist við mistökum. Og þá þurfa auðvitað heilbrigðisstarfsmenn að vera vissir um að málin séu meðhöndluð með sanngjörnum hætti. Og ég veit að það þykir ekki öllum svo vera í dag. En þetta er bara mjög mikilvægt að verði hluti af okkar heilbrigðisþjónustu að gangast við mistökum, því að öðruvísi lærum við auðvitað ekki af þeim."
| Að minnsta kosti einn sjúklingur á viku, að meðaltali, verður fyrir alvarlegum mistökum eða vanrækslu í heilbrigðiskerfinu, sem getur valdið varanlegum örkumlum eða dauða. Fjöldi slíkra tilkynninga hefur tvöfaldast undanfarin sex ár. |
2022 | 120 | 50 kílóa risaþorskur veiddist við Vestmannaeyjar í gær. Einstakt er að svo stór fiskur veiðist á þessu svæði. Valur Valtýsson, háseti á togaranum Bergey segir að fiskurinn sé gamall og virðulegur. | null | null |
2022 | 120 | null | Rússar ætla að draga verulega úr hernaðaraðgerðum við höfuðborg Úkraínu Kyiv, að því er aðstoðar-varnarmálaráðherra Rússlands, sagði nú rétt fyrir fréttir.
Sendinefndir Rússlands og Úkraínu sitja á fundi í Istanbúl í Tyrklandi, og reyna að ná samningum til að binda enda á stríðið í Úkraínu. Forseti Tyrklands, Recep Tayyip Erdogan, hvetur fulltrúana til að binda enda á hörmungarnar stríðsins. Allur heimurinn bíði eftir góðum fréttum af viðræðunum, lýsti hann yfir í morgun. Úkraínsk stjórnvöld segja að um tuttugu þúsund manns hafi beðið bana í árásum Rússa. Þá er staðfest að yfir tíu milljónir hafa flúið heimili sín. Sendinefndirnar hittust síðast augliti til auglitis í Tyrklandi 10. mars. Rússneski auðjöfurinn Roman Abramovich, sem grunur leikur á að eitrað hafi verið fyrir á dögunum, tekur þátt í viðræðunum í dag.
Rússar ætla að draga verulega úr hernaðaraðgerðum við höfuðborg Úkraínu Kyiv, að því er aðstoðar-varnarmálaráðherra Rússlands, sagði nú rétt fyrir fréttir.
Sendinefndir Rússlands og Úkraínu sitja á fundi í Istanbúl í Tyrklandi, og reyna að ná samningum til að binda enda á stríðið í Úkraínu. Forseti Tyrklands, Recep Tayyip Erdogan, hvetur fulltrúana til að binda enda á hörmungarnar stríðsins. Allur heimurinn bíði eftir góðum fréttum af viðræðunum, lýsti hann yfir í morgun. Úkraínsk stjórnvöld segja að um tuttugu þúsund manns hafi beðið bana í árásum Rússa. Þá er staðfest að yfir tíu milljónir hafa flúið heimili sín. Sendinefndirnar hittust síðast augliti til auglitis í Tyrklandi 10. mars. Rússneski auðjöfurinn Roman Abramovich, sem grunur leikur á að eitrað hafi verið fyrir á dögunum, tekur þátt í viðræðunum í dag. | Sendinefndir Rússlands og Úkraínu sitja nú á fundi í Tyrklandi. Utanríkisráðherra Úkraínu varar erindreka sína við því að borða eða drekka nokkuð á fundinum. Stjórnvöld í Úkraínu hafa ekki staðfest að mögulega hafi verið Grunur leikur á að byrlað hafi verið fyrir úkraínskri sendinefnd hafi verið byrlað fyrr í mánuðinum. |
2022 | 120 | Verðbólga hefur ekki verið meiri síðan þjóðin barðist við afleiðingar hrunsins. Mikil óvissa ríkir um þróun efnahagsmála en þó er gert ráð fyrir auknum hagvexti í nýrri þjóðhagsspá Hagstofunnar. | Hagvöxtur verður hátt í fimm prósent í ár samkvæmt nýrri þjóðhagsspá Hagstofunnar. Kaupmáttur gæti hins vegar minnkað vegna mikillar verðbólgu.
Óvissa er eitt af þemum nýrrar þjóðhagsspár Hagstofunnar. Nú þegar hún fer minnkandi vegna covid kemur til sögunnar óvissa vegna stríðsins í Úkraínu og áhrifa þess á verð og efnahagshorfur, en ekki síður um verðbólgu, launaþróun og ferðaþjónustu meðal annarra þátta. Annars má segja að margar tölur horfi upp á við, bæði til góðs og slæms. Þannig er spáð meiri hagvexti í ár en í fyrra, auknum útflutningi, fleiri byggðum íbúðum og sterkara gengi krónunnar auk þess að mun fleiri ferðamenn sæki landið heim en í fyrra. Á móti kemur meiri verðbólga bæði innanlands og utan samhliða hækkandi hrávöruverði og eldsneytisverði vegna stríðsins í Úkraínu og viðbragða við því.
Hagstofan birti einmitt nýjar verðbólgutölur í dag. Verðbólgan mælist nú 6,7 prósent og hefur ekki verið meiri frá því í maí árið 2010, hálfu öðru ári eftir hrun. Þessari hækkun veldur helst hækkandi húsnæðis- og eldsneytisverð auk þess sem föt og skór hækka í verði. Verðbólguhorfur hafa versnað umtalsvert samkvæmt nýju þjóðhagsspánni og er gert ráð fyrir nærri sex prósenta verðbólgu á árinu.
Staða á vinnumarkaði er betri en áður en dregið gæti úr kaupmætti vegna hækkandi verðlags. Hagstofan metur stöðuna svo að fjárhagsstaða heimilanna sé engu að síður almennt góð.
Í fyrra var 4,4% samdráttur í íbúðafjárfestingu en síðast mældist samdráttur árið
2015. Fullgerðum íbúðum fjölgaði um tæplega 3.200 í fyrra sem er um 600 íbúðum
færra en árið 2020. Byggingar- og framkvæmdaleyfum fjölgaði hins vegar milli ára,
úr rúmlega 1.400 í yfir 3.000 í lok árs 2021. Gert er ráð fyrir að íbúðafjárfesting
aukist um 6,8% í ár og 9% árið 2023 en í kjölfarið hægi á vextinum sem verður 3,7%
| Verðbólga hefur ekki verið meiri síðan þjóðin barðist við afleiðingar hrunsins. Mikil óvissa ríkir um þróun efnahagsmála en þó er gert ráð fyrir miklum hagvexti í nýrri þjóðhagsspá Hagstofunnar. |
2022 | 120 | Stjórnarandstaðan gerir athugasemdir við fjármálaáætlun ríkisstjórnarinnar. Kristrún Frostadóttir þingmaður Samfylkingarinnar segir hana ekki taka mið af þeirri miklu verðbólgu sem hagspá Hagstofunnar gerir ráð fyrir. | Okkur þykir þessi fjármálaáætlun ekki taka mið af þessum breytta veruleika sem blasir við mörgum einstaklingum, ungu fólki og tekjulágum. Helsta hættan er sú, ef að það er ekki brugðist við með sértækum aðgerðum núna sem er ekkert talað um í þessari fjármálaáætlun þá munum við sjá miklar kjarasamningshækkanir í haust sem mun þá smita yfir í meiri útgjöld ríkissjóðs síðar meir og draga þá úr sjálfbærni.
Kristrún segist hafa áhyggjur af 40 milljarða aðhaldskröfum sem séu óútfærðar á tímablinu. Það geti verið hátt í 170 milljarðar samkvæmt svartsýnum spám. Einnig hafi hún hnotið um húsnæðismálin.
Ef við skoðum stofnframlög sem hafa veirð svona fjárfestingarframlög í samstarfi við sveitarfélög til að styðja við ódyrt, óhagnaðardrifið húsnæði. Það er að dragast saman úr 3,8 milljörðum í 1,8 milljarð strax á fyrsta ári tímabilsisins. Það er bara mjög skýr stefnumótun sem sést þar.
Þorgerður Katrín Gunnarsdóttir formaður Viðreisnar segist hafa áhyggjur af skuldahalla ríkissjóðs.
Ríkissjóður fyrir covid var orðinn ósjálfbær og það hefur ekki tekist að vinda ofan af því. Í öðrulagi er þessi mikla verðbólga sem er vissulega í útlöndum en ekki síður heimatilbúin. Stjórnvöld eru enn frekar að ýta undir vandann með þennsluhvetjandi aðgerðum sem eru mjög íþyngjandi fyrir greiðslubyrgði almenninsg. og í þriðja lagi erum við að sjá fram á að vaxtaútgjöldin halda áfram að aukast og eru einn stærsti útgjaldaliður ríkissjóðs.
| Þingmaður Samfylkingarinnar segir nýja fjármálaáætlun ekki taka mið af þeirri miklu verðbólgu sem hagspá Hagstofunnar gerir ráð fyrir . Það eigi eftir að leiða til mikilla kjarasamningshækkana launahækkana í haust. |
2022 | 121 | Tæplega fimm hundruð flóttamenn frá Úkraínu er nú komnir hingað til lands, talsvert fleiri en gert var ráð fyrir. Fólkið þarf margvíslega þjónustu og vonast er til að móttökumiðstöð verði opnuð í vikunni. | Í stöðuskýrslu landamærasviðs ríkislögreglustjóra frá ellefta mars var gert ráð fyrir um 380 manns hingað til landsá flótta frá Úkraínu. Talsvert fleiri eru komin nú þegar. Á föstudag voru 397 komin hingað að sækja um vernd. Um helgina komu 86 manns og er talan nú komin upp í 483. Gunnar Hörður Garðarsson er samskiptastjóri Ríkislögreglustjóra.
Það kom náttúrulega gífurlegur fjöldi núna um helgina til landsins og við erum enn að vinna úr þeim upplýsingum. Það eru komin þrjú fylgdarlaus börn sem við vitum af og eru komin í úrræði á suðurnesjum hjá barnaverndaryfirvöldum. Aldur þeirra er eitthvað sem við gefum ekki upp.
Enn er unnið að því að opna miðstöð fyrir móttöku flóttafólks frá Úkraínu í húsnæði Domus Medica í Reykjavík og segist Gunnar vona að það náist fyrir næstu helgi.
Bæði móttakan hjá okkur og útlendingastofnun verður þar og eins þjónusta sem að þetta fólk þarf bæði heilbrigðistékk svo fólk þurfi ekki aðkoma aftur og að móttakan verði með svona víðtæku formi að við tökum vel á móti fólkinu. Núverandi húsnæðisaðstaða er ekki nægilega góð til að taka á móti þessum fjölda.
Enda sé búist við því að haldi áfram að bæta í fjölda flóttafólks frá Úkraínu á næstu dögum.
Enn sem komið er já, gerum við ráð fyrir því að fólk haldi áfram að leita til íslands um aðstoð.
| Til stendur að opna móttökumiðstöð fyrir flóttafólk frá Úkraínu í vikunni. Tæplega fimm hundruð flóttamenn eru nú komnir til landsins. |
2022 | 121 | Aldrei hafa fleiri tilkynningar borist lögreglu um heimilisofbeldi eins og síðustu tvö ár. Þolendakannanir benda þó til þess að ofbeldi hafi ekki aukist, heldur séu það fleiri tilkynningar sem berast um ofbeldi. Sigríður Björk Guðjónsdóttir ríkislögreglustjóri segir þá þróun vera jákvæða. | Vegna þess að við óttuðumst að í covid, þegar samkomutakmarkanir giltu og krakkar voru minna í skóla og svo framvegis, að það yrði minna um tilkynningar og minna um hjálparbeiðnir. Það reyndist ekki vera. Það var til dæmis mjög tilkynnt til barnaverndar um mögulegt ofbeldi. Þannig samfélagið passaði dálítið vel upp á þetta, það kom mikið af tilkynningum utan frá.
Yfir tvö þúsund tilkynningar berast nú á ári vegna heimilisofbeldis, þær eru þriðjungi fleiri en árið 2015. 80% gerenda eru karlkyns og um 70% þolenda eru konur. Algengasti aldur bæði gerenda og þolenda er 26-35 ára, oftast er gerandinn maki eða fyrrverandi maki. Sigríður Björk segir að samfélagið hafi opnað augun fyrir þessari tegund ofbeldis síðustu ár.
Það eru ekki nema 10-15 ár síðan litið var á þetta pínulítið eins og einkamál fólks og svo framvegis. En þetta er grafalvarlegt. Við sjáum það til dæmis á manndrápstölum. Helmingur manndrápa er vegna ofbeldis á milli skyldra og tengdra. Við erum að tala um að það er líf í húfi.
| null |
2022 | 121 | Leikarinn Will Smith sló kynni Óskarsverðlaunahátíðarinnar utanundir í nótt. Kynnirinn gerði grín að Jada (Jödu?) Pinkett, eiginkonu Smiths, sem hafði látið raka af sér hárið vegna sjálfsofnæmis. Kvikmyndin CODA var valin besta mynd ársins. | CODA fjallar um stúlku á unglingsaldri sem á heyrnarlausa foreldra. Hana dreymir um frama í tónlist en foreldrar hennar treysta á hana til að eiga í samskiptum við heyrandi. CODA var gefin út af Apple TV+ og þetta er í fyrsta sinn sem kvikmynd á vegum streymisveitu hlýtur Óskarinn sem besta kvikmynd. Nýsjálenski leikstjórinn Jane Campion hlaut Óskarinn fyrir The Power of the Dog. Jessica Chastain var valin besta leikkona í aðalhlutverki fyrir The Eyes of Tammy Faye. Will Smith fékk verðlaun sem besti leikari fyrir kvikmyndina King Richard.
Það var einmitt atvik tengt Will Smith sem vakti hvað mesta athygli fjölmiðla á hátíðinni. Skömmu áður en hann tók við verðlaununum gaf hann kynninum Chris Rock, kinnhest.
Jade, I love you, G.I. Jane two, can´t wait to see it.
Þarna heyrðum við Rock segja brandara sem féll ekki í kramið hjá Smith. Kynnirinn kvaðst hlakka til framhalds kvikmyndarinnar G.I. Jane. Þar var hann að gera grín að Jada Pinkett Smith, eiginkonu Wills, fyrir að krúnuraka sig en það gerði hún vegna sjálfsofnæmis. Kvikmyndin G.I. Jane sem kom út árið 1997 fjallaði um konu í bandaríska sjóhernum. Sú hafði rakað af sér hárið.
Stuttu síðar gekk Will Smith upp á sviðið og sló kynninn utanundir.
Keep my wife´s name out of your fucking mouth. I am going to, ok?
Ekki nefna eiginkonu mína á nafn, hrópaði Will Smith að Chris Rock. Leikarinn baðst afsökunar á kinnhestinum skömmu síðar.
| Kvikmyndin CODA var valin sú besta á Óskarverðlaunahátíðinni í nótt og var það í fyrsta sinn sem mynd framleidd af streymisveitu hlýtur verðlaunin. Leikarinn Will Smith sló löðrungaði kynni hátíðarinnar, Chris Rock, eftir að hann reyndi að vera fyndinn á kostnað konu Smiths. |
2022 | 121 | Friðarviðræður fulltrúa Rússa og Úkraínu í Istanbúl í Tyrklandi, sem áætlað var að myndu hefjast í dag, hefjast líklega ekki fyrr en á morgun. Stjórnvöld í Úkraínu hafa sagst íhuga hlutleysi sitt sem Rússar hafa farið fram á. | Sendinefndir Rússlands og Úkraínu hittust síðast í Tyrklandi 10. mars en hafa rætt saman í gegnum fjarfundarbúnað síðan. Meðal þess sem Rússar leggja áherslu á að er að Úkraína verði hluthlaust ríki og hefur Volodymyr Zelensky, forseti Úkraínu, lýst því yfir að vilji sé til að skoða möguleika á því. Þá er talið að Rússar eigi áfram eftir að þrýsta á Úkraínumenn að afsala sér formlega yfirráðum yfir Luhansk og Donetsk í austurhluta landsins. Talið var að viðræðurnar í Tyrklandi myndu hefjast í dag og standa fram á miðvikudag en Dmitry Peskov, talsmaður ríkisstjórnar Rússlands, sagði í morgun að líklega hefjist þær ekki fyrr en á morgun. Sendinefndirnar fari þó til Tyrklands í dag.
Þeim hefur fækkað sem flýja land dag hvern, samkvæmt samantekt Sameinuðu þjóðanna. Þrjár komma níu milljónir hafa flúið landið síðan Rússar réðust inn 24. febrúar og talið er að hálf milljón manna sé á flótta innan Úkraínu.
Forseti Úkraínu hefur kallað eftir fundi með Vladimir Putin, forseta Rússlands, en nú hefur utanríkisráðherra Rússlands, lýst því yfir að slíkur fundur sé ekki tímabær.
| Fundur sendinefnda Rússlands og Úkraínu, sem áætlað var að myndi hefjast í Tyrklandi í dag, hefst líklega ekki fyrr en á morgun. Yfir tíu milljónir hafa neyðst til að flýja heimili sín vegna innrásarinnar. |
2022 | 121 | Íslenska karlalandsliðið í fótbolta mætir Spáni á morgun í vináttuleik. Birkir Bjarnason segir reynsluminni leikmenn íslenska liðsins hafa gott að því að mæta einu af sterkustu liðum heims. | Ísland mætir Spáni á morgun, en íslenska liðið gerði 1-1 jafntefli við Finnland í fyrri leik sínum í þessum glugga á sunnudag. Spænska liðið er eitt það sterkasta í heimi.
Sagði Birkir Bjarnason landsliðsmaður í fótbolta. Valur og Fjölnir mætast í hreinum úrslitaleik um hvort liðið verður deildarmeistari kvenna í körfubolta á miðvikudag. Þetta varð ljóst eftir sigur Vals gegn Haukum í gærkvöld. Valur og Haukar voru jöfn í öðru og þriðja sæti deildarinnar fyrir leikinn en Fjölniskonur á toppnum með 32 stig. Valur er nú með 30 stig í öðru sæti fyrir lokaumferðina á miðvikudag. Fjögur efstu liðin fara svo í úrslitakeppnina, Fjölnir, Valur, Haukar og Njarðvík.
Aron Pálmarsson er danskur bikarmeistari í handbolta eftir sigur Álaborgar á GOG í úrslitaleik í gærkvöld 30-27. Aron var markahæstur í liði Álaborgar og skoraði sjö mörk en fyrrum landsliðsmaðurinn Arnór Atlason er aðstoðarþjálfari liðsins. Landsliðsmarkvörðurinn Viktor Gísli Hallgrímsson leikur með GOG og varði fimm skot í leiknum. Aron hefur nú unnið stóra titla á þrettán tímabilum í röð og þrjátíu stóra titla í atvinnumennsku í handbolta.
Kanada tryggði sér í gærkvöld sæti á HM karla í fótbolta, sem fram fer í Katar í lok árs, með 4-0 sigri á Jamaíka. Þetta er í fyrsta sinn í 36 ár sem liðið kemst á HM. Þá unnu Bandaríkin Panama 5-1 og Mexíkó lagði Hondúras 0-1. Bandaríkin og Mexíkó eru þá komin með aðra höndina á HM farseðilinn en það verður þó ekki alveg pottþétt fyrr en í lokaumferðinni á fimmtudag.
| null |
2022 | 121 | Loðnuveiðum er því sem næst lokið og um fjórðungur kvótans veiddist ekki heldur fór til spillis. Norðmenn voru reknir af loðnuveiðum fyrir rúmum mánuði og líklega hefði meiri afli skilað sér í vinnslur hefðu þeir fengið að veiða lengur. | Stærstu loðnuvertíð í langan tíma er að ljúka. Skip Síldarvinnslunnar eru hætt veiðum og næturnar komnar á þurrt. Kvótinn var um rúm 900 þúsund tonn og þar af fengu íslensk skip um 660 þúsund en kvótinn var reyndar skertur síðar.
Í raun skertist þó ekki kvóti íslenskra skipa því Norðmenn voru að venju beittir ýmsum hindrunum á miðunum samkvæmt samningum og þurftu að hætta veiðum við Ísland snemma eða 22. febrúar. Áttu þá mikið eftir af sínum kvóta. Það gekk til íslenskra skipa eftir að hérlend stjórnvöld höfnuðu ósk Norðmanna um að fá að veiða lengur.
Nú er loðnan búin að hrygna en þá tvístrast torfurnar og fiskurinn drepst. Ekki er því hægt að geyma kvóta til næsta árs og segja má að sá fjórðungur kvótans sem ekki náðist að veiða hafi farið til spillis. Á vefnum loðnufréttir.is kemur fram að vermæti loðnunnar sem náðist að veiða sé rúmir 48 milljarðar. Segja má að loðna fyrir næstum 16 milljarða verði því að fóðri fyrir aðrar skepnur í sjónum. Mest af veiddri loðnu var brætt í mjöl og lýsi eða rúm 85%, 12% voru heilfryst til manneldis og afgangurinn er hrogn.
Forvitnilegt væri að vita hvernig það hefði komið út hefði ósk norsku skipanna um að fá að veiða lengur verið uppfyllt. Þá hefði minna af kvótanum farið til spillis og gera má ráð fyrir að eitthvað af því hefi skilað sér í verksmiðjur á Íslandi. Samskipti Íslands og Noregs í sjávarútvegsmálum hafa leitt til þessa og líka til þess að sameiginlegur markílstofn er ofveiddur.
Í stjórnarsáttmála segir að friðsamlegar lausnir og sjálfbær þróun séu á meðal hornsteina íslenskrar utanríkisstefnu.
| Fjórðungur loðnukvótans fór til spillis því íslensku skipunum tókst ekki að veiða hann allan. Norsku skipin voru rekin af veiðum í febrúar, áður en þau náðu sínum kvóta og líklega bitnar það á báðum þjóðum. |
2022 | 121 | Sveitarfélögum þar sem íbúar eru færri en hundrað, fækkar um tvö eftir sameiningarkosningar á laugardag. Samrekstur er þegar mikill og fólk á líklega ekki eftir að finna mikið fyrir breytingum. | Sameining var samþykkt í tvennum kosningum þar sem annars vegar var kosið um sameiningu Langanesbyggðar og Svalbarðshrepps og Helgafellssveitar og Stykkishólmsbæjar hins vegar. Helgafellssveit og Svalbarðshreppur eru með fámennari sveitarfélögum landsins. Í Helgafellssveit búa 79 manns en 94 í Svalbarðshreppi. Við sameininguna verður til nýtt 600 manna sveitarfélag á Norðurlandi eystra og 1250 manna fyrir vestan.
Sameining var samþykkt með talsverðum meirihluta í báðum sveitarfélögum fyrir norðan, eða yfir sjötíu prósent.
Þorsteinn Ægir Egilsson, formaður sameiningarnefndar Langanesbyggðar og Svalbarðshrepps, segir niðurstöðurnar ekki hafa komið á óvart.
Þessi tvö sveitarfélög hafa átt í áratuga samvinnu og mikill samrekstur hér á milli þannig að ég held að íbúar muni ekki finna mikið fyrir þessari breytingu. Einna helst þá bara nafnið á nýju sveitarfélagi, ætli það verði ekki næsta mál hjá íbúum, hvað á barnið að heita?
Næsta mál á dagskrá hjá kjörnum fulltrúum er hins vegar að setja saman undirbúningsnefnd fyrir formlega sameiningu.
Kosningin fyrir vestan var enn meira afgerandi þar sem kjósendur Stykkishólmsbæjar samþykktu sameiningu með yfir níutíu og tveimur prósentum atkvæða en sjötíu og níu prósent kjósenda Helgafellssveitar kusu með sameiningu.
Guðmundur Helgi Hjartarson, sveitarstjórnarfulltrúi í Helgafellssveit, segir úrslitin alls ekki hafa komið á óvart.
Það eru margir sem hafa litið í rauninni á þetta sem bara eitt og sama sveitarfélagið. Við sækjum alla þjónustu þangað og höfum rekið saman skóla í tugi ára. Þannig að þetta var nú bara svona fyrirliggjandi.
| null |
2022 | 121 | Vorleysingar valda usla á Suður- og Vesturlandi. Ár hafa flætt yfir bakka sína og yfir vegi en veðurfræðingur segir leysingar fara minnkandi. | Miklar leysingar eru sunnanlands og vestan með tilheyrandi vatnavöxtum. Óvenjumikið vatn hefur til að mynda verið í Elliðaám í Reykjavík sem flæða yfir bakka sína á nokkrum stöðum. Í Borgarfirði hefur flætt úr Sanddalsá í Norðurárdal yfir þjóðveg 1 að hluta. Þá var mesta rennsli sem mælst hefur í níu ár í Ölfusá í gær en það náði hámarki síðdegis í gær.
Hulda Rós Helgadóttir er náttúruvársérfræðingur á Veðurstofu Íslands.
Þær eru nokkuð góðar. Það virðist hafa sjatnað í flestum ám og það er frekar tíðindalítið í veðrinu þannig að það eru allar líkur á því að þetta jafni sig bara.
| Mikil leysing er sunnanlands og vestan með tilheyrandi vatnavöxtum. Elliðaár hafa flætt yfir bakka sína á nokkrum stöðum og mikið rennsli er í Ölfusá. |
2022 | 121 | Maður er alvarlega særður eftir að skotið var á hann í líkamsræktarstöð miðsvæðis í Stokkhólmi í morgun. Einni leið í jarðarlestarkerfi borgarinnar var lokað um tíma. | Lögreglunni var tilkynnt um skotárásina í Vasastan um klukkan tólf að sænskum tíma. Maðurinn var fluttur á sjúkrahús lífshættulega slasaður eftir að hafa verið skotinn nokkrum skotum. Leit stendur yfir að árásarmanni og örðum sem kunna að hafa tekið þátt í verknaðinum og hefur lögreglan lokað af stóru svæði vegna rannsóknar málsins. Meðal annars voru allar ferðir grænu línunnar í jarðlestarkerfi borgarinnar stöðvaðar um tíma vegna aðgerða lögreglu. Það olli svo töfum á lestarsamgöngum sem ekki sér enn fyrir endann á. Þá er unnið að því að ná og fara yfir myndefni úr eftirlitsmyndavélum í nágrenninu.
| null |
2022 | 121 | Covid hefur leikið hjúkrunarheimili grátt síðustu mánuði en dæmi eru um að hátt í 80 prósent heimilismanna hafi smitast. Forstöðukonur hjá Grund og Skjóli segja þó að ástandið sé að skána. Inflúensan hefur ekki borist inn á heimilin enn sem komið er. | Sóttvarnalæknir sagði í síðustu viku að hætta væri á því að stór inflúensufaraldur taki við nú þegar kórónuveirufaraldurinn er á niðurleið. Sigríður Sigurðardóttir, sviðstjóri hjá Grundar heimilunum, segir að ástandið á heimilunum sé búið að vera mjög erfitt í langan tíma. Hátt í 80 prósent heimilsmanna og starfsmanna á Grund hafi smitast síðustu mánuði.
Það er fyrst í síðustu viku sem að staðan er orðin þannig á Grund að við vorum með ekkert nýtt smit en annars erum við búin að vera með smit þar síðan í lok nóvember á síðasta ári, alltaf einnhverja. Mörk er svona aðeins seinna í kúrfunni en Grund en þar greindust í síðustu viku 18 heimilismenn.
Sigríður segir að sjúkdómurinn haf lagst mjög mishart á fólk. Sumir hafi verið alveg einkennalausir á meðan aðrir hafa veikst illa. Hún segir að þau séu nú loks að sjá ljósið í enda ganganna og vonast til að það versta sé yfirstaðið. og að inflúensan hafi ekki tekið við keflinu af covid enn sem komið er.
Við erum ekki með nein staðfest inflúensu tilfelli enn þá en ég veit um einhverja stöku starfsmenn sem hafa fengið inflúensu.
Íris Dögg Guðjónsdóttir forstöðumaður hjúkrunar á hjúkrunarheimilinu Skjóli segir að svipað hafi verið uppi á teningnum þar. Febrúar hafi verið erfiðasti mánuðurinn frá upphafi faraldursins. Yfir áttatíu prósent heimilsmanna hafi greinst þann mánuðinn en að staðan á heimilinu sé nú góð, enda fáir eftir að smitast. Hún segir að inflúensan sé farin að herja á nokkra starfsmenn en ekki heimilismenn.
| Hátt í 80 prósent íbúa á sumum hjúkrunarheimilum hafa smitast af covid. Staðan á heimilunum hefur verið þung síðustu mánuði. |
2022 | 122 | Ýmsum takmörkunum hefur verið aflétt á Landspítala þrátt fyrir að spítalinn sé enn á neyðarstigi. Formaður farsóttanefndar segir tímabært að aflétta þeim hörðu takmörkunum sem hafa verið í gildi. | Við fórum bara í að endurskoða allt regluverkið okkar. Við höfum auðvitað verið með mjög strangar reglur, bæði heimsóknarbann og miklar reglur um sóttkví starfsmanna og landamæraskimun og svo framvegis og núna fannst okkur bara vera kominn sá tímapunktur að það eru svo margir búinir að fá covid bæði starfsmenn og sjúklingar og fólk út í samfélaginu að okkur fannst viðeigandi að létta aðeins á heimsóknabanninu og leyfa einn gest á dag.
Segir Hildur Helgadóttir, formaður farsóttanefndar Landspítalans. Hún segir að nefndinni hafi því ekki þótt ástæða til að hafa strangar takmarkanir í gildi lengur, allir séu með grímur og fólk þekki sóttvarnareglur. Andinn í afléttingunumséfyrst og fremst aðeinblína á fólk sem er veiktog þarfnist greiningar til að hægt sé að grípa til viðeigandi ráðstafana. Nú gildi að taka einkennasýni fremur en að skima vítt og breitt.
Við minnkum mjög skimanir einkannalausra, tökum þær alveg út. Við erum kominn á þann stað að við erum komin með inflúensuna líka þannig við þurfum að vera vakandi fyrir því að það getur verið fleira í spilunum en covid.
Hún bendir þó á að þrátt fyrir afléttingar þá sé staðan enn þung. Sextíu sjúklingar eru nú á spítalanum með COVID og tveir á gjörgæslu, báðir í öndundarvél.
Við erum auðvitað áfram með mikið af covid sjúklingum á spítalanum og þetta er ansi veikt fólk sem er að leggjast inn hjá okkur. Við erum alls ekki komin út úr þessu en okkur sýnist þetta vera að fara hægt og rólega niður. Við verðum eflaust að glíma við þetta í nokkrar vikur til viðbótar. Þennan mikla fjölda inniliggjandi.
| null |
2022 | 122 | Evrópusambandið og Bandaríkin hafa náð samkomulagi sem miðar að því að draga verulega úr kaupum Evrópuríkja á rússnesku jarðgasi. Bandaríkjaforseti segir forseta Rússlands nýta rússnesku orkuauðlindina til að kúga nágrannaríkin. | Með samkomulaginu skuldbinda Bandaríkin og önnur ríki sem framleiða jarðgas sig til þess að auka verulega útflutning á gasi til Evrópusambandsríkja. Alls stendur til að selja 15 milljörðum rúmmetra meira á árinu en gert var ráð fyrir áður en samkomulagið var samþykkt og búast má við enn meiri aukningu í framhaldinu.
Samhliða því var samþykkt að reyna eftir fremsta megni að takmarka útblástur gasiðnaðarins.
Úkraínumenn hafa kallað eftir því að ríki heims hætti að kaupa rússneska olíu og gas vegna innrásar rússneska hersins í Úkraínu. Fjöldi ríkja hefur þegar beitt Rússa umfangsmiklum refsiaðgerðum en þar sem Evrópa reiðir sig að miklu leyti á rússneskt gas hafa orkumálin reynst erfið.
Joe Biden Bandaríkjaforseti tjáði sig um samkomulagið við ESB á fréttamannafundi með Ursulu von der Leyen, forseta framkvæmdastjórnar ESB, í Brussel í dag. Hann sagði Pútín Rússlandsforseta nýta orkuauðlindina til að fjármagna stríðsrekstur og kúga nágrannaríkin.
I know that eliminating Russian gas will have costs for Europe, but it's not only the right thing to do from a moral standpoint, it's going to put us on a much stronger strategic footing. And I'm proud to announce that we've also reached another major breakthrough in transatlantic data flows.
Biden sagðist átta sig á því að það sé erfitt að hætta að kaupa rússneskt gas en það sé bæði siðferðislega rétt og bæti hernaðarstöðu Evrópusambandsins. Þá hafi Bandaríkin og ESB einnig stigið stærri skref í að miðla upplýsingum sín á milli.
| Bandaríkin og Evrópusambandið hafa undirritað samkomulag um að auka verslun sín á milli með jarðgas til að draga verulega úr kaupum á rússneskri orku. |
2022 | 122 | Umboðsmaður barna hefur beðið mennta- og barnamálaráðherra að beina þeim fyrirmælum til skóla að hætta að nota svokölluð píp-test til að meta þol barnanna. | Við könnumst víst flest við hin svokölluðu píp-test, sem framkvæmd eru í grunnskólum landsins, þó ekki öllum. Prófið fer þannig fram að nemendur hlaupa fram og til baka í íþróttasal skólans, þar sem tíminn milli lota er stöðugt styttur, en þeir sem ekki ná að hlaupa salinn á enda á tilskyldum tíma, verða að setjast niður og fylgjast með þar til aðeins einn stendur eftir. Umboðsmaður barna vill að horfið verði frá notkun slíkra prófa.
í fyrsta lagi við þurfum að velta því fyrir okkur hvers vegna við erum að gera þetta. Þetta er náttúrulega svolítið sérstakt þegar við eru að tala um íþróttir og framkvæmd prófa í íþróttum þar sem allir eru viðstaddir og horfa hvert á annað. Hér eru dæmi um það að börn hafi ofreynt sig, það eru mörg börn sem eru kannski ekki sterk í íþróttum sem upplifa vanlíðan og kvíða.
Sveinn Þorgeirsson, íþróttafræðingur og kennari á íþróttafræðisviði við Háskólann í Reykjavík, segir skiptar skoðanir meðal íþróttafræðinga og íþróttakennara um hvort prófin eigi rétt á sér.
Af því að þetta tengist umræðu um að hreyfingu sé ábótavant og börn séu að þyngjast og tengt við að við séum að setja þau í einhvern bómul, en fyrir mér er þetta bara að við þurfum að koma fram við þau á manneskjulegan hátt.
Rannsóknir sýna að hreyfingu sé ábótavant hjá íslenskum börnum. Börn sem búa við fátækt eru síður líkleg til að stunda íþróttir utan skóla. Salvör segir brýnt að íþróttakennsla í skólum taki mið af þessum ójöfnuði.
Það er spurning hversu hvetjandi eru þessi próf? Börn upplifa þetta sem mjög neikvætt og þá getur þetta bara fælt börn frá heilsueflandi þátttöku.
Þú færð ekki þennan undirbúning sem þú þarft í íþróttatímum til þess að standa þig vel í píp-testi.
| null |
2022 | 122 | Hætta er á að stór inflúensufaraldur taki við nú þegar kórónuveirufaraldurinn er á niðurleið. Sóttvarnalæknir hvetur fólk með undirliggjandi sjúkdóma til að láta bólusetja sig við flensunni. | Greindum kórónuveirusmitum fer fækkandi og álagið á heilbrigðiskerfið hefur minnkað. Þórólfur Guðnason sóttvarnalæknir segir ljóst að faraldurinn sé á niðurleið. Aftur á móti hefur þeim fjölgað sem greinast með inflúensu á undanförnum vikum.
Það er að gerast núna sem ég hef bent á áður að gæti gerst, að við fengjum stóran inflúensufaraldur. Við vitum svo sem ekki hversu stór hann verður eða alvarlegur, af því við erum bara rétt í byrjun.
Samkomutakmarkanir og sóttvarnareglur í kórónuveirufaraldrinum höfðu einnig þau áhrif að ýmsar árvissar umgangspestir náðu ekki að skjóta rótum.
Þannig við getum búist við töluverðri útbreiðslu núna af því inflúensan hefur ekki verið að ganga síðustu tvö ár. Þá er ónæmið miklu lélegra nú en oft áður. Við höfum verið að hvetja fólk til að fara í bólusetningu - sérstaklega þá sem eru með undirliggjandi vandamál. Við höfum líka verið að hvetja lækna til að meðhöndla fólk með tamiflú(?) sem er með undirliggjandi vandamál og þyrftu þá að fá meðhöndlun eins fljótt og hægt er þegar það veikist. Það klárlega kemur í veg fyrir alvarleg veikindi.
| null |
2022 | 122 | Jarðskjálfti, fjórir komma einn að stærð, varð í Bárðarbungu í Vatnajökli rétt eftir klukkan sjö í morgun. Minni skjálftar fylgdu í kjölfarið. Náttúruvársérfræðingur segir ekkert benda til gosóróa. | Skjálftinn varð í Bárðarbunguöskju, á einungis hundrað metra dýpi. Kristín Elísa Guðmundsdóttir, náttúruvársérfræðingur á Veðurstofu Íslands, segir að það sé þó ekki merki um að kvika sé við það að brjótast upp á yfirborðið.
Skjálftarnir sem eru að mælast í öskjunni eru oft að mælast mjög grunnir en þetta hefur líka með það að gera hvar mælarnir eru staðsettir upp á hversu vel er hægt að áætla þetta.
Bárðarbunga hefur ekki mikið látið á sér bæra að undanförnu. Þetta er fyrsti skjálftinn yfir þrír að stærð í þessum mánuði og þar hafa einungis orðið fjórir skjálftar stærri en þrír á þessu ári.
Það varð síðast núna 22. febrúar sem það varð skjálfti 4,7 að stærð í Bárðarbunguöskjunni.
Bárðarbunga er ein virkasta eldstöð Íslands, enda er hún nærri miðju heita reitsins undir landinu. Þar gaus síðast árið 2014, þegar kvika ruddi sér leið í jarðskorpunni norður frá Bárðarbungu og braust upp á yfirborðið í Holuhrauni.
Það hefur verið kvika að safnast þarna fyrir og eftir því sem lengra hefur liðið frá gosinu þá þarf meiri átök til að brjóta bergið, og þá fáum við stærri skjálfta, en það er ekkert sem bendir til þess að það sé að byrja eldgos á næstunni.
| Snarpur jarðskjálfti varð í Bárðarbungu í morgun. Þar hefur kvika verið að safnast fyrir en ekkert bendir til eldgoss á næstunni. |
2022 | 122 | Að minnsta kosti 300 fórust í loftárás á leikhús í borginni Mariupol 16. mars að því er yfirvöld í borginni segja nú. Mikill fjöldi almennra borgara hafði leitað skjóls í leikhúsinu eftir linnulausar árásir rússneska hersins á borgina. | Hafnarborgin Mariupol hefur verið í herkví Rússa frá því á fyrstu dögum innrásar þeirra í Úkraínu fyrir mánuði. Innrásarliðið hefur látið sprengjum, flugskeytum og stórskotahríð rigna yfir borgina og engu hlíft hvorki íbúðahverfum, sjúkrahúsum né nokkru öðru. Fjöldi íbúa leitaði skjóls í leikhúsi í borginni og málaði merkingar á jörðina um að þarna væru börn.
Það breytti engu um að rússneski flugherinn gerði loftárás á leikhúsið í síðustu viku. Hundruð grófust undir rústunum en í fyrstu var ekki vitað hvort einhver hefði látið lífið því skipulagt sjúkra- og slökkviliðsstarf var í molum vegna árásanna og björgunarstörf afar erfið og óskipulögð vegna áframhaldandi stórskotaregns rússneska hersins. Tölur um mannfall voru fyrst birtar í dag og þær eru skelfilegar, að minnsta kosti 300 hafi látið lífið. Sagt er að 1300 manns hafi verið í leikhúsinu þegar Rússar vörpuðu sprengjum á það. Úkraínumenn segja þetta vera stríðsglæp, einn af mörgum sem Rússland og Vladimír Pútín beri ábyrgð á.
Putin and Russia accountable and responsible for the destruction of Mariupol, Chernihiv, Kharkiv. There are thousands of murdered Ukrainian women and children, shot green corridors, the use of prohibited weapons and committed earlier crimes after the occupation of Crimea and Donbas."
Þetta er Volodymyr Vyatrovych, úkraínskur þingmaður, sem vill að Pútín verði látinn svara til saka fyrir stríðsglæpi í Mariupol, Kherniv og Kharkiv og víðar, þúsundir úkraínskra kvenna og barna hafi fallið í valinn, skotin til bana eða hafi fallið fyrir ólöglegum vopnum. Sprengjum heldur áfram að rigna yfir Mariupol þó að borgin sé nánast rústir einar. Flóttmannahjálp og Mannréttindaskrifstofa Sameinuðu þjóðanna segja aðstæður í borginni skelfilegar. Tæplega hálf milljón bjó í Mariupol fyrir innrás Rússa en talið er að þar séu eftir um 100 þúsund manns. Hernaðarsérfræðingar segja að Rússum sé í mun að ná borginni svo þeir ráði samfelldu landssvæði á ströndum Svartahafs frá Krím-skaga og austur til landamæra Rússlands. Volodymyr Zelensky Úkraínuforseti segir að umsátur Rússa um Mariupol og gegndarlausar árásir þeirra á borgina verði skráð á spjöld sögunnar sem stríðsglæpur og grimmdarverk sem minnst verði um aldir.
| null |
2022 | 122 | Ljóst er að Evrópumeistarar Ítalíu verða ekki meðal keppnisþjóða á Heimsmeistaramóti karla í knattspyrnu sem fram fer í Katar í lok árs. Umspilsleikir voru spilaðir í gærkvöld. | Ítalir misstu af HM 2018 og tókst ekki að tryggja sér beinan farseðil á mótið í ár með sigri í sínum riðli en þar voru það Svisslendingar sem enduðu efstir. 11 lið spila nú um þrjú laus sæti á HM en Rússar áttu að vera tólfta liðið, Pólverjar sem áttu að mæta þeim í umspilsleik fara því beint áfram í hreinan úrslitaleik um HM-sætið við Svía sem unnu Tékkland 1-0 í gær eftir framlengdan leik. Í öðrum úrslitaleiknum mætast Portúgal og Norður-Makedónía en það voru Norður-Makedóníumenn sem unnu Ítali nokkuð óvænt í gær með marki í uppbótartíma. Ríkjandi Evrópumeistararnir verða þar af leiðandi ekki meðal keppnisþjóða í Katar en Giorgio Chiellini, leikmaður liðsins, sagði eftir leikinn í gær að liðsfélagar hans væru eyðilaggðir eftir tapið. Walse tryggði sér svo sæti í þriðja úrslitaumspilsleiknum þar sem liðið mætir annað hvort Skotlandi eða Úkraínu en þeirri viðureign hefur verið frestað fram í júní vegna innrás Rússa í Úkraínu.
Ekvador og Úrúgvæ tryggðu sér þá sæti á HM í gær, Úrúgvæ vann Perú 1-0 en Ekvador tapaði fyrir Paragvæ, eina liðið sem gat náð Ekvador að stigum var hins vegar Perú og því eru Ekvador og Úrúgvæ örugg áfram á HM sem liðin í 3. og 4. sæti Suður-Ameríku riðilsins. Brasilía og Argentína höfðu nú þegar tryggt sér farseðilinn til Katar.
Þorsteinn Halldórsson, landsliðsþjálfari íslenska kvennalandsliðsins í knattspyrnu mun í dag tilkynna leikmannahópinn sem mætir Hvíta-Rússlandi og Tékklandi í undankeppni HM 2023 7. og 12. apríl. Leikirnir eru síðustu formlegu keppnisleikir liðsins fyrir lokakeppni EM sem hefst í júlí.
| null |
2022 | 123 | Sveitarstjórinn í Grýtubakkahreppi segir allt samfélagið harmi slegið eftir slys sem varð í verksmiðju Pharm Artica í gær. Tveir starfsmenn, karl og kona á þrítugsaldri voru flutt alvarlega slösuð með mikil brunasár með sjúkraflugi til Reykjavíkur. Ekki hafa fengist upplýsingar um líðan þeirra að öðru leyti. | Tilkynnt var um sprenginguna í verksmiðjunni skömmu fyrir klukkan fjögur í gær. Tæplega fimmtán manns vinna hjá fyrirtækinu. Eftir að búið var að slökkva eldinn og reykræsta afhenti slökkviliðið í Grýtubakkahreppi lögreglunni vettvanginn og von er á fulltrúum frá tæknideild lögreglunnar í dag til að rannsaka tildrög slyssins. Þá er von á fulltrúum frá Vinnueftirlitinu sem munu rannsaka málið enda um alvarlegt vinnuslys að ræða. Þröstur Friðfinnsson, sveitarstjóri í Grýtubakkahreppi segir samfélagið standa saman á erfðum tímum.
Fólk er auðvitað slegið, þetta var alvarlegt slys og við hugsum til þeirra slösuðu og aðstandenda og erum að hlúa að fólki og starfsfólki fyrirtækisins líka. Rauði krossinn kom strax út eftir í gær og það verður veitt áfallahjálp á staðnum og verður áfram í dag. Við opnuðum kirkjuna líka og fólk gat komið þangað. Þetta er sterkt samfélag og menn standa saman í þessu.
Hann segir viðbragðsaðila hafa brugðist hratt og vel við í erfiðum aðstæðum.
Ég vil koma á framfæri þökkum til viðbragðsaðila allra. Slökkvilið var fljótt á staðinn og náði strax tökum á aðstæðum og viðbragðsaðilar stóðu sig eins og hægt var, mjög vel.
| null |
2022 | 123 | Ríkið ætlar að verja tæplega 2,8 milljörðum króna á næstu þremur árum í uppbyggingu á rúmlega 90 ferðamanna- og minjastöðum víða um land. Öll þessi svæði eru í umsjá opinberra stofnana. | Verkefnin sem nú þegar eru á áætlun eru um 150 talsins og snúa flest að bættri salernisaðstöðu, göngustígum og lagningu bílastæða. Stærsta verkefnið í ár er gerð nýrrar hringleiðar um Geysissvæðið í Haukadal. Í það verkefni fara 152 milljónir króna. 222 milljónir fara í verkefni í Þjóðgarðinum á Þingvöllum þar sem verður ráðist í gerð bílastæða, gönguleiða og frekari merkinga. Til Vatnajökulsþjóðgarðs fer samanlagt hæsta upphæðin eða 230 milljónir króna. Magnús Guðmundsson er framkvæmdastjóri Vatnajökulsþjóðgarðs.
Einnig þurfi að tryggja aðgengi fatlaðra og þeirra sem notast við hjólastól. Magnús segir styrkinn mikilvægan svo hægt sé að ráðast í þau nauðsynlegu verkefni.
Það er bara algjört grundvallaratriði. Síðasta sumar komu 40 þúsund ferðamenn til okkar bara í júlímánuði í Ásbyrgi. Staðan hjá okkur þá var að við höfðum varla undan og það var skortur á vatni og svona. Annað dæmi er Jökulsárlón 2019 komu þangað yfir 800 þúsund gestir svo við verðum að geta tekið vel á móti þessu fólki svo það hafi góða upplifun af því að koma til okkar.
| Ríkið veitir tæplega þremur milljörðum króna í framkvæmdir og uppbyggingu á ferðamanna- og minjastöðum næstu þrjú árin. |
2022 | 123 | Húsleit var gerð á heimili og vinnustað Karls Wernerssonar í gær og hjá fjölskyldu hans og tengdum aðilum. Héraðssaksóknari rannsakar mál sem skiptastjóri þrotabús Karls tilkynnti um. | Héraðssaksóknari gerði í gær húsleit hjá Karli Wernerssyni og fólki sem honum tengist.
Karl Wernersson greinir sjálfur frá húsleitinni í yfirlýsingu sem hann sendi fjölmiðlum í morgun. Þar vandaði hann yfirvöldum ekki kveðjurnar og sagðist hafa sætt ofsóknum í fjórtán ár vegna mála frá því fyrir hrun. Á þeim tíma hefði hann setið í fangelsi, verið á áfangaheimili og í stofufangelsi. Karl var dæmdur í þriggja og hálfs árs fangelsi í Milestone-málinu en endurupptökudómstóll samþykkti í desember að taka málið upp aftur þar sem brotið hefði verið á rétti Karls til réttlátrar málsmeðferðar.
Ólafur Þór Hauksson héraðssaksóknari staðfesti við fréttastofu að embættið hefði gert húsleit hjá Karli í gær. Hann sagði embættið hafa rannsakað mál sem varðar Karl eftir að tilkynning barst frá skiptastjóra þrotabús Karls sem lýstur var gjaldþrota 2018. Þrotabúið hefur höfðað ýmis riftingarmál vegna skipta á búinu.
Karl segir í yfirlýsingu sinni að húsleitin snúi að átta ára gömlum viðskiptum. Hann spyr hvort tímasetningin sé tilviljun nú þegar styttist í dómsuppsögu í einkamáli vegna sömu viðskipta eða hvort reynt sé að hafa áhrif á dómarann. Héraðssaksóknari vísar þessu á bug og segir tímasetninguna ekki tengjast þeim málum sem Karl nefnir heldur ráðist hún aðeins af gangi rannsóknar embættisins.
| Húsleit var gerð á heimili og vinnustað Karls Wernerssonar kaupsýslumanns í gær. Héraðssaksóknari rannsakar mál sem skiptastjóri þrotabús Karls tilkynnti um. |
2022 | 123 | HK og Víkingur eru fallin úr úrvalsdeild karla í handbolta. Liðin komu bæði upp úr fyrstu deild fyrir leiktíðina. | Heil umferð var í Olís deild karla í handbolta í gær. Víkingur tapaði fyrir Haukum 28-26 og HK steinlá fyrir Selfossi 33-23. Þá hafði Grótta betur gegn Stjörnunni, og með því varð ljóst að HK og Víkingur eru fallin. Bæði lið komu upp úr fyrstu deild fyrir leiktíðina. Eftir leiki gærkvöldsins eru Haukar einir á toppnum með þriggja stiga forskot á FH og Val. Þá lagði Fram Stjörnuna í Olís deild kvenna í gærkvöld. Fram er nú með þriggja stiga forskot á toppnum á Val í öðru sæti deildarinnar.
Ein besta fótboltakona heims, Ada Hegerberg, var valin í norska landsliðið í dag eftir fimm ára fjarveru. Hegerberg hefur ekki spilað fyrir Noreg í fimm ár vegna deilna við norska knattspyrnusambandið um kjör landsliðskvenna. Noregur mætir Kósóvó og Póllandi í undankeppni HM 2023 í byrjun apríl.
Tveir leikir voru í átta liða úrslitum Meistaradeildar kvenna í fótbolta í gærkvöld. Sveindís Jane Jónsdóttir og liðsfélagar hennar í Wolfsburg gerðu 1-1 jafntefli við Arsenal. Sveindís lék síðasta stundarfjórðung leiksins fyrir Wolfsburg. Þá sat Sara Björk Gunnarsdóttir á varamannabekk Lyon þegar liðið tapaði 2-1 fyrir Juventus á Ítalíu. Seinni leikir liðanna fara fram á fimmtudag í næstu viku.
Grindavík gerði sér lítið fyrir og vann nýkrýnda bikarmeistara Hauka í Subwaydeild kvenna í körfubolta í gærkvöld. Grindavík er í neðsta sæti deildarinnar en Haukar berjast í harðri toppbaráttu. Grindavík er nú með 12 stig líkt og Breiðablik í neðstu sætunum tveimur, sex stigum frá næsta liði fyrir ofan. Valur vann á sama tíma Keflavík, 63-56, og komst með því upp að hlið Fjölnis í efsta sæti deildarinnar.
| null |
2022 | 123 | Snjóflóð féll á veginn um Súðavíkurhlíð um tíuleytið í gærkvöldi. Hlíðin var lokuð í nótt en opnuð að nýju klukkan sjö í morgun, eftir að búið var að ryðja veginn. | Sigurður Guðmundur Sverrisson, verkstjóri hjá svæðistöð Ísafjarðar hjá Vegagerðinni segir í samtali við fréttastofu að lítið flóð hafi fallið á veginn um það leyti sem ákvörðun var tekin um að loka veginum vegna snjóflóðahættu. Sigurður Guðmundur segir að alltaf sé hætta á svona flóðum þegar hlýnar snögglega eins og gerðist í gær. Honum er ekki kunnugt um að nein tjón hafi orðið á bílum.
Dagbjört Hjaltadóttir, íbúi Súðavíkur, greinir frá því á Facebook að hún hafi verið að aka hlíðina í gær þegar snjóflóðið féll en náði að aka í gegnum það. Ungmenni sem voru á leiðinni frá Súðavík höfðu aftur á móti farið út af vegna flóðsins.
Þau sáu örugglega flóðið og reyndu að sveigja frá því og lenda þá eiginlega í flóðinu við endann á því, þar sem það hafði náð yfir veginn. Þau fóru sem betur fer ekki fram af en það munaði ekki miklu, þau voru þarna á brúninni bara, og svo var bara bratt niður í fjöruna fyrir neðan.
Dagjbört segir að tilkynning um lokun hafi ekki komið fyrr en eftir að hún lendir í flóðinu.
Sigurður Guðmundur hjá Vegagerðinni segir að mögulega hafi ákvörðun um lokun verið tekin of seint, en hún sé tekin í samráði við ofanflóðavakt Veðurstofunnar sem vaktar svæðið.
Opnuð var fjöldahjálparstöð í Súðavík í nótt fyrir ferðamenn sem urðu innlyksa í bænum eftir að veginum var lokað.
Þetta er bara andstyggilegt. Það er alveg sama hversu vel þeir standa sig hjá Vegagerðinni, það eina sem mun bjarga einhverju hjá okkur, það er bara að gera göng.
| null |
2022 | 123 | Ráðamenn Vesturlanda funda í Brussel og Berlín í dag og ræða stríðið í Úkraínu. Einn mánuður er liðinn frá að Vladimír Pútín Rússlandsforseti skipaði her sínum að ráðast inn í landið. Volodymr Zelensky, forseti Úkraínu, segir að rússneski herinn hafi notað fosfórsprengur í árásum sínum í morgun. | Samkvæmt alþjóðalögum er óheimilt að nota fosfórsprengjur. Ef hvítur fosfór lendir á húð fólks getur það brunnið inn að beini og valdið eitrun. Volodymyr Zelensky, forseti Úkraínu, fullyrðir að rússneski herinn hafi notað slíkar sprengjur í morgun en hefur ekki lagt fram sannanir þess efnis. Á daglegum upplýsingafundi í morgun sagði talsmaður rússneska hersins að Rússar hefði nú náð fullum yfirráðum yfir borginni Izyum í austurhluta landsins en um hana hefur verið hart barist síðustu daga.
Í dag er mánuður liðinn frá því að Vladimír Pútín, forseti Rússlands, skipaði her sínum að ráðast inn í Úkraínu. Mannréttindastofnun Sameinuðu þjóðanna staðfestir að minnst 977 almennir borgarar hafi verið drepnir í stríðinu, þar af 103 börn.
A month has passed. We withstood six times longer than the enemy had planned, than the Russian command had reported to the Russian president
Zelensky segir Úkraínumenn þegar hafa þolað við mun lengur en stjórnvöld í Rússlandi hafi talið.
Tölur um mannfall rússneska hermanna hafa verið á reiki. Atlantshafsbandalagið telur að allt 15 þúsund rússneskir hermenn hafi fallið. Rússar sjálfir hafa ekki gefið upp tölur um mannfall úr þeirra röðum síðan 2. mars en þá sögðu þeir að 498 hermenn væru fallnir. Þrír mikilvægir leiðtogafundir verða haldnir í dag - á vettvangi NATO, ESB og G7-ríkjanna.
We are waiting for meaningful steps. From NATO, the EU and the G7. We know that the Russians have already begun to lobby their interests.
Zelensky segist bíða þess og vona að samþykkt verði á þessum fundum að taka mikilvæg skref í átt að frekari stuðningi til handa Úkraínu.
| Forseti Úkraínu fullyrðir að rússneski herinn hafi beitt fosfórsprengjum í árásum sínum í morgun. Í dag er mánuður frá því Rússar réðust inn í landið. Leiðtogar Atlantshafsbandalagsins sitja á neyðarfundi í Brussel. |
2022 | 124 | Hlutabréfaverð Íslandsbanka fer upp um næstum 5% milli daga eftir sölu á hlut ríkisins í bankanum í gær. Sérfræðingur í fjármálum segir það vekja upp spurningar hvers vegna hlutabréfin voru seld með miklum afslætti þegar ljóst var að veruleg umfram eftirspurn var eftir þeim. | Tilkynnt var um sölu tuttugu og tveggja komma fimm prósenta hlut ríkisins í Íslandsbanka síðdegis í gær. Hlutabréfin voru seld með ríflega tveggja milljarða króna afslætti, á 117 krónur fyrir hvern hlut, sem er fimm krónum undir markaðsvirði. Gróflega má því áætla að hagnaður nýrra hluthafa, miðað fimm prósenta hækkun í dag, verði um 10% eftir daginn.
Ásgeir Brynjar Torfason, fjármálasérfræðingur, segir mörgum spurningum ósvarað, til að mynda hverjir eru kaupendur og hvernig þeir voru valdir.
Segir Ásgeir. Hann segir það vekja upp spurningar hvers vegna hlutur ríkisins í Íslandsbanka hafi verið seldur með svo miklum afslætti þegar ljóst er hve eftirspurnin var mikil.
Bankasýsla ríkisins tjáir sig ekki frekar um söluna, umfram það sem fram kom í söluyfirliti í morgun. Þar sagði meðal annars að bæði innlendir og erlendir fjárfestar hefðu sýnt útboðinu mikinn áhuga, en ekki var greint frá því hverjir keyptu. Gert er ráð fyrir að hlutur ríkisins í bankanum verði seldur í skrefum á næstu misserum.
| Hlutabréf í Íslandsbanka hafa hækkað um fjögur til fimm prósent eftir sölu á tæplega fjórðungshlut ríkisins í bankanum í gær. Hlutabréf voru seld með afslætti, þrátt fyrir mikla eftirspurn. Kaupendur hafa hagnast um næstum fimm milljarða á einum degi. |
2022 | 124 | Tófur og hrafnar við Heggstaðanes í Húnaþingi vestra gleðjist um þessar mundir en ábúendur á Bessastöðum eru ekki eins hrifnir af nýjum nágranna. Þrettán metra langt, illa lyktandi búrhvalshræ situr liggur í fjörunni og rotnar. | Þrettán metra langur búrhvalur virðist hafi villst af leið og rekið á land skammt frá bænum Bessastöðum á Heggstaðanesi. Hvalurinn er þrátt fyrir hrakfarirnar nokkuð heillegur. Guðný Helga Björnsdóttir, bóndi á Bessastöðum rak augun í hvalinn á föstudaginn.
Það var nú bara litið út um gluggann hérna að þá sjáum við hann. Hann er hérna rétt niður í fjöru. Það var náttúrlega bara hlaupið til og skoðað ferlíkið því þetta er því þetta var og er mjög stór hvalur.
Hvalurinn er byrjaður og rotna og er lyktin eftir því.
Það er svolítil lykt út úr honum, vond lykt. Allavegana er mjög óskemmtilegt að standa framan við hann. Það gýs út úr honum veruleg fýla. En það er ekkert farið að bera á lykt hérna heim ennþá því hann er bara nýlega dauður.
-Þú vilt þá væntanlega losna við hann áður en þetta fer að gera út af við ykkur?-
Já hann er bara 100 metra frá bænum þannig að ef það er sunnanátt þá stendur hann bara beint uppá. Svo erum við með gistiheimili líka og það eru örugglega ekki allir sem vilja sofa í hvalabrælu lykt. Svo náttúrulega hrúgast á okkur hrafn og svartbakar og tófan er farin að vappa þarna í fjörunni.
-En nú var það þannig hér áður fyrr að það þótti mikil búbót að fá svona hval, er eitthvað í honum sem þið getið hirt?-
Nei þetta er friðað dýr, það má ekkert hirða neitt. En svo er víst töluvert verðmæti í tönnunum á honum. Safnarar eru að nota þær og skera út en það er frekar ófrýnilegt að nálgast þær.
-Þannig að þú sérð ekkert fyrir þér að vaða upp í hann og sækja tennurnar?-
Nei ég ætla ekki að gera það.
Samkvæmt upplýsingum frá Landhelgisgæslunni er reiknað með að varðskipið Freyja komi á staðinni á föstudag til að skoða dýrið og meta aðstæður.
| null |
2022 | 124 | Áhrif heimsfaraldursins á efnahagsmál voru meiri á Íslandi en annars staðar á Norðurlöndum. Þetta kemur fram í samnorrænni skýrslu um þróun efnahagsmála. | Norrænu hagkerfin tókust betur á við heimsfaraldurinn en flest önnur ríki Evrópu þótt neikvæð áhrif hafi verið umtalsverð. Húsnæðisverð hækkaði almennt talsvert á Norðurlöndum en mest á Íslandi. Finnland aftur á móti hélt mestum stöðugleika á húsnæðismarkaði. Landsframleiðsla dróst minnst saman í Noregi árið 2020, um 0,8% en mest á Íslandi um 6,5%. Þá á Ísland einnig met í aukningu atvinnuleysis á tímabilinu. Ágúst Bogason er einn skýrsluhöfunda.
Þetta kemur náttúrulega fyrst og síðast til af því að ferðamennskan er orðin svo stór atvinnugrein á íslandi því bæði hefur það gífurleg áhrif á landsframleiðsluna sem og atvinnustöðuna.
Ágúst segir að mótvægisaðgerðir stjórnvalda virðist engu að síður hafa borið góðan árangur, ekki síst vegna þess lærdóms sem dreginn var af hruninu 2008.
tvöþúsund og tuttugu sýnir að gjaldþrot fyrirtækja eru í raun og veru færri á því ári en meðaltal áranna á undan sem er væntanlega fyrst og síðast vegna ýmissa aðgerða stjórnvalda.
Gustaf Norlén einn skýrsluhöfunda segir jafnframt að skýrslan sýni að veikari hópar eins og aldraðir, þeir sem fæddir eru erlendis og ungt fólk hafa orðið fyrir neikvæðustu áhrifum heimsfaraldursins, bæði hvað varðar heilsu og fjárhag. Í skýrslunni segir að faraldurinn hafi einnig leitt í ljós vaxandi félagslega gjá á milli ólíkra svæða og þjóðfélagshópa á Norðurlöndum, sérstaklega milli ólíkra tekjuhópa og milli landsbyggðar og þéttbýlisstaða.
Einnig kemur fram að fæðingartíðni hefur aukist alls staðar á Norðurlöndum nema í Svíþjóð í kjölfar heimsfaraldursins. Þetta er öfugt við þróun margra annarra Evrópuríkja þar sem fæðingum fækkaði. Ágúst segir það megi túlka sem traust Norðurlandabúa á velferðarkerfinu og getu norrænu hagkerfanna til að takast á við áföll.
| null |
2022 | 124 | Sigurður Ingi Jóhannsson, innviðaráðherra, segist geta beðist afsökunar á orðum sínum um "illmennin í Kreml" sem hann lét falla á flokksþingi Framsóknarflokksins á dögunum, EF Rússar hætta árásum á Úkraínu og viðurkenna ábyrgð á voðaverkum sínum. | Engin formleg kvörtun eða beiðni um afsökun hefur borist íslenskum stjórnvöldum frá rússneskum yfirvöldum vegna málsins. Dómsmálaráðuneytið staðfestir enn fremur að Rússar hafa ekki farið fram á að ákvæði almennra hegningarlaga um opinbera smánun erlends þjóðarleiðtoga verði virkjað.
Sigurður Ingi segir að Pútín hafi sjálfur ýmislegt á samviskunni.
| Sigurður Ingi Jóhannsson, formaður Framsóknarflokksins, segist ekki ætla að biðjast afsökunar á ummælum sínum um illmenni í Kreml, sem hann lét falla á flokksþingi framsóknarmanna, nema Rússar hætti árásum í Úkraínu. |
2022 | 124 | ÁTVR unir ekki niðurstöðu Héraðsdóms Reykjavíkur sem vísaði frá dómi, málum gegn tveimur netverslunum með áfengi. Úrskurðir héraðsdóms, sem kveðnir voru upp á föstudag, verða því kærðir til Landsréttar. | ÁTVR krafðist þess að stöðvuð yrði áfengissala tveggja netverslana, Bjórlands og Sante. Þá krafðist ÁTVR þess að viðurkennt yrði fyrir dómi að netverslanirnar væru skaðabótaskyldar vegna tjóns sem ríkisfyrirtækið hefði orðið fyrir. Sigrún Ósk Sigurðardóttir, aðstoðarforstjóri ÁTVR, vildi í samtali við fréttastofu ekki segja hversu mikið tjónið væri metið.
Stjórnendur ÁTVR sögðu áfengissölu fyrirtækjanna á netinu brjóta gegn lögum og vega að einkarétti sínum til smásölu áfengis. Forsvarsmenn Sante og Bjórlands kröfðust þess að málinu yrði vísað frá dómi þar sem ekki hefði verið sýnt fram á að ÁTVR hefði lögvarða hagsmuni af úrlausn málsins.
Í úrskurðunum kemur fram að dómari telji að þó svo Alþingi hefði falið ÁTVR tiltekin og afmörkuð verkefni við innkaup og dreifingu á áfengi, svo sem með rekstri áfengisverslana, þá hefði löggjafinn falið öðrum að hafa yfirstjórn með málaflokknum og eftirlit með því að lög séu virt. Yfirstjórnin sé á hendi fjármálaráðherra en ekki vínbúða ríkisins. Dómarinn taldi kröfu ÁTVR einnig vera of víðtæka, um að loka alfarið fyrir vefverslun fyrirtækjanna með áfengi sama í hvaða formi hún væri. Að auki þótti ÁTVR ekki hafa sýnt fram á að fólk sem keypti áfengi af Bjórlandi eða Sante hefði annars keypt áfengi í Vínbúðunum.
Bjarni Benediktsson, fjármála- og efnahagsráðherra, sagðist í samtali við Morgunblaðið í gær ekki sjá ástæðu til þess að kæra úrskurði Héraðsdóms Reykjavíkur í málunum tveimur. En ÁTVR ætlar hins vegar að kæra frávísun málanna tveggja til Landsréttar.
| ÁTVR ætlar ekki að una niðurstöðu Héraðsdóms Reykjavíkur sem vísaði frá dómi í málum gegn tveimur netverslunum með áfengi. Úrskurðir héraðsdóms, verða því kærðir til Landsréttar. |
2022 | 124 | Ashleigh Barty, efsta kona heimslistans í tennis, tilkynnti óvænt í dag að hún væri búin að leggja tennisspaðann á hilluna. Barty er aðeins 25 ára en hefur verið besta tenniskona heims síðustu ár. | Ástralska tenniskonan Ashleigh Barty tryggði sér sinn þriðja risatitil á Opna ástralska meistaramótinu í janúar og varð um leið fyrsta ástralska konan í 44 ár til að vinna titilinn á heimavelli. Barty tilkynnti óvænt í dag að hún væri hætt og segir ástæðuna vera þá að hún hafi ekki lengur sömu ánægju af tennis og áður. Barty hefur haft mikla yfirburði á tennisvellinum síðustu ár en hún hefur setið í efsta sæti heimslistans í 114 vikur samfleytt eða frá því hún vann Opna franska meistaramótið árið 2019.
Danski handboltamaðurinn Mikkel Hansen hefur leikið sinn síðasta leik á leiktíðinni. Hann fékk blóðtappa í lunga í kjölfar hnéaðgerðar í síðustu viku. Hansen, sem leikur með PSG í Frakklandi en er á leið til Álaborgar í Danmörku í sumar, fór í speglun á hné til að fjarlægja brjóskleifar og talið að hann yrði frá í 4 til 6 vikur. Hansen þarf nú að taka blóðþynnandi lyf næstu 4-6 mánuði og getur ekki æft handbolta á meðan. Hann hefur því leikið sinn síðasta leik fyrir PSG og en verður orðinn leikmaður Álaborgar þegar hann má æfa að nýju.
Hafþór Harðarson og Linda Hrönn Magnúsdóttir eru Íslandsmeistarar einstaklinga í keilu en Íslandsmótinu lauk í Egilshöll í gær. Hafþór varði titilinn en hann hefur sex sinnum fagnað Íslandsmeistaratitlinum. Linda Hrönn, sem er 63 ára, var að vinna sinn fyrsta Íslandsmeistaratitil og er hún elsti Íslandsmeistari frá upphafi.
Fyrsti úrslitaleikurinn um Íslandsmeistaratitil karla í íshokkí fór fram á Akureyri í gærkvöld. SA Víkingar höfðu nauman sigur á SR, 6-5, í sveiflukenndum leik. SR komst í 2-0 í fyrsta þriðjungi en næstu fjögur mörk voru SA-manna. Gott betur en það því eftir tvo þriðjunga stóð 6-3 SA í vil. SR skoraði svo tvö mörk í þriðja leikhluta en nær komust þeir ekki. Liðin mætast næst á fimmtudag í Skautahöllinni í Laugardal, en vinna þarf þrjá leiki til að hampa titlinum.
| null |
2022 | 124 | Það er mikill vilji alls staðar á Norðurlöndunum að efla samskipti og samstarf landanna, þjóðþinganna og á vettvangi ríkisstjórna. Þetta segir forseti Alþingis á degi Norðurlanda, sem er í dag. | Og meira þessu tengt því í dag er dagur Norðurlanda og er þess minnst víða. Forseti Alþingis átti fund með þingforsetum Norðurlandanna í morgun og í hádeginu hittir hann sendiherra Norðurlandanna í Alþingishúsinu, þar er Jóhanna Vigdís Hjaltadóttir, Norðurlöndin hafa lengi staðið þétt saman?
Og meira þessu tengt því í dag er dagur Norðurlanda og er þess minnst víða. Forseti Alþingis átti fund með þingforsetum Norðurlandanna í morgun og í hádeginu hittir hann sendiherra Norðurlandanna í Alþingishúsinu, þar er Jóhanna Vigdís Hjaltadóttir, Norðurlöndin hafa lengi staðið þétt saman?
ég held að það sé mikill vilji í öllum norrænu ríkjunum til þess að efla samskipti og samstarf og meðal þess sem við höfum rætt á vettvangi þingforseta er auðvitað ennþá frekara samstarf milli þinganna á vettvangi ríkisstjórna er auðvitað líka mikið samstarf sem birtist með ýmsum hætti í milli landanna sem slíkra en eins þegar að löndin koma saman í stærra samhengi í alþjóðlegum stofnunum og ráðum | null |
2022 | 125 | Fordæmalaus hitabylgja gengur nú yfir Suðurskautslandið. Veðurfræðingur segir viðbúið að öfgar vegna hlýnunar loftslags verði mestar við heimskautin. | Á Suðurskautslandinu hefur hitastig mælst hátt í fjörutíu gráðum hærra en að meðaltali á þessum árstíma. Elín Björk Jónasdóttir er veðurfræðingur á Veðurstofu Íslands.
Hafdís: Og eru þetta sveiflur sem við getum kallað náttúrulegar?
Það er nú frekar ólíklegt. Þetta er alveg rosalega mörgum staðalfrávikum frá meðaltalinu. Þetta er mæling hátt hátt uppi á sléttunni og meðalhiti á þessum árstíma ætti að vera svona -40 gráður.
Þau miklu hlýindi sem streyma frá Ástralíu til Suðurskautslandsins segir Elín mega rekja til hlýnunar jarðar. Miklar öfgar einkenni veður á þessu svæði núna og öfgakennd kuldaköst hafi líka mælst í vetur á Suðurskautslandinu. Viðbúið sé að öfgar vegna hlýnunar loftslags verði hvað mestar á heimskautasvæðunum.
| null |
2022 | 125 | Tveir kennarar létu lífið í árás í Latin framhaldsskólanum í Malmö í Svíþjóð í gær. Átján ára nemandi við skólann sem vopnaður var exi og hníf var handtekinn gripinn af lögreglunni tíu mínútum eftir að lögregla var kölluð á vettvang. | Þarna mátti heyra í Petra Stenkula, svæðisstjóra lögreglunnar í Malmö á blaðamannafundi sem haldin var í morgun vegna málsins. Hún greinir frá því að lögreglan hafi náð manninum á sitt vald tíu mínútum eftir að útkallið. Eins kom fram að árásarmaðurinn sé ekki á sakaskrá en frumrannsóknin beinist meðal annars að því að kortleggja ferðir hans fyrir árásina; hverja hann hafi verið í samskiptum við, tryggja rannsóknahagmuni og reyna að komast að því hvers vegna hann réðst inn í skólann. Konurnar tvær sem létust af sárum sínum voru á sextugsaldri. Skólinn verður lokaður í dag vegna rannsóknarinnar og nemendur, kennarar og starfsmenn skólans fá áfallahjálp.
| null |
2022 | 125 | Íbúum í Rangárþingi ytra hefur fjölgað um 20 prósent síðustu 4-5 árin, að sögn sveitarstjórans. Öll hús og íbúðir seljast á Hellu og verið er að skipuleggja nýtt hesthúsahverfi og atvinnuhverfi til að mæta eftirspurn. | Þetta hefur færst hingað austur, þessi fólksfjölgun og þetta líf og fjör sem er í húsnæðismálunum. Það er mikið líf og fjör í húsnæðismálunum hérna.
Fólki hefur fjölgað hér um einhver 20 prósent á síðustu fjórum, fimm árum, svona í jöfnum takti en það er búið að vera hér síðustu tvö til þrjú árin að hér seljast öll hús og allar íbúðir sem koma hér á sölu og hér hefur veirð mikið líf í byggingu á íbúðarhúsnæði.
Segir Ágúst Sigurðsson, sveitarstjóri í Rangárþingi ytra. Eins segir hann finna mikinn áhuga á nýju hestuhúsahverfi sem verið er að skipuleggja ásamt endurnýjun á því gamla.
Þar þurftum við að bæta svolítið í og erum að taka í gagnið nýtt hverfi, atvinnuhverfi sem að er bæði verslunar- og þjónustulóðir og atvinnu- og iðnaðarlóðir, erum að auglýsa þær núna og erum komin strax með þó nokkur viðbrögð við því.
Ágúst segir að áhrifa covid gæti því fleiri geti unnið heima eða í fjarvinnu og því sé góð ljósleiðaratenging mikilvæg. Fólksfjölgun fylgir að auka þarf þjónustu.
Það sem er að gerast núna og við erum búin að vera undirbúa í nokkur ár er endurnýjun skólahúsa og nýbyggingar hér á Hellu, í kringum skólasvæðið.
| null |
2022 | 125 | Rúmlega þrjú hundruð íbúðir í 47 sveitarfélögum hafa nú verið boðnar fólki á flótta. Forstöðukona Fjölmenningarseturs sem heldur utan um skráningar segir viðbrögð landsmanna vonum framar en betur megi ef duga skal. | Um fjögur hundruð umsóknir um vernd frá fólki á flótta undan stríðinu í Úkraínu hafa borist Útlendingastofnun í marsmánuði. Til að bregðast við opnaði félags- og vinnumarkaðsráðuneytið og Fjölmenningarsetur vefsíðu um skráningu á leiguhúsnæði vegna komu flóttafólks. Viðtökurnar hafa ekki látið á sér standa en í gær höfðu tæplega þrjú hundruð og tuttugu íbúðir verið boðnar til leigu. Þær eru um land allt eða í 47 sveitarfélögum. Flestar eru í Reykjavík eða alls 116. Fólki er frjálst að bjóða íbúðir ókeypis eða gegn gjaldi en flóttafólkið fær framfærslu við komu til landsins. Nichole Mosty, forstöðukona Fjölmenningarseturs, er ánægð með viðtökurnar.
Ég meina miðað við ástand á húsnæðismarkaði, með tilliti til þess þá erum við bara mjög, þetta er meira en við áttum von á. Við vitum að það mun ekki leysa vandamálið eða þörf á húsnæði, satt að segja. En það kom mér á óvart og okkur sem eru að vinna með þetta, hvað það er til af húnsæði og hvað það dreifist víða um landið.
-Hvernig er með fólk sem hingað kemur, hefur það eitthvað um það að segja hvort það fari á Borgarfjörð eystri eða í Breiðholt?-
Já, við erum ekki að leita eftir því að setja fólk eitt á einhvern stað. Við erum að vinna í mjög nánu samstarfi við sveitarfélög og þar sem við sjáum húsnæði koma að þá oftast koma fleiri boð.
-Hvenær má reika með að fólk byrji að setjast að eða koma sér fyrir?-
Innan þessarar viku, næstu viku og annað.
| null |
2022 | 125 | Þunglega gengur að ráða fólk til starfa í ferðaþjónustu og enn erfiðara er að finna húsnæði fyrir það. Líklegt er að ráða þurfi sjö til níu þúsund erlenda starfsmenn á næstu tveimur árum. Um fimm þúsund Íslendingar hafa horfið úr greininni. | En við sjáum alla vega teikn um að það verði heldur betra að ná í fólk í sumar en í fyrra. Þó verður að hafa í huga að það gekk ofboðslega illa í fyrra.
Við munum þurfa að treysta töluvert mikið á erlent starfsfólk. Við höfum séð mikið af íslensku starfsfólki hverfa til starfa í öðrum greinum og hinu opinbera undanfarna 18 mánuði, tvö ár.
Segir Jóhannes Þór Skúlason, framkvæmdastjóri Samtaka ferðaþjónustunnar. Mikið vanti af vel þjálfuðu fólki, sérstaklega kokka og þjóna, en aðeins betur hefur gengið að fá reynda leiðsögumenn til starfa. Vandinn liggur þó ekki aðeins í því að fá starfsfólk.
Hvar á að finna húsnæði fyrir starfsfólk sem kemur hingað til að vinna í ferðaþjónustu. Það er afar flókið og erfitt mál, hér á höfuðborgarsvæðinu og ekki síst í minni samfélögun á landsbyggðinni.
Við sjáum að hótel velta því jafnvel fyrir sér hér á höfuðborgarsvæðinu að taka hluta herbergja, jafnvel heilar hæðir undir starfsfólk, og þar fram eftir götunum. Það þýðir þá að það minnkar þá framboðið og tekjurnar á móti.
Jóhannes segir að um 9.500 hafi horfið úr greininni í faraldrinum, þar af um 5.000 Íslendingar, og ekki víst hvernig gengur að fá þá aftur til starfa.
Þá munum við þurfa að fá enn fleiri útlendinga til starfa á næstu tveimur árum, jafnvel 7-9000 manns, einshvers staðar þar á milli, til þess að manna greinina að fullu. Þegar hún verður komin á full compacity eins og við búumst við á árunum 2023 og 2024.
| Erfitt er að fá fólk til starfa í ferðaþjónustu. Líklegt er að ráða þurfi sjö til níu þúsund erlenda starfsmenn á næstu tveimur árum. |
2022 | 125 | Einhver hreyfing virðist vera á friðarviðræðum Úkraínu og Rússlands, að sögn stjórnvalda í Kreml. Forseti Úkraínu rétti fram sáttarhönd í gær og segist tilbúinn að hætta við umsókn um aðild að NATO og reiðubúinn að ræða framtíð Krímskaga og Donbas. | Volodymyr Zelensky, forseti Úkraínu, hefur ítrekað óskað eftir leiðtogafundi með Vladimír Pútín, forseta Rússlands, og sagt að samningaviðræður séu eina leiðin til þess að binda enda á átökin. Zelensky segist nú reiðubúinn að draga til baka umsókn um aðild að Atlandshafsbandalaginu, en það hefur verið ein helsta krafa stjórnvalda í Rússlandi að Úkraína gangi ekki í NATO.
Að auki segist Zelensky tilbúinn að ræða framtíð Krímskaga, sem Rússar innlimuðu árið 2014, og Donbas-svæðið, sem inniheldur héröðin Donetsk og Luhansk. Skömmu fyrir innrás Rússa í Úkraínu viðurkenndi Pútín sjálfstæði hérðanna tveggja sem hafa lotið yfirráðum aðskilnaðarsinna sem eru hliðhollir Rússum.
Áður en viðræður um NATO og Donbas hefjast þarf þó að koma á vopnahléi, segir Zelensky. Dmitrí Peskov, upplýsingafulltrúi Rússlandsstjórnar, sagði á fréttamannafundi í morgun að lítisháttar árangur væri að nást í viðræðum en stjórnvöld myndu gjarnan vilja sjá meiri þunga í þeim.
Tæpur mánuður er frá því Rússar réðust inn í Úkraínu. Sameinuðu þjóðirnar hafa staðfest að hátt í þúsund almennir borgarar hafi verið drepnir í stríðinu, allar líkur eru á að þessar tölur séu mun hærri. Tölur um mannfall hermanna eru talsvert á reiki. Úkraínska varnarmálaráðuneytið uppfærði sínar tölur yfir fjölda látinna rússneskra hermanna í dag og sagði um 15.300 hafa farist. Þetta eru mun hærri tölur en Bandaríkjamenn telja réttar. Það er mat Bandaríkjastjórnar að um 7.000 rússneskir hermenn hafi farist í stríðinu. Rússlandsstjórn hefur ekki birt tölur yfir fjölda látinna frá því fyrir tuttugu dögum þegar 498 voru sagðir hafa látist.
Joe Biden, forseti Bandaríkjanna, segir greinilegt að innrás Rússa gangi ekki sem skyldi.
So his back is against the wall and now hes talking about new false flags hes setting up including, asserting that we in America have biological as well as chemical weapons in Europe, simply not true.
Biden segist óttast að Pútín grípi til örþrifaráða, og segir hann íhuga að beita sýkla- og efnavopnum í Úkraínu
| Friðarviðræður þokast í rétta átt segja rússnesk stjórnvöld, en ekki nógu hratt, að þeirra mati. Forseti Úkraínu segist tilbúinn að hætta við umsókn um aðild að NATO gegn vopnahléi. |
2022 | 125 | Íþróttapistill dagsins kemur inn á íþróttapólitík. Pia Johansen formaður danska sundsambandsins lýsir því nefnilega yfir í dönskum fjölmiðlum í dag að fari svo að rússnesku sundfólki verði leyfður keppnisréttur á HM í 50 metra laug í sumar gætu Danir sniðgengið mótið. | FINA, Alþjóða sundsambandið hefur ekki gengið eins langt og mörg önnur alþjóðleg íþróttasambönd gagnvart Rússum og Hvítrússum vegna stríðsins í Úkraínu. Vissulega er keppendum frá þjóðunum bannað að keppa undir fánum Rússlands og Hvíta-Rússlands. Hins vegar er enn inni sá möguleiki að Rússar og Hvítrússar geti keppt sem óháðir íþróttamenn undir fána FINA. Það telur Pia Johansen óásættanlegt og hefur því nú hótað sniðgöngu Dana á HM verði Rússum og Hvítrússum leyfð þátttaka á mótinu, sama undir hvaða fána.
Og áfram með samspil mannréttinda og íþrótta. Louis van Gaal, landsliðsþjálfari hollenska karlalandsliðsins í fótbolta og einn af þeim þekktari í þjálfarabransanum gagnrýnir að heimsmeistaramótið í ár verði haldið í Katar. Ekkert annað en peningar stjórni því að HM verði í Katar. Van Gaal lýsti því yfir á blaðamannafundi í gær að honum þætti það algjörlega fáranlegt að halda HM í fótbolta í Katar. Hollendingar verða þó meðal keppnisþjóða á HM í Katar, en þeir misstu af síðasta heimsmeistaramóti árið 2018 í Rússlandi.
Bandaríski kylfingurinn Phil Mickelson verður ekki með á fyrsta risamóti ársins í golfi, Masters mótinu. Mickelson hefur þrisvar unnið þetta sögufræga mót og verið með á öllum Masters-mótum frá árinu 1994. Þetta hefði því verið þrítugasta mótið í röð sem hann hefði leikið með. Mickelson lét hafa eftir sér nýlega umdeild ummæli um Saudi-Arabíu sem hafa valdið miklu fjaðrafoki og hafa væntanlega sitt að segja í því að hinn 51 árs Mickelson tekur ekki þátt í Masters mótinu í ár.
| Formaður danska sundsambandsins lýsir því yfir í dönskum fjölmiðlum í dag að fari svo að rússnesku sundfólki verði leyfður keppnisréttur á HM í sundi í sumar, kynnu Danir að sniðganga mótið. |
2022 | 126 | null | Forseti Kína hefur fyrirskipað rannsókn á því að Boeing 737-vél flugfélagsins China Eastern hrapaði í suðurhluta landsins í morgun með 132 innanborðs.
Óttast er að allir hafi farist. Björgunarmenn eru á vettvangi en engar fregnir hafa borist af fólki um borð.
Vélin var á leið frá Kunming til Guangzhou. Eldur kviknaði eftir að flugvélin skall á jörðu en slökkviliði tókst að ráða niðurlögum hans.
Flugfélagið hefur ekki sent frá sér yfirlýsingu vegna slyssins en Xi Jinping forseti sagðist miður sín. Í fréttaskeyti frá AFP segir að viðbrögð hans þyki óvenju hröð.
Forseti Kína hefur fyrirskipað rannsókn á því að Boeing 737-vél flugfélagsins China Eastern hrapaði í suðurhluta landsins í morgun með 132 innanborðs.
Óttast er að allir hafi farist. Björgunarmenn eru á vettvangi en engar fregnir hafa borist af fólki um borð.
Vélin var á leið frá Kunming til Guangzhou. Eldur kviknaði eftir að flugvélin skall á jörðu en slökkviliði tókst að ráða niðurlögum hans.
Flugfélagið hefur ekki sent frá sér yfirlýsingu vegna slyssins en Xi Jinping forseti sagðist miður sín. Í fréttaskeyti frá AFP segir að viðbrögð hans þyki óvenju hröð. | Óttast er að 132 hafi látist þegar Boeing 737-vél kínverska flugfélagsins China Eastern hrapaði í suðurhluta landsins í morgun. |
2022 | 126 | Um 300 þúsund eru enn fastir í borginni Mariupol í Úkraínu án rafmagns, vatns og matar. Rússneski herinn krefst þess að Úkraínumenn leggi niður vopn svo koma megi fólkinu burt. Hið minnsta 902 almennir borgarar hafa verið drepnir í stríðinu, þar af 75 börn. | Mannréttindastofnun Sameinuðu þjóðanna heldur utan um og birtir á degi hverjum tölur yfir mannfall almennra borgara í Úkraínu. Nýjustu upplýsingar eru frá því í gær. Frá því Vladímír Pútín Rússlandsforseti fyrirskipaði innrás í Úkraínu hafa 902 almennir borgarar hið minnsta verið drepnir. Þar af eru 75 börn. Ætla má að þessar tölur séu mun hærri þar sem erfitt er að staðfesta mannfall í stríðsástandi. Að auki hafa minnst 10 milljónir neyðst til að flýja heimili sín sem er hátt í fjórðungur þjóðarinnar.
Borgaryfirvöld í Kænugarði hafa sett á útgöngubann sem tekur gildi í kvöld og gildir til miðvikudagsmorguns. Minnst sex fórust í flugskeyta- og stórskotaliðsárás Rússa á borgina í nótt. Stjórnvöld í Sumy-héraði segja rússneska herinn hafa skotið gat á tank sem geymir um fimmtíu tonn af ammoníaki, ætandi og hættulegu gasi sem nýtt er til áburðarframleiðslu. Eiturský er nú sagt liggja yfir svæðinu og hefur íbúum nærliggjandi bæjar verið sagt að halda sig innandyra.
In the city of Sumy, the Ukrainian nationalists staged a planned provocation that the Russian Defence Ministry officially warned about several days ago.
Iogor Konashenkov talsmaður rússneska hersins segir Úkraínuher bera ábyrgð á árásinni á ammoníak tankinn. Rússlandsstjórn hefur að undanförnu sakað Úkraínumenn um að undirbúa efnavopnaárásir, án þess að færa nokkrar sannanir fyrir slíku. Þessu hafa Úkraínumenn og stjórnvöld á Vesturlöndum vísað alfarið á bug.
Áfram er ástandið í borginni Mariupol skelfilegt. Um 300 þúsund manns sitja þar föst undur linnulitlu sprengjuregni, án rafmagns, vatns og matar. Rússar hafa sett skilyrði fyrir því að koma fólki á brott, Úkraínuher þarf að leggja niður vopn í borginni. Þessu hafna úkraínsk stjórnvöld, þau segja ekki á dagskrá að gefast upp. Dögum saman hafa úkraínsk stjórnvöld krafist þess að Rússar tryggi örugga flóttaleið úr borginni. Sjónarvottar í Mariupol lýsa því að borgin sé nánast rústir einar. Kjörræðismaður Grikklands sem var þar til 15. mars segir að Mariupol verði á lista yfir þær borgir heims sem hafa verið gjöreyðilagðar í stríði. Borgir eins og Guernica, Stalíngrað, Grosní og Aleppo.
| Fleiri en 900 almennir borgarar hafa verið drepnir í Úkraínu frá því Rússar réðust þar inn. 10 milljónir hafa flúið heimili sín. Um 300 þúsund eru enn föst í Mariupol án rafmagns, vatns og matar. |
2022 | 126 | Kennari með erlendan bakgrunn segir það ekki koma á óvart að námsárangur barna af erlendum uppruna mælist marktækt slakari en annarra. Skólakerfið þurfi að koma betur til móts við þessi börn en eins þurfi að uppræta staðalímyndir um innflytjendur. | Fram hefur komið að nemendur með annað móðurmál en íslensku á framhaldsskólastigi sýna marktækt slakari námsárangur en samanburðarhópurinn og flosna frekar upp frá námi. Verðandi formaður Kennarasambands Íslands segir skólakerfið enn eiga langt í land með að koma til móts við þarfir þessara barna sem hefur fjölgað mikið síðustu ár. Ljiridona Osmani, umjónakennari í Stapaskóla í Reykjanesbæ, sem flúði hingað undan stríði í Kósóvó með fjölskyldu sinni, segir þetta ekki koma á óvart.
Það eru bara ákveðnar staðalímyndir gagnvart þessum einstaklingum, innflytjendum, flóttamönnum og útlendingum. Það er bara lögð svo mikil áhersla á að við getum ekki neitt, kunnum ekki neitt og eigum erfitt með að læra, þannig að það er litið framhjá okkur bara.
Að við erum bara að koma hérna og nennum ekki neinu en við höfum ótrúlega mikinn metnað og viljum leggja okkur fram og standa okkur en kannski aðstoðin sem við fáum er kannski ekki næglilega góð, eins og Íslendingar fá kannski.
Í verkefni sem hún vann ásamt öðrum kennara með fjölda nemenda komu fram mjög skýrar staðalímyndir hvað varðar mögulegan starfsferil innflytjenda.
Þessi láglaunastörf innan gæsalappa, á kassa í Bónus, á veitingastöðum eða fiski. það er bara búið að búa til ákveðnar staðlímyndir að þessir einstaklingar geti ekki unnið við neitt annað.
Sjálf fékk hún góða hjálp með íslenskuna í skólanum. Þá hafi foreldrar hennar veitt henni stuðning við heimanámið þrátt fyrir litla íslenskukunnáttu. Eins segir hún íþrótta- og tómstundastarf mikilvægt en slíkt sé oft dýrt og huga þurfi að því að allir hafi tækifæri til að taka þátt.
Ég held bara að skólakerfið gæti gert betur hvað varðar einstaklinga af erlendum uppruna, reyna að koma til móts við þau og hvetja þau áfram og segja þeim að þetta er hægt, bara með aðeins meiri aðstoð.
Það er ekki bara skólakerfið eða tómstundirnar, það er bara samfélagið í heild.
| null |
2022 | 126 | Opnuð verður sérstök móttökustöð þar sem allt verður undir einum hatti, fyrir flóttafólk frá Úkraínu, í Domus Medica við Egilsgötu í Reykjavík. Aldrei hafa borist fleiri umsóknir um vernd til Útlendingastofnunar. Það sem af er ári eru þær um sex hundruð og tuttugu og þar af tæplega fjögur hundruð það sem af er þessum mánuði vegna Úkraínu | Kristín Völundardóttir forstjóri Útlendingastofnunar segir hjálp í því að húsnæðismálin hafi verið færð yfir til félagsmálaráðuneytisins. Framkvæmdasýsla ríkisins og ráðuneytið leggi mikið til málanna. Ráðuneytið og framkvæmdasýslan einbeiti sér nú að húsnæðismálunum. Útlendingastofnun einbeiti sér að málsmeðferð flóttafólksins.
En við erum að tvöfalda mannskapinn þar. Við erum að tvöfalda mannskapinn í skráningum Úkraínubúa. Við erum með tæplega fjögur hundruð Úkraínuumsóknir núna sem við erum byrjuð að afgreiða á grundvelli 44. greinar útlendingalaga sem er verndarákvæði sem að aldrei hefur verið beitt áður þannig að það þurfti í raun að teikna upp nýtt ferli. Það er gaman að segja frá því að landlæknir, ríkislögreglustjóri og Útlendingastofnun þau hafa eða við höfum unnið mjög þétt saman að koma upp einu ferli þannig að umsækjandinn hefur bara eina snertingu. þarf ekki að hitta okkur nema einu sinni.
Félagsmálaráðuneytið er að sögn Kristínar að ganga frá samningum um að húsnæði Domus Medica við Egilsgötu og a verði móttökustöðin þar sem öll formsatriði verða afgreidd.
Þannig að eftir helgi þá mun fólk mæta á þann stað og það gengur út með dvalarleyfi. Og verður þá heilsufarsskoðun og allt á einum stað í Domus Medica fyrir flóttafólk frá Úkraínu? Já.
| Aldrei hafa borist fleiri umsóknir um vernd borist til Útlendingastofnunar. Þar af tæplega fjögur hundruð það sem af er marsmánuði vegna Úkraínu. Ný móttökustöð verður opnuð í Domus Medica. |
2022 | 126 | Hríseyingar hafa sett saman leiðarvísi til að tryggja að gestir sem koma með skemmtiferðaskipum sýni fólki og náttúru virðingu. Formaður Ferðamálafélagsins býst því einungis við fyrirmyndargestum í sumar. | Haldin var vinnustofa með fulltrúum Ferðamálafélagsins í Hrísey, hagsmunaaðila og hverfisráðs eyjunnar um ýmsa möguleika sem felast í komum skemmtiferðaskipa til Hríseyjar. Unnið er að verkefninu með alþjóðlegum samtökum minni skemmtiferðaskipa.
Ferðir skemmtiferðaskipa til Hríseyjar lögðust af í faraldrinum en í sumar er búist við að minnsta kosti tíu skipum. Linda María Ásgeirsdóttir, formaður Ferðamálafélags Hríseyjar, segir íbúa sjá tækifæri í fjölgun skemmtiferðaskipa en vilja undirbúa sig.
Sko við teljum þetta vera mjög jákvætt fyrir okkur en það þarf að passa að það komi ekki of margir í einu og þessi minni skip eru yfirleitt bara með svona tvöhundruð farþega.
Settar hafa verið niður hugmyndir að eins konar leiðarvísi fyrir gesti. Á eyjunni er til að mynda viðkvæmt fuglalíf sem gestir þurfi að taka tillit til. Linda segir einnig stóran hluta eyjunnar vera í einkaeigu þannig að fólk geti ekki vaðið um allt.
Þetta verður ekki þannig að það megi ekki neitt. Bara þessar algengu reglur. Við viljum ekki að verið sé að taka myndir af börnunum okkar án þess að fá leyfi. Að það sé ekki verið að fara inn í garða. Ég meina sums staðar er þetta þannig að fólk sé að fara inn í hús, það liggur á gluggunum.
Nú sé verið að vinna úr þeim ábendingum sem fram komu á vinnustofunni og leiðarvísir verður síðan útbúinn og afhentur farþegum áður en farið er frá borði. Þeir skuldbindi sig til að fara eftir reglunum.
Þannig að þetta verður tilbúið fyrir þá sem eru að koma í vor og sumar? Já já, við verðum bara með fyrirmyndarfarþega hérna í sumar.
| null |
2022 | 126 | Það er vor í lofti, hvað sem líður tíðarfarinu. Fyrstu heiðlóur vorsins birtust í gær. Farfuglarnir flykkjast nú til landsins en sífellt fleiri eiga hér vetrarstöðvar. | Fuglaathugunarstöð Suðausturlands greindi frá því í gær að fyrstu heiðlóurnar hefðu sést. Það eru þó fleiri vorboðar komnir til landsins, en þar má nefna til dæmis álftir, sílamáv, grágæsir, blesgæsir, og heiðagæsir, skógarþresti og skúm.
Tjaldurinn er yfirleitt einna fyrstur farfuglanna hingað til lands, en fyrsti tjaldurinn sást óvenju snemma í ár. Sölvi Rúnar Vignisson, líffræðingur hjá Þekkingarsetri Suðurlands, hefur fylgst með komu fuglanna.
Það er til dæmis álftin, tjaldurinn, sílamávurinn þetta eru svona hvað frægustu dæmin fyrir þá fugla sem eru snemma á ferðinni. Eins og sílamávurinn er oft kallaður vorboðinn hrjúfi. En hann er fyrst að sjást í svona janúar, febrúar. Við erum með einn stakan tjald í Hvalfirði sem bætti metið sitt. Hann var með metið í fyrra en, 18. febrúar, en bætti það um tvo daga í ár. Hann mætti á óðalið sitt 16. febrúar, sem er langt á undan öllum öðrum.
Sölvi segir það geti reynst erfitt að skrásetja komur tiltekinna tegunda hingað til lands, þar sem margir stofnar séu orðnir blandaðir. Það er að segja, hluti þeirra hafi hér vetrarstöðvar en hluti þeirra fljúgi suður á bóginn að hausti. Það á til dæmis við um vorboðann ljúfa, skógarþröstinn, en hópar hans hafa hér vetrarsetu.
Það er svolítið mismunandi milli ára en við teljum samt að þetta sé breyting á kerfinu sem er að gerast núna í raun útaf hlýnandi loftslagi og aðstæður eru að breytast á Íslandi. Þannig að þessir farfuglar hafa í raun möguleikann á því að þreyja þorrann yfir veturinn á Íslandi.
| null |
2022 | 127 | Hildur Björnsdóttir nýr oddviti Sjálfstæðismanna í Reykjavík fyrir komandi sveitarstjórnarkosningar segist ganga óbundin til kosninga. Greiða þurfi úr samgöngum og endurskoða þurfi ýmis atriði sem varði uppbyggingu Borgarlínu. Hún segir nýja tíma runna upp í Sjálfstæðisflokknum. | Ég held að allir Sjálfstæðismenn séu sammála um að við séum að fara að setja á oddinn húsnæðismálin, samgöngumálin og leikskólamálin.
Hvað er þá helst í samgöngumálunum? Við þurfum að greiða úr samgöngum og við viljum gera það með fjölbreytutm leiðum. Það þarf að bjóða frelsi og val fyrir fólk - ólíka fararmála.
Halda áfram uppbyggingu Borgarlínu? Já, við viljum gera það. Í skynsamlegri mynd hinsvegar.
Nú hefur nýr oddviti Sjálfstæðisflokksins í Kópavogi lýst yfir efasemdum með þá vegferð sem borgarlínan er á - tekurðu undir það? Við höfum auðvitað áhyggjur af ákveðnum atriðum sem varða fjármögnun, rekstur borgarlínu og ákveðin útfærsluatriði. Þannig að ef við fáum umboð til þess í vor eftir kosningar, þá þurfum við að taka það til endurskoðunar.
Eru einhverjir flokkar sem þú gætir hugsað þér að vinna með öðrum fremur?
Ég geng bara óbundin til kosninga.
Ragnhildur Alda María Vilhjálmsdóttir, sem sóttist einnig eftir oddvitasætinu, hafnaði í öðru sæti. Kjartan Magnússon, varaþingmaður og fyrrverandi borgarfulltrúi í því þriðja og Marta Guðjónsdóttir, borgarfulltrúi fékk fjórða sætið.
Ég er bara mjög stolt af þessum hópi sem náði árangri í gær, þetta er hópur sem endurspeglar svolítið Sjálfstæðisflokkinn.
Þetta er bara ágætis breidd og kröftugar konur sem hafa gefið kost á sér þannig að þetta er bara spennandi. Það eru breyttir tímar í Sjálfstæðisflokknum.
| Hildur Björnsdóttir er oddviti Sjálfstæðismanna í Reykjavík eftir prófkjör flokksins í gær. Hún segist ganga óbundin til kosninga og nýir tímar séu runnir upp í flokknuml. |
2022 | 127 | Borpallaverkfræðingur vill reisa jarðvarmaborpalla til að auka raforkuframleiðslu í stað þess að virkja á landi. Hann segir að ef af verður gæti Ísland flutt út rafmagn til Evrópu og jafnvel vetni þegar fram líða stundir. | Íslenska fyrirtækið North Tech Energy vill setja upp jarðvarmavirkjanir á hafsbotni og telur að það komi í veg fyrir þörfina á að virka á landi. Geir Hagalínsson er borpallaverkfræðingur og framkvæmdastjóri fyrirtækisins.
Að nýta þekkingu olíuiðnaðarins á sjá og þekkingu á jarðvarma og tvinna þetta tvennt saman á hafinu.
Taktu olíuborpall eins og menn nota í Noregi og settu Hellisheiðavirkjun ofan á, í einföldustu mynd. ég er búinn að vera á borpöllum í mörg ár í Norðursjó og þetta eru náttúrlega svakaleg mannvirki. Stærðin er þannig að Hellisheiðavirkjun er ekki rosalega stór ofan á þessu.
Geir segir nóg af jarðvarma í hafinu og hefur fyrirtækið hug á að reisa slíkar virkjanir fyrir norðan Ísland og á Reykjaneshrygg. Þessu fylgi ýmis tækifæri en hugmyndin er á rannsóknarstigi.
Núna eigum við tækifæri að fara með rafmagn til Evrópu sem hefur ekki verið hægt hingað til því Ísland hefur ekki átt orku. Það er bara staðan í dag að við eigum ekki orku og alls ekki ef við ætlum að fara í orkuskiptin.
Geir segir að fleiri hundruð störf gætu skapast og bjóði einnig upp á tækifæri í framleiðslu á vetni þegar það verði orðið enn mikilvægara eldsneyti.
Við gætum orðið útflutningur á eldsneyti þegar frændur okkar Norðmenn þurfa að fara draga úr því þeir hafa eingöngu olíu.
| null |
2022 | 127 | Prófessor í stjórnmálafræði segir að sú stefna sem formaður Framsóknarflokksins boðaði í ræðu á flokksþingi í gær, hljóti að teljast afstöðubreyting hjá flokknum. | Sigurður Ingi Jóhannesson, formaður Framsóknarflokksins og innviðaráðherra lýsti í ræðu sinni mikilvægi þess að þjóðareign auðlinda verði skýrð í stjórnarskrá og sagði miður að stjórnmálaflokkar hefðu ekki náð saman um slíka breytingu. Eiríkur Bergmann, prófessor í stjórnmálafræði segir þetta vera mjög athyglisvert útspil hjá flokknum.
Einn helsti hönnuður þessa kerfis var auðvitað Framsóknarflokkurinn og fyrrverandi formaður hans, Halldór Ásgrímsson, kannski áhrifamestur um akkúrat fyrirkomulag kerfisins eins og það er núna en núverandi forysta ætlar að taka svolitla aðra aðstöðu. Þetta hlýtur að teljast afstöðubreyting hjá flokknum að fara nú fram á töluvert auknar greiðslur inn í ríkissjóð út úr þessari útdeilingu auðlindarinnar. Sem að flokkurinn hefur jú verið áhrifamestur um. Þannig jú það er allra hluta athyglisvert.
Eiríkur segir að hávær gagnrýni hafi verið á kerfið um þó nokkurn tíma og svo virðist vera sem að Framsóknarflokkurinn sé á einhvern hátt að taka undir þá gagnrýni á kerfið eins og það hefur verið byggt upp.
Eiríkur telur að þetta útspil muni ekki hafa áhrif á stjórnarsamstarfið, þrátt fyrir að Framsókn og Vinstri græn hafi bæði boðað vilja til þess að skoða auðlindagjald.
Ég er ekki viss um að þetta muni hafa afgerandi áhrif á stjórnarsamstarfið. Þetta setur vissulega ákveðinn þrýsting á Sjálfstæðisflokkinn um að svara fyrir um það hvort flokkurinn sé tilbúinn í einhverja slíka endurskoðun. Þessu er ekki stillt upp með mjög afgerandi hætti. Þetta eru ekki neinar skýrt afmarkaðar tillögur sem eru þess eðlis að skerast muni í odda svo að maður sjái.
| Prófessor í stjórnmálafræði segir þá stefnu sem formaður Framsóknarflokksins boðaði í gær, að skýra þjóðareign auðlinda í stjórnarskrá, hljóti að teljast afstöðubreyting hjá floknum. |
2022 | 127 | Sex létust og tuttugu og sex slösuðust þegar bíl var ekið á mannfjölda í suðurhluta Belgíu í morgun. Lögregla telur að ekki hafi verið um hryðjuverk að ræða. | Um hundrað og fimmtíu manns voru samankomin að undirbúa skrúðgöngu í bænum Strépy-Bracquegnies, í um fimmtíu kílómetra fjarlægð frá Brussel, um klukkan fimm í morgun þegar bílnum var ekið á ofsahraða inn í mannfjöldann. Fram kemur í belgískum fjölmiðlum að tveir karlmenn á fertugsaldri hafi verið í bílnum, á flótta undan lögreglu. Þeir voru handteknir. Lögregla hefur ekki áður haft afskipti af þeim vegna mála sem þessa. Haft er eftir sjónarvottum að bílnum hafi verið ekið á mannfjöldann á miklum hraða, án þess að bílstjórinn hafi gert tilraun til að hemla. Fram kom á upplýsingafundi lögreglu nú fyrir stundu að málið sé ekki rannsakað sem hryðjuverk. Sex biðu bana og tuttugu og sex eru slasaðir. Þar af eru tíu í lífshættu.
| Sex létust og tíu eru í lífshættu eftir að bíl var ekið inn í mannfjölda í Belgíu í morgun. Tveir eru í haldi lögreglu en málið er ekki rannsakað sem hryðjuverk. |
2022 | 127 | Íslendingur sem er að störfum í Póllandi á vegum Rauða Krossins segir að það taki langan tíma að leysa úr vanda þeirra fjölmörgu sem flýja stríðið í Úkraínu. Því er spáð að sjö milljónir verði heimilislausir í landinu þegar stríðinu ljúki. | Sigríður Björk Þormar, sálfræðingur og hjúkrunarfræðingur, er stödd í Przemysl í Póllandi um 70 kílómetra frá úkraínsku borginni Lviv. Hún er þar á vegum Íslandsdeildar Rauða Krossins og vinnur við að samræma aðgerðir til að veita fólki á flótta sálrænan stuðning. Hún hefur unnið við hjálparstörf víða um heim.
Þetta er frábrugðið að því leyti að maður getur samsamað sig þessu fólki. Það er nú alltaf þannig að þegar fólk er nær manni að þá samsamar sig meira með því . Maður sér þarna konur á mínum aldri með lítil eða eldri börn með sér. Maður á ekki erfitt með að setja sig í þessi spor
og er núna bara á göngu með eigur sínar í plastpoka.
Þetta er auðvitað eitthvað sem maður maður átti ekki von á að myndi einhvern tíma verða vitni að sjá svona mikið magn af fólki flæða inn í öll þessi lönd i kring.
Hún segir að Alþjóða Rauði Krossinn hafi lagt fram beiðni um 100 milljónir svissneskra franka, jafnvirði tæpra 14 milljarða íslenskra króna, til að bregðast við þeirri neyð sem blasir við.
Við spáum því að að það séu svona sjö milljónir manns, það eru um 44 milljónir í Úkraínu, sem muni kannski verða heimilislausar innan landsins þegar þetta stríð er yfirstaðið. Þá verður það líka stórt verkefni fyrir Rauða Krosinn allan að reyna að styðja við þetta fólk og reyna að finna lausnir fyrir það. Þetta mun taka langan tíma.
| Íslendingur sem er að störfum í Póllandi á vegum Rauða Krossins segir að það taki langan tíma að leysa úr vanda þeirra fjölmörgu sem flýja stríðið í Úkraínu. Margir sem yfirgefa landið eru með eigur sínar í plastpoka. |
2022 | 127 | Fyrrverandi forseti segir að ef til vill þurfi meira raunsæi en áður í samskiptum við Rússa. Sú stefna sem hafi orðið ofan á hjá Vesturlöndum gagnvart Rússum eftir lok kalda stríðsins hafi ekki náð að skapa stöðugleika eða frið í Evrópu. | Hvorki Rússar né Úkraínumenn geta staðið uppi sem sigurvegarar í stríðinu sem nú er háð, segir fyrrverandi forseti Íslands. Hann segir að Vesturlönd verði að finna nýjar leiðir til að veita Rússum aðhald, aðferði sem leiði ekki til álíka hörmunga og nú dynja á Úkraínu.
Ólafur Ragnar Grímsson, fyrrverandi forseti, var gestur Egils Helgasonar í Silfrinu í dag. Hann ræddi innrás Rússa í Úkraínu, aðdraganda hennar og hvernig byggja ætti upp samskipti Vesturlanda og Rússa í framtíðinni. Ólafur Ragnar sagði að ríkjandi viðhorf Vesturlanda gagnvart Rússlandi þörfnuðust rækilegrar endurskoðunar.
Við verðum að horfast í augu við það að sú lína sem varð ofan á, það er að segja kenningum Kennans, Brents Scowcroft og Kissingers var hafnað, hún hefur ekki skapað stöðugleika og frið í Evrópu.
Kissinger hefði til dæmis lagt til samninga um hvernig tryggja mætti hagsmuni Vesturlanda, Úkraínu og Rússa til að tryggja friðsamlega sambúð.
Alveg eins og Kissinger segir: hvort sem okkur líkar betur eða verr þá búum við í ljótri veröld, við búum í veröld þar sem ríki eru með hagsmuni og þar sem valdhafar geta verið vondir og grimmir og svo framvegis. Alveg eins og á tímum kalda stríðsins þegar ógnarjafnvægi kom í veg fyrir styrjaldir þá þurfum við að finna leiðir og aðferðir sem búa til þannig aðhald að það leiði ekki til þessara hörmunga sem við erum að upplifa núna.
Forsetinn fyrrverandi sagði ljóst að aðferðir síðustu 20 ára hafi ekki haldið Vladimír Pútín Rússlandsforseta í skefjum. Ólafur Ragnar sagði að Pútín væri ekki bilaður en ræki miskunnarlaust og af hörku það sem hann teldi baráttu fyrir hagsmunum og völdum Rússlands.
segist alltaf hafa búist við að Rússar myndu reyna að styrkja sjálfstjórnarsvæðin en kom á óvart að það gerðist með þessum hætti
ríkjandi viðhorf Evrópu gagnvart Rússlandi þarfnast rækilegrar endurskoðunar, hvernig eigi að meðhöndla Rússland
Kohl og Chirac verið andvígir inngöngu Eystrasaltsríkjanna í NATO
áhrifin af viðskiptaþvingunum kannski miklu minni en við höldum
þurfa að beita tækjum sem bíta
megi ekki gleyma flóttafólkinu, fólkinu sem býr við árásir
Rússland aldrei kynnst lýðræði, mannréttindum eða réttarríki.
ekki bilaður en rekur miskunnarlaust og af hörku það sem hann telur vera alþjóðapólitík og hagsmuni Rússlands
| Ólafur Ragnar Grímsson, fyrrverandi forseti Íslands, segir að sú stefna sem hafi orðið ofan á hjá Vesturlöndum gagnvart Rússum eftir lok kalda stríðsins hafi ekki náð að skapa stöðugleika eða frið í Evrópu. |
2022 | 127 | Alls hafa um tíu milljónir Úkraínumanna neyðst til að leggja á flótta vegna stríðsins, samkvæmt tölum Sameinuðu þjóðanna. Borgaryfirvöld í Mariupol óttast að fjögur hundruð almennir borgarar séu fastir rústum listaskóla sem rússneski herinn sprengdi í gærkvöld. | Fólkið hafði leitað skjóls í listaskólanum frá linnulausum árásum rússneska hersins í borginni. Ekki hafa borist upplýsingar um það hve margir særðust í árásinni. Borgaryfirvöld í Mariupol segir bygginguna hafa verið jafnaða við jörðu og að svo geti verið að um fjögur hundruð manns séu fastir í rústunum. Rússneski herinn hefur setið um borgina síðan í byrjun mánaðarins. Þar búa um fjögur hundruð þúsund og hefur um þrjátíu þúsund tekist að sleppa þaðan. Einn þeirra er Oleg Savchuk, sem komst til Dnipro. Breska ríkisútvarpið, BBC, hefur eftir honum að staðan í borginni sé hryllileg. Heimili fjölskyldunnar hafi verið sprengt. Hvorki sé rafmagn, gas né símasamband. Hann lifði af með því að elda yfir varðeldi. Sprengjum sé varpað á borgina nær allan sólarhringinn. Sprengjudrunurinar hafi þagnað í einn til tvo klukkutíma á sólarhring.
Þjóðaröryggisráð Úkraínu hefur bannað starfsemi stjórnmálaflokka sem teljast hliðhollir Rússum. Þá hefur verið lokað fyrir fjölmiðla sem dreifa áróðri rússneskra yfirvalda. Volodymyr Zelensky, forseti Úkraínu, greindi frá ákvörðun þjóðaröryggisráðsins í ávarpi í morgun.
Meðal flokkanna er flokkur Viktors Medvedchuk, bandamanns Rússlandsforseta, sem er með tæplega tíu prósent sæta á úkraínska þinginu.
Sameinuðu þjóðirnar hafa staðfest að áttahundruð fjörutíu og sjö almennir borgarar hafi beðið bana síðan Rússar réðust inn í landið. Sex og hálf milljón er á vergangi innan landsins og þrjár komma fjórar milljónir hafa flúið land. Filippo Grandi, yfirmaður flóttamannstofnunar Sameinuðu þjóðanna, segir í færslu á Twitter að staðan í Úkraínu sé svo hrikaleg að um tíu milljónir hafi lagt á flótta og séu ýmist á flótta innan Úkraínu eða hafi flúið yfir landamærin.
| Borgaryfirvöld í Mariupol í Úkraínu saka rússneska herinn um að varpað sprengjum á listaskóla í borginni þar sem fjögur hundruð manns höfðu leitað skjóls. |
2022 | 127 | Baldvin Þór Magnússon hljóp í úrslitum í 3000 metra hlaupi á HM í frjálsum íþróttum innanhúss í Belgrad í morgun. Hann var töluvert frá sínum besta tíma. | Baldvin Þór varð fjórtándi af þeim 14 sem kláruðu í úrslitum í 3000 metra hlaupi. Hann var talsvert frá sínum besta tíma þegar hann hljóp á 8 mínútum og 4,77 sekúndum. Í undanrásum á föstudag hljóp hann á 7 mínútum, 49,34 sekúndum. Selemon Berega frá Eþíópíu fékk gull þegar hann hljóp á 7 mínútum og 41,38 sekúndum. Yulimar Rojas frá Venesúela setti heimsmet í þrístökki kvenna innanhúss. Hún stökk þá 15,74 metra og bætti eigið heimsmet í greininni um 31 sentímetra en hún á líka heimsmetið utanhúss.
Seinni útsending frá mótinu hefst klukkan fjögur í dag í beinni útsendingu á RÚV tvö.
Haukar eru bikarmeistarar kvenna í körfubolta annað árið í röð. Haukar lögðu Breiðablik að velli með sjö stiga mun í úrslitaleiknum í gærkvöldi. Helena Sverrisdóttir var stigahæst hjá Haukum með 29 stig og 15 fráköst.
Sagði Helena Sverrisdóttir. Þá tryggði Stjarnan sér bikarmeistaratitilinn í karlaflokki í sjötta sinn. Stjarnan hafði betur gegn Þór frá Þorlákshöfn í úrslitum.
Sagði Hilmar Smári Henningsson leikmaður Stjörnunnar. Hlynur Bæringsson var sömuleiðis ánægður að leik loknum.
Bardagaíþróttamaðurinn Gunnar Nelson sneri aftur til keppni í í gærkvöldi eftir tveggja og hálfs árs hlé. Hann mætti Japananum Takashi Sato. Gunnar vann allar þrjár lotur bardagans og niðurstaðan var yfirburðarsigur Gunnars 30-29.
| Hlauparinn Baldvin Þór Magnússon hafnaði í fjórtánda sæti í úrslitum 3000 metra hlaups á HM í frjálsum íþróttum innanhúss í morgun. |
2022 | 128 | Stríðið í Úkraínu hefur sett strik í reikning þeirra sjávarútvegsfyrirtækja sem selt hafa afurðir sínar til Úkraínu og Hvíta Rússlands. Þau hafa óskað eftir því að íslensk stjórnvöld nái samkomulagi við Evrópusambandið um lækkun tolla á sjávarafurðir. | Eftir að viðskiptabann var sett á Rússland í kjölfar hernaðaraðgerða þeirra á Krímskaga jukust viðskipti við Úkraínu og Hvíta Rússland. Eftir innrás Rússa í Úkraínu þurfa sjávarútvegsfyrirtæki að leita að öðrum mörkuðum fyrir afurðir sínar. Þrýst hefur verið á íslensk stjórnvöld að semja við Evrópusambandið um lægri tolla.
Já þetta er sjálfstætt hagsmunamál okkar að kalla eftir því að við séum með eins góð kjör á mörkuðum og við mögulega getum. Við horfum á það núna Evrópusambandið hefur verið að gera í raun betri samninga við þriðju ríki heldur en EES-samningurinn gerir ráð fyrir og við höfum kallað eftir því lengi í virku samtali á fundum bæði forveri minn og ég að það verði gerðar frekari breytingar á þessu og það samtal stendur yfir. Við höfum verið að leggja enn frekari áherslur á það einfaldlega. Þú heldur að ESB sé tilbúið að taka Ísland fram yfir önnur lönd? Evrópusambandið hefur ekki ennþá orðið við þessum beiðnum okkar um að gera þessar breytingar og ná fram betri kjörum á mörkuðum en sjáum hvað setur.
| null |
2022 | 128 | Katrín Jakobsdóttir, forsætisráðherra og formaður Vinstri grænna telur að færa ætti fleiri verkefni frá ríkinu til sveitarfélaga. Þetta sagði hún á sveitatstjórnarráðstefnu Vinsti Grænna í morgun. Hún segir að stærsta málið í komandi sveitarstjórnarkosningum séu húsnæðismálin. | Ég held að til lengri tíma þá eigum við að stefna að því að færa frekari verkefni yfir til sveitarfélaga. En eins og ég segi þá skiptir líka máli að það náist farsæl lending í því hvernig fjármögnum þeirra verkefna er háttað. Það er það sem hefur verið mestu vandkvæðin með tilflutning verkefna yfir til sveitarfélagana það er fjármögnunin. En eins og ég segi þá oft sjáum við þjónustuna batna þegar hún kemur nær fólkinu á vettvang sveitarfélaganna þar sem fólk er í beinu sambandi við íbúana.
Spurð um það gríðarstóra verkefni sem bíður sveitarfélagana að taka á móti flóttafólki frá Úkraínu segir Katrín að þetta verði fyrst og fremst samvinnuverkefni ríkis og sveitarfélaga.
Til dæmis þegar það kemur að húsnæði fyrir flóttafólki. Þar auðvitað er ríkið búið að stíga inn með mjög myndarlegum hætti bara almennt á húsnæðismarkaði á undanförnum árum en það skiptir líka máli að við stillum saman strengi þannig það sé nógu nægjanlegt framboð lóða sem er hægt að skippuleggja tiltölulega hratt þannig að sé hægt að bygggja meira til lengri tíma.
Katrín segir að húsnæðismálin séu náið samstarf milli ríkis og sveitarfélaga, bæði almennt og varðandi flóttafólk. Annað mál sem sé ekki síður mikilvægt varðandi flóttafólk séu skólamálin.
Við sitjum saman með aðilum vinnumarkaðarins og fleiri aðilum í að móta tillögur í húsnæðismálum til lengri tíma. Síðan er auðvitað krefjandi verkefni sem blasir við gagnvart því flóttafólki sem er að koma hingað sem varðar ekki síst skólana, leikskóla, grunnskóla og hvernig við getum tekið utan um þau börn og sinnt þeim sem best .
| Katrín Jakobsdóttir, forsætisráðherra og formaður Vinstri grænna telur að færa ætti fleiri verkefni frá ríkinu yfir til sveitarfélaga. |
2022 | 128 | Covid-smitum hefur fjölgað mikið í borginni Hong Kong síðustu vikur. Heilbrigðiskerfið ræður illa við álagið, líkhús eru yfirfull og líkkistur að verða uppseldar. | Um fimm þúsund og tvö hundruð hafa látist úr covid í Hong Kong síðan í byrjun febrúar, samkvæmt opinberum tölum. Fyrir þá bylgju sem nú ríður yfir voru dauðsföllin í borginni 212. Omicron-afbrigðið hefur breiðst hratt út og þröngt er orðið á spítölum. Flestir hinna látnu eru aldraðir sjúklingar og meirihluti þeirra ekki fullbólusettur. Áætlað er að um sextíu og sex prósent, áttatíu ára og eldri, séu ekki bólusett. Stefnan í Hong kong hefur verið sú að halda smitum alveg í lágmarki og hefur verið gripið til samkomutakmakanna og lokana og þannig tekist að halda smitum í lágmarki og því fáir sem smituðust áður í faraldrinum. En omicron breiddist hratt út þrátt fyrir allt, að því er fram kemur í frétt AP. Staðan núna er þannig að líkkistur eru að verða uppseldar í borginni. Líkhús eru yfirfull og líkum er því komið fyrir í kæligámum.
| Líkhús í borginni Hong Kong eru yfirfull og líkkistur að verða uppseldar vegna mikillar fjölgunar kórónuveirusmita. Heilbrigðiskerfið þar ræður illa við álagið. |
2022 | 128 | Forseti Úkraínu kallar eftir friðarviðræðum við Rússa sem fyrst. Hundruð eru enn föst í kjallara leikhúss í Mariupol sem jafnað var við jörðu á dögunum. | Í ávarpi í seint í gærkvöld hvatti Volodymyr Zelenský, forseti Úkraínu, Rússa til að mæta til raunverulegra friðarviðræðna, eins og hann orðaði það.
And I want everyone to hear me now, especially in Moscow. It`s time to meet. Time to talk. It is time to restore territorial integrity and justice for Ukraine. Otherwise, Russia`s losses will be so huge that several generations will not be enough to rebound.
Zelensky sagði tíma til kominn til að hittast og ræða saman og til að skila aftur yfirráðasvæði Úkraínu. Ef ekki, verði tjón Rússlands svo mikið, að það eigi eftir að taka margar kynslóðir að jafna sig á því.
Um þrjú hundruð þúsund eru enn föst í borginni Mariupol, án hita, rafmagns og vatns. Hundruð eru föst í kjallara leikhúss sem sprengt var á dögunum. Björgunarstarf gengur hægt því barist er á götum miðborgarinnar. Tekist hefur að bjarga 130 manns úr rústunum.
Zelenský, og reyndar fleiri, hafa líkt umsátrinu um Mariupol við umsátur Þjóðverja um Sankti Pétursborg í Rússlandi, sem þá hét Leníngrad, í seinni heimsstyrjöld. Þýski herinn sat um borgina og varpaði á hana sprengjum frá 1941 til 1944 með þeim afleðingum að hundruðir þúsunda biðu bana, ýmist úr hungri, sjúkdómum eða í sprengjuárásum. Breski fjölmiðillinn Guardian fjallaði á dögunum um Alevtinu Sherninu, sem lifði af umsátrið um Leníngrad sem barn. Nú áttatíu árum síðar býr hún í borginni Kharkiv í Úkraínu, þar sem rússneski herinn hefur látið sprengjum rigna síðustu daga. Alevtina er orðin níræð og of veikburða til að leggja á flótta. Guardian ræddi við tengdadóttur hennar sem finnur til mikillar reiði við tilhugsunina um að Alevtina hafi fyrstu ár ævinnar þjáðst úr hungri, kulda og ótta í umsátrinu um Leníngrad og verji svo síðustu árum ævinnar við svipaðar aðstæður.
| Forseti Úkraínu kallar eftir raunverulegum friðarviðræðum við Rússa til að binda endi á stríðið í Úkraínu. Hann líkir umsátrinu um borgina Mariupol við umsátur Þjóðverja um Leníngrad í Rússlandi í síðari heimsstyrjöld. |
2022 | 128 | Lögreglumenn frá Ríkislögreglustjóra aðstoðuðu Úkraínumenn á flugvellinum í Varsjá í gærkvöldi að komast í flugvél Wizzair sem lenti í Keflavík laust eftir miðnætti. Mæður ungra barna sem dvalið hafa í Varsjá undanfarna daga, eftir að hafa verið neitað um flug vegna ófullnægjandi skilríkja, komu til landsins í nótt. | Lögreglumennirnir fóru utan í gær og verða í Varsjá næstu daga. Jón Pétur Jónsson sem stýrir aðgerðum Ríkislögreglustjóra á landamærunum segir að vel hafi gengið að innrita fólkið. Tuttugu og tveir farþegar með tengsl við Úkraínu voru með vélinni. Samtals eru Úkraínumennirnir sem óska eftir alþjóðlegri vernd orðnir 344. Læknar í Úkraínu hafa haft áhyggjur af því að fólk sem hefur verið í meðferð við ýmsum sjúkdómum í Úkraínu fái ekki viðunandi meðferð þegar það leitar alþjóðlegar verndar í öðrum Evrópulöndum. Þannig hafa læknar áhyggjur af þeim sem eru í krabbameinsmeðferð. Evrópska heilbrigðisnefndin óskaði eftir upplýsingum um getu sjúkrahúsa hér á landi til að taka við sjúklingum. Landspítalinn og Sjúkrahúsið á Akureyri svöruðu erindinu í lok síðasta mánaðar. Þá var gert ráð fyrir að hægt væri að hafa tæplega 60 sjúkrarúm til reiðu sem skiptust í almenn sjúkrarúm, gjörgæslurými og rými á skurðdeildum. Vilji íslenskra stjórnvalda til aðstoðar við Úkraínu með móttöku sjúklinga liggur þannig fyrir á vettvangi Evrópusamstarfsins. Þá er jafnframt séð til þess að sem koma til landsins frá Úkraínu og hafi þörf fyrir heilbrigðisþjónustu, fái hana. Sú þörf verði metin þegar fólkið kemur til landsins.
| Úkraínskar mæður ungra barna sem dvalið hafa í Varsjá undanfarna daga, eftir að hafa verið neitað um flug vegna ófullnægjandi skilríkja, komu til Keflavíkur í nótt. |
2022 | 128 | Bikarúrslitaleikirnir í körfubolta fara fram í dag og í kvöld. Kvennalið Breiðabliks leikur í fyrsta sinn til úrslita í bikarkeppninni. | Blikar unnu öruggan sigur á fyrstu deildarliði Snæfells í undanúrslitunum á fimmtudagskvöld og komust í bikarúrslit í fyrsta sinn í sögu félagsins. Þar mætir Breiðablik ríkjandi bikarmeisturum Hauka klukkan 19:45. Hann verður í beinni útsendingu á RÚV 2 sem hefst klukkan 19:15 eða á eftir bikarúrslitaleiknum í karlaflokki þar sem Íslandsmeistararnir í Þór Þorlákshöfn mæta Stjörnunni. Sá leikur hefst klukkan 16:45 og verður sýndur beint á RÚV þar sem útsending hefst hálftíma fyrr.
Dóra María Lárusdóttir, fyrrverandi landsliðskona í fótbolta, hefur ákveðið að leggja skóna á hilluna, 36 ára að aldri. Þetta staðfesti hún á fótbolti.net. Dóra María lék 114 landsleiki og skoraði í þeim 18 mörk. Hún varð Íslandsmeistari átta sinnum, nú síðast í haust með Val.
Sara Björk Gunnarsdóttir, landsliðsfyrirliði í fótbolta, sneri aftur á fótboltavöllinn í gær eftir rúmlega árs fjarveru. Hún lék seinni hálfleikinn með franska liðinu Lyon í 3-0 sigri á Dijon. Sara eignaðist barn í nóvember og hefur unnið hörðum höndum að því að komast í leikform. Þetta eru sérstaklega jákvæðar fréttir fyrir kvennalandslið Íslands sem leikur á Evrópumótinu í sumar.
Leeds United vann dramatískan sigur á Úlfunum í ensku úrvalsdeildinni í fótbolta í gærkvöld. Úlfarnir komust í 2-0 áður en Leeds jafnaði og Luke Ayling skoraði sigurmark Leeds í viðbótartíma. Leeds er nú sjö stigum frá fallsæti.
Fram náði þriggja stiga forystu á toppi úrvalsdeildar kvenna í handbolta í gærkvöld með stórsigri á HK, 34-22. Fram er með 25 stig á toppnum en Valur í 2. sæti með 22 stig og hafa bæði toppliðin nú leikið jafnmarga leiki, eða sextán.
Teitur Árnason og Taktur frá Vakurstöðum sigruðu í gæðingafimi í meistaradeildinni í hestaíþróttum í gærkvöld. Þetta var fjórða mót vetrarins og er Teitur efstur í einstaklingskeppninni þegar tveimur mótum er ólokið. Það er þó stutt í næstu knapa og því spennandi lokasprettur framundan.
| Bikarmeistarar í körfubolta verða krýndir í kvöld. Til úrslita í karlaflokki leika Þór Þorlákshöfn og Stjarnan en í kvennaflokki, Breiðablik og Haukar. |
2022 | 128 | Háskóladagurinn er haldinn í Háskólanum á Akureyri í dag. Áhugasömum gefst þar kostur á að kynna sér allt háskólanám sem er í boði á landinu. Þetta er í fyrsta skipti sem viðburðurinn er haldinn utan höfuðborgarsvæðisins. | Ekki hefur verið unnt að halda háskóladaginn nema stafrænt síðustu tvö ár, vegna faraldursins. Eyjólfur Guðmundsson, rektor Háskólans á Akureyri, segir að fulltrúar allra háskóla landsins séu komnir til Akureyrar og þeir spjalla við gesti um hvaðeina sem viðkemur námsvali og háskólalífi.
Þetta er stórmerkilegur viðburður því í fyrsta skipti í sögunni held ég að geti hreinlega sagt, er haldinn sameiginlegur viðburður allra sjö háskólanna utan höfuðborgarsvæðisins. Þetta er dagur sem er búinn að vera í ansi mörg ár fyrir sunnan og heitir Stóri háskóladagurinn.
Rektorar skólanna sjö byrjuðu daginn á samráðsfundi. Áslaug Arna Sigurbjörnsdóttir, háskóla- iðnaðar- og nýsköpunarráðherra fundaði með rektorunum og opnaði síðan háskóladaginn formlega. Hann stendur til klukkan þrjú í dag.
Dagurinn er öllum opinn, hvort sem þeir hyggja á háskólanám eða hafa einfaldlega áhuga á að kynna sér háskólasamfélagið.
Það er svolítið skemmtilegt fyrir fólk að koma á háskóladaginn. Það er gott að það sé fjölbreytt námsframboð á Íslandi. Sumar námsgreinar eru kannski við marga skóla en eru kenndar með mismunandi hætti. Þá kemurðu bara á staðinn, hittir þar fulltrúa allra háskóla og alls náms sem er í boði á Íslandi og getur tekið ákvörðun hvernig þú vilt nálgast þitt nám.
| Áhugasamir geta kynnt sér allt það háskólanám sem er í boði á landinu á Háskóladeginum í dag. Hann er nú haldinn í Háskólanum á Akureyri, í fyrsta skiptið utan höfuðborgarsvæðisins. |
2022 | 129 | Karl Þormóðsson, sem býr í borginni Zhaporozhye í Úkraínu, segir að enn sé allt með kyrrum kjörum í borginni. Mun færri flóttamenn hafi komist þangað en búist var við. | Karl býr ásamt úkraínskri eiginkonu sinni í Zhaporozhye. Undanfarnar vikur hafa borgarbúar búið sig undir að taka á móti flóttafólki frá stríðshrjáðum svæðum. Búist hefur verið við hundruðum þúsunda en Karl segir að mun færri hafi komist til borgarinnar en áætlað var.
Milli þrjú og fjögur þúsund. Það hefur reynst erfitt fyrir fólk að komast hingað. Bæði hefur fólk verið stoppað á leiðinni og svo hefur ekkert verið hleypt út úr borginni því þessi vopnahlé hafa aldrei haldið.
Búist við töluvert fleira fólki en það er ómögulegt að spá í næstu daga af því maður veit aldrei upp á hverju menn taka.
Karl segir allt fremur rólegt í Zhaporozhye. Borgin hafi sloppið mjög vel og birgðastaða matvöru og annarra nauðsynjavara sé góð.
Hún hefur verið nokkuð góð á öllum þessum nausðynjavörum. Það hefur ekki verið neinn skortur enn þá alla vega. Það er í lagi. Alla vega gasið, við erum með hita á húsinu, það er kynnt með gasi. Flestar bensínstöðvar eru opnar, það virðist hafa komist í þokkalegt lag.
| null |
2022 | 129 | Sveitarfélög fá lítil gjöld í sinn vasa af vindmyllum sem þar eru reistar því aðeins lítill hluti mannvirkisins er metinn til fasteignagjalda. Þetta er ósanngjarnt að mati Samtaka orkusveitarfélaga sem telja að nærsamfélagið eigi líka að njóta góðs af auðlindanýtingu. | Fyrst og fremst hafa sveitarfélögin litið þannig á að þessi tekjustofn, sem eru fasteingaskattarnir, eigi að koma nokkuð óbrenglaðir til sveitarfélaganna. Virkjanamannvirki sem hafa verið undanþegin þessu fasteignamati, að þau eigi að metast eins og önnur mannvirki. Það sé enginn eðlismunur á því og því eigi að greiða af þeim gjöld.
Segir Stefán Bogi Sveinsson, bæjarfulltrúi í Múlaþingi og stjórnarmaður í Samtökum orkusveitarfélaga.
Stíflur virkjana, göng og raflínur eru undanþegin fasteignamati og því eru ekki greidd af þeim fasteignagjöld. Þau eru einungis greidd af stöðvarhúsum virkjana. Á Héraði þýðir þetta að öll fasteignagjöld af Kárahnjúkavirkjun fara til Fljótsdalshrepps því þar er stöðvarhúsið. Ekkert er greitt til Múlaþings þar sem sjálf Kárahnjúkastífla stendur.
Stefán Bogi segir að þessi regla komi afar illa út þegar kemur að því að innheimta fasteignagjöld af vindmyllum. Þá er aðeins hluti vindmyllunnar skilgreindur sem stöðvarhús. Skeiða- og Gnúpverjahreppur reyndi að ná því í gegn að fasteignagjöld yrðu greidd af raunverulegu verðmæti vindmylla en tapaði málinu fyrir yfirmatsnefnd. Tvær vindmyllur við Búrfell eru samtals 400 milljóna virði en fasteignamatið var aðeins 66 milljónir.
Þannig að aðeins örlítill hluti af virði myndmyllu er tekinn inn í fasteignamat. Þetta teljum við bara vera mjög óeðlilegt fyrirkomulag. Þetta er svona eins og það sé byggt þriggja hæða hús og það sé ákveðið að meta bara kjallarann. Það er þannig með alla auðlindanýtingu að það er mikilvægt að allir aðilar njóti arðs þar af. Samfélagið allt þarf að fá sinn hlut af sameiginlegum auðlindum og svo nærsamfélagið sérstaklega. Það er þar sem áhrifin koma fram.
| Orkusveitarfélög telja sig fá of lítil gjöld af vindmyllum þar sem aðeins lítill hluti af slíkum mannvirkjum sé metinn til fasteignagjalda. Þetta valdi því að lítið af arði auðlindarinnar skili sér til nærsamfélagsins. |
2022 | 129 | Sjötíu og níu börn, með tengsl við Úkraínu, eru í hópi þeirra tvö hundruð áttatíu og sex sem sótt hafa um alþjóðlega vernd hér frá því að stríðið braust út í Úkraínu. Spálíkan landamærasviðs ríkislögreglustjóra gerir ráð fyrir því að á næstu fjórum vikum verði fjöldinn kominn í fimm hundruð og sextíu manns. | Fólk með ung börn á leið til Íslands hefur lent í vandræðum á flugvellinum í Varsjá. Elena Koval hefur beðið, ásamt tveimur ungum börnum og frænku sinni, í pólsku höfuðborginni undanfarna daga. Hún var búin að kaupa flugmiða en fékk ekki heimild til að fara í flugvélina í fyrradag vegna þess að hún var ekki með fullgilt vegabréf fyrir þriggja mánaða dóttur sína. Elena sagði, í samtali við fréttastofu í morgun, að hún væri enn að bíða eftir upplýsingum um hvort hún kæmist í vél sem á að lenda hér skömmu eftir miðnætti.
Já, við höfum fengið af þessu fréttir undanfarna daga og þarna er ákveðin áskorun sem við stöndum fyrir, að greiða götu fólks sem vill komast til Íslands og við erum að vinna að því hörðum höndum núna að finna lausn á þessari áskorun. Hún er fjölþætt og við þurfum að líta til margra þátta. En við erum að binda vonir við það að vera komnir með lausn fyrir næsta flug frá Varsjá.
Segir Jón Pétur Jónsson sviðssstjóri landamærasviðs ríkislögreglustjóra.
Árni Valdason kennari er fæddur í Úkraínu en hefur verið búsettur hér á landi í tæp átta ár. Hann hefur hjálpað löndum sínum sem hingað hafa komið. Í samráði við vini og kunningja hefur hann skráð nöfn barna og áhugamál þeirra. Einn þeirra sem unnið hafa með honum segir nauðsynlegt að koma börnum í einhverja virkni, það sé gott fólk á bak við hann og allir boðnir og búnir að hjálpa til. Börnin hafi ekkert fyrir stafni og gott ef hægt sé að létta þeim biðina. Þannig hafi íþróttafélög tekið vel í að leyfa börnum að taka þátt í æfingum. Þeim fjölgar hratt sem sækja um alþjóðlega vernd. Frá áramótum eru þeir orðnir 585 og miðað við spálíkan landamærasviðs ríkislögreglustjóra tvöfaldast sá fjöldi á næstu fjórum vikum. Tveir lögreglumenn frá embætti ríkislögreglustjóra fóru til Varsjár í morgun. Þeim er meðal annars ætlað að aðstoða þá sem lent hafa í vandræðum með skilríki ungra barna að komast til Íslands.
| Spálíkan landamærasviðs ríkislögreglustjóra gerir ráð fyrir að á næstu fjórum vikum verði umsóknir um alþjóðlega vernd fólks með tengsl við Úkraínu orðnar fimm hundruð og sexíu. |
2022 | 129 | Sprengjuregn hamlar björgunarstarfi úr leikhúsi í Mariupol sem sprengt var í fyrrakvöld með fjölda fólks innandyra. Fjölmargt fólk er fast í sprengjubyrgi og kemst ekki út. Forseti Rússlands segir að Úkraínumenn geri allt til að tefja fyrir friðarviðræðum. | Vladimír Pútín, forseti Rússlands, ræddi við Olaf Scholz, kanslara Þýskalands, í síma í morgun. Í tilkynningu frá rússneskum stjórnvöldum kemur fram að þar hafi Pútín sagt að stjórnvöld í Úkraínu gerðu hvað þau gætu til að tefja viðræðurnar á allan mögulegan máta. Það væri gert með því að leggja fram sífellt óraunhæfari kröfur. Engu að síður séu Rússar tilbúnir til að leita lausna áfram. Anthony Blinken utanríkisráðherra sagði hins vegar í gærkvöld að Rússar hefðu ekki stigið nein mikilvæg skref til að stöðva stríðið.
Enn er unnið að björgunarstörfum við leikhús í Mariupol, sem var sprengt í fyrradag þó að þúsund manns hefðu leitað þar skjóls í sprengjubyrgi. Í gær hafði 130 verið bjargað. Engar staðfestar upplýsingar hafa enn borist af meiðslum á fólki eða mannfalli. Vadym Boychenko, borgarstjóri í Mariupol, sagði við breska ríkisútvarpið, BBC, í morgun að björgunarstörf stæðu yfir. Enn væri hins vegar verið að sprengja borgina og það truflaði þau störf. Þá er haft eftir þingmanni frá Mariupol að útlit sé fyrir að sprengjubyrgin séu óskemmd, en fólk komist ekki út fyrir braki úr leikhúsinu, og ekki sé hægt að ryðja því frá vegna árása Rússa.
Og það er áfram sprengt annars staðar. Eldflaugaárás var gerð á flugvélaverkstæði nærri borginni Lviv í vesturhluta Úkraínu. Ekki hefur verið sprengt svo nálægt Lviv áður. Þá segir Vitaly Klitschko, borgarstjóri í Kænugarði í myndskeiði, að einn hafi fallið og nítján særst, þar af eitt barn, í sprengjuárás í nótt.
Í myndskeiðinu bendir Klitschko á að á svæðinu séu bæði leikskóli og skóli sem hefðu skemmst, auk þess sem sex íbúðarhús séu ónýt eftir árásirnar.
| Forseti Rússlands sakar Úkraínumenn um að tefja friðarviðræður með óraunhæfum kröfum. Sprengjuregn hamlar björgun fólks úr leikhúsi sem var sprengt í Mariupol. |
2022 | 129 | Kona sem átti bókað flug með Icelandair frá Akureyri til Reykjavíkur fékk skilaboð um að hún hefði verið endurbókuð til Egilsstaða og þaðan í flug næsta dag til Reykjavíkur. Hún segir óþægilegast við svona breytingar að geta ekki náð í neinn til að fá útskýringar. | Sonja Sif Jóhannsdóttir býr á Akureyri. Hún átti tíma hjá lækni í Reykjavík í dag, og bókað flug til Reykjavíkur í gær. Vegna veðurs féll niður flugið niður og hún fékk skilaboð um það.
Nema svo kemur annað sms um að ég eigi flug til Egilsstaða 18., sem er föstudagur. Til Egilsstaða og svo frá Egilsstöðum til Reykjavíkur á laugardeginum 19. Mér fannst þetta náttúrulega mjög sérstakt.
Sonja segist strax hafa reynt að ná í einhvern til að fá á þessu útskýringar en án árangurs.
Þetta var mjög sérstakt, Ég náði ekki á neinum fyrr en klukkan sjö í morgun en þá opnar þjónustuverið og þá beið ég í góðan hálftíma áður en ég náði á einhverjum.
Hún segist ekki hafa fengið neina skýringu á þessari óvæntu dagsferð til Egilsstaða, sem henni var boðið upp á. Hún fékk þó flugið endurgreitt enda lögð af stað akandi til Reykjavíkur til komast í læknistímann.
Samkvæmt upplýsingum Icelandair tók flugfélagið þotu á leigu til að halda uppi innanlandsflugi í dag en fullt er í allar ferðir dagsins. Þotan fer í dag frá Reykjavík til Akureyrar, þaðan til Egilsstaða og svo til Reykjavíkur í kvöld. Engar skýringar fást á skilaboðunum til Sonju um að hún ætti flug frá Egilsstöðum rúmum sólarhring eftir að hún átti að lenda þar. Ásdís Ýr Pétursdóttir upplýsingafulltrúi Icelandair gerir ráð fyrir að mistök hafi verið gerð í upplýsingagjöf.
| null |
2022 | 130 | Úkraínumenn með ungabörn sem freista þess að komast til Íslands frá Varsjá í Póllandi er neitað um leyfi að fljúga til Íslands. Ástæðan er að börnin eru ekki með vegabréf með lífkenni. Tvær fjölskyldur sem voru væntanlegar til Íslands í gærkvöldi eru enn í Póllandi. | Samkvæmt skýrslu landamærasviðs Ríkislögreglustjóra frá í gær hafa 238 manns með tengsl við Úkraínu komið hingað til lands frá því að Rússar réðust inn í Úkraínu 24. febrúar. Í þessum hópi eru 126 konur og 66 börn. Fólk sem hingað vill koma hefur lent í vandræðum á flugvellinum í Varsjá því starfsmenn flugfélagsins Wizzair hafa neitað þeim sem eru með vegabréf sem ekki eru með lífkenni um far til Íslands. Elena Koval var búin að kaupa flugmiða fyrir börn sín tvö, 10 ára og þriggja mánaða og frænku sína en henni var neitað um að fara í flugvélina í gær. Elena sagði í samtali við fréttastofu að hún biði nú eftir gögnum frá Íslandi sem heimiluðu henni að komast til landsins. Hún væri búin að kaupa farmiða fyrir fjölskylduna og vonaðist til þess að komast til Íslands á morgun. Árni Valdason og Ingvar Andrésson eru Úkraínumenn sem búsettir hafa verið hér á landi í tæp 8 ár. Þeir hafa verið að hjálpa löndum sínum sem lent hafa í vandræðum með að komst til landsins. Þeir hafa sett sig í samband við sjálfboðaliða í Varsjá sem ætla að freista þess að hjálpa Úkraínumönnum sem eru strandaglópar í pólsku höfuðborginni. Pólitísk sátt virðist ríkja hér á landi um greiða götu fólks sem flýr ástandið í Úkraínu. Utanríkisráðuneytið hefur fengið fyrirspurnir frá fólki í vandræðum. Unnið er að lausn til þess að greiða götu þeirra sem hingað ætla að koma.
| Tvær fjölskyldur sem voru væntanlegar til Íslands frá Úkraínu í gærkvöld eru enn í Póllandi. Flugfélagið neitaði fólkinu að ferðast hingað þar sem vegabréf ungra barna voru ekki fullgild. með lífkenni. |
2022 | 130 | Í dag sautjánda mars er dagur heilags Patreks og þjóðhátíðardagur írsku þjóðarinnar. Dagurinn er haldinn hátíðlegur víða um heim, þar á meðal á Vestfjörðum. | Heilagur Patrekur var kristniboði á Írlandi og er verndardýrlingur landsins en það var hann sem fékk Íra til að taka upp kristna trú á fimmtu öld eftir Krist. Patreksfjörður á Vestfjörðum dregur þó ekki nafn sitt af þessum tiltekna guðsmanni, heldur af skoskum biskup. Það hefur hins vegar ekki hindrað Patreksfirðinga í að halda upp á dag heilags Patreks.
Gauja Hlín Helgudóttir menningar- og ferðamálafulltrúi Vesturbyggðar segir ýmislegt á dagskrá.
Í dag er grænt þema í mötuneyti skólanna, grænt skyr í boði fyrir krakkana. það er grænt bakkelsi í Albínu.
Fólk hús og götur eru skreytt grænum lit kristniboðans og verndardýrlingsins. Tilboð eru á veitingastöðum og börum á Patreksfirði og dagskráin heldur áfram alla helgina.
Svo slúttum við þessu á sunnudaginn með því að bjóða í bíó.
Heldur betur. Fólk er mjög spennt fyrir þessu. Ég sé mjög góð viðbrögð fólks við öllu sem er í gangi og bara vonandi að fólk sjái sér fært að mæta um helgina og geri sér glaðan dag.
| Í dag er dagur heilags Patreks og er hann í hávegum hafður á Vestfjörðum. |
2022 | 130 | Mikill hiti er í íbúum á Stokkseyri og Eyrarbakka vegna þess vanda sem skapast hefur eftir að upp kom mygla í skólahúsnæði þeirra. Varaformaður íbúaráðs Eyrarbakka segir fólk hrætt um að missa skóla varanlega úr þorpinu. | Ekki hefur enn skýrst hvar grunnskólabörn, búsett á Eyrarbakka og Stokkseyri, munu sækja skóla næsta haust. Eldri nemendur skólans sitja nú skólabekk í samkomuhúsi og á veitingastað á Eyrarbakka. Gripið var til þess ráðs eftir að upp kom mygla í húsnæði skólans á Eyrarbakka og loka þurfti honum samstundis. Í kjölfarið sýndu mælingar að eldra húsnæði skólans við Stokkseyri væri myglað og var því einnig lokað. Drífa Pálín Geirsdóttir er varaformaður hverfaráðs Eyrarbakka og foreldri barns við skólann.
Við höfum bara verulegar áhyggjur af stöðunni og ég held þær snúist aðallega um brotin loforð frá bæjarstjórnum síðustu 16-20 ár. Okkur var lofað nýjum skóla á Eyrarbakka sem átti að vera búið að byggja 2008 en það hefur ekki staðist og það hefur ekkert staðið mikið sem átt hefur að gera hér í skólamálum síðustu árin. Þannig að traust er í raun og veru rofið.
Deilt er um hvar bráðabirgðahúsnæði skólans skuli komið niður. Hvort færanlegar kennslustofur skuli rísa á Eyrarbakka sem þyrfti þá að byggja mötuneyti og kennarastofur samhliða eða flytja skuli allt skólastarf tímabundið til Stokkseyrar þar sem fyrir er nýlegt skólahúsnæði sem nú þegar hýsir 1. -6. bekk. Drífa segir íbúa Eyrarbakka óttast að sú bráðabirgaðlausn gæti markað endalok skólahalds á Eyrarbakka.
Við viljum hafa skóla í báðum þorpunum því eins og við vitum er skóli kjarninn í hverju samfélagi og ef að við missum skólann héðan erum við búin að missa svo stóran part úr samfélaginu okkar og það er nokkuð ljóst að við erum við ekki að fara að geta selt húsin okkar ef það er ekki skóli hérna á Eyrarbakka
Sigurjón Vídalín Guðmundsson er formaður skipulags og bygginganefndar í Árborg.
Bráðabirgðalausn er náttúrulega bráðabirgðalausn og stundum þarf bara kannski aðeins að sníða sér stakk eftir vexti og taka mið af aðstæðunum. Aðstæðurnar eru bara mjög erfiðar og þetta er ekki auðvelt verkefni hvorki fyrir sveitarstjórnarfólk né starfsfólk sveitarfélagsins vegna þess að það eru náttúrulega tilfinningar og fólk er hrætt.
| Hiti er í íbúum á Stokkseyri og Eyrarbakka vegna skólamála og þess húsnæðisvanda sem skapast hefur vegna myglu. Varaformaður íbúaráðs Eyrarbakka segir fólk hrætt um að missa skóla úr þorpinu varanlega. |
2022 | 130 | Rússneskt farþegaskip er væntanlegt til hafnar nú í júní. Yfirhafnsögumaður segir hafnir hafa móttökuskyldu við skip. | Rússneska farþegaskipið Minerva er væntanlegt til hafnar í Reykjavík 8. júní. Skipið tekur 152 farþega og er sérstaklega styrkt til siglinga gegnum ís. Skipið er gert út af bresku ferðaskrifstofunni Swan Hellenic en er í eigu Volga-skipafélagsins sem hefur höfuðstöðvar í borginni Nizhny Novgorod. Fletcher Group Holdings á ráðandi hluta í því félagi en eigandi þess er rússneskur milljarðamæringur, Vladimir Sergeyevich Lisin, einn auðugasti maður Rússlands. Lisin auðgaðist á stálframleiðslu og krafðist þess nýverið að Vladimír Pútín Rússlandsforseti stöðvaði innrásina í Úkraínu. Hann hvatti forsetann og aðra þjóðarleiðtoga til þess að finna friðsamlega lausn á ófriðnum. Gísli Jóhann Hallsson yfirhafnsögumaður Faxaflóahafna segir að rússneskum skipum sé enn sem komið er ekki óheimilt að koma til hafnar og sækja nauðsynlega þjónustu. Í raun hafa hafnir mótttökuskyldu við skip.
| Hafnir hafa móttökuskyldu við skip sem koma til landsins. Skip í eigu rússnesks skipafélags er væntanlegt til Reykjavíkur í júní. |
2022 | 130 | Titilbaráttan í ensku úrvalsdeildinni í fótbolta er orðin afar spennandi eftir að Liverpool vann Arsenal 2-0 í gærkvöld og Manchester City gerði markalaust jafntefli við Crystal Palace í fyrrakvöld. Nú munar aðeins einu stigi á liðunum, en níu leikir eru eftir í deildinni. | Bæði Manchester City og Liverpool hafa nú spilað 29 leiki. City trónir á toppnum með 70 stig og Liverpool er í 2. sæti með 69 stig. Bæði lið eru enn inni í Meistaradeild Evrópu og í ensku bikarkeppninni og því sama leikálag á liðunum það sem eftir er af leiktíðinni. Liðin mætast innbyrðis í deildinni 10. apríl. Liverpool á svo að auki eftir að mæta Manchester United og Tottenham, en bæði lið eru í harðri baráttu um Meistaradeildarsæti. Báðir leikirnir verða þó leiknir á Anfield, heimavelli Liverpool. Bæði City og Liverpool spila svo á heimavelli í lokaumferðinni, City á móti Aston Villa en Liverpool á móti Úlfunum. Bæði lið eiga eftir að spila fimm leiki á heimavelli og fjóra á útivelli. Ljóst er að spennan verður mikil fram á vor um hvort liðið verður enskur meistari þetta árið.
Það ræðst í kvöld hvaða lið munu mætast í bikarúrslitaleik kvenna í körfubolta á laugardag. Undanúrslitin verða leikin í kvöld. Fyrri viðureignin verður á milli Snæfells og Breiðabliks og í þeirri seinni mætast svo Haukar og Njarðvík. Báðir leikir verða sýndir í beinni útsendingu RÚV 2 í kvöld. Í gærkvöld varð það ljóst að Þór Þorlákshöfn og Stjarnan munu spila til úrslita í bikarkeppni karla. Þór hafði betur á móti Val en Stjarnan sigraði Keflavík.
Heimsmeistaramótið í frjálsíþróttum innanhúss hefst á morgun í Belgrad, höfuðborg Serbíu um helgina. Íslendingar eiga tvo fulltrúa á mótinu. Hlauparana Guðbjörgu Jónu Bjarnadóttur og Baldvin Þór Magnússon. Að auki verða svo margar af stærstu stjörnum frjálsíþróttaheimsins á mótinu. Sýnt verður beint frá mótinu á rásum RÚV og verður fyrsta útsending klukkan 10 mínútur yfir níu í fyrramálið.
| Aðeins einu stigi munar á Manchester City og Liverpool í ensku úrvalsdeildinni og það ræðst í kvöld hvaða lið leika til úrslita í bikarkeppni kvenna í körfubolta. |
2022 | 130 | Talsvert hefur snjóað á vestanverðu landinu. Það hefur haft áhrif á færð á helstu leiðum út úr höfuðborginni. | Á Hellisheiði og í Þrengslum hefur ekki verið hægt að moka vegna blindu. Þar á að kanna með mokstur klukkan tvö.
Þetta var Einar Sveinbjörnsson sem segir daginn verða erfiðan og vandinn teygi sig fram á morgundaginn. Sérstaklega á það við um vestanvert landið. Davíð Már Bjarnason upplýsingafulltrúi Landsbjargar segir útköll björgunarsveita einkum hafa snúið að færðinni á Reykjanesi og vegalokunum.
| null |
2022 | 130 | Stjórnvöld í Rússlandi vísa á bug að hafa varpað sprengjum á leikhús í borginni Mariupol í gær. Engar fregnir hafa borist af mannfalli en óttast er að hundruð almennra borgara hafi leitað þar skjóls. | Leikhúsbygging í úkraínsku borginni Mariupol var jöfnuð við jörðu í gær í sprengjuárás Rússlandshers. Borgarstjóri Mariupol sagði að þúsund til tólf hundruð manns hafi leitað skjóls í leikhúsinu og óttast var um afdrif þeirra allra. Engar fregnir hafa enn borist af mannfalli í árásinni. Mögulegt er að fólkið hafi allt verið í neðanjarðarbyrgjum í leikhúsinu þegar árásin var gerð.
Leikhúsið stendur eitt og út af fyrir sig á opnu svæði í Mariupol og þar sem Rússar halda uppi linnulitlum árásum á borgina er hvort tveggja erfitt og stórhættulegt fyrir viðbragðsaðila að ferðast þar um. Ljósmyndir sýna að húsið er mjög illa farið eftir árásina, en Rússar vísa á bug að hafa ráðist á það.
Volodomyr Zelensky forseti Úkraínu ávarpaði þýska þingið í morgun. Þar hvatti hann þýsk stjórnvöld til að taka að sér verðskuldað leiðtogahlutverk og kallaði eftir að Olaf Scholz kanslari ryddi niður múrnum sem Rússar hefðu komið upp gegn frelsi í Evrópu. Þá gagnrýndi Zelensky Evrópuþjóðir fyrir að hafa ekki gert nóg í aðdraganda innrásar Rússa í Úkraínu.
Rússnesk yfirvöld hafa gefið út þau ætli sér ekki að hlýta tilskipun alþjóðadómstólsins í Haag um að leggja niður vopn og stöðva allan hernað innan landamæra Úkraínu. Alþjóðadómstóllinn gaf tilskipunina út í gær, en rússnesk stjórnvöld segjast ekki ætla að taka hana til greina.
| Engar fregnir hafa borist af mannfalli í sprengjuárás Rússahers á leikhús í borginni Mariupol í gær. Rússar segjast ekki hafa varpað sprengjum á leikhúsið. |
2022 | 130 | Formaður VR segir ekki annað í boði en að sætta ólík sjónarmið innan verkalýðshreyfingarinnar. Ekki sé heillavænlegt að átök fari fram fyrir opnum tjöldum í aðdraganda kjaraviðræðna. | Átök og óánægja meðal forystufólks innan verkalýðshreyfingarinnar hafa birst undanfarna mánuði með einum eða öðrum hætti og virðast hafa ágerst síðustu daga. Mest hefur borið á óánægju Vilhjálms Birgissonar, formanns Verkalýðsfélags Akraness, Ragnars Þórs Ingólfssonar formanns VR og Sólveigar Önnu Jónsdóttur, fyrrverandi og verðandi formanns Eflingar. Ágreiningurinn er tæpast heillavænlegur svo skömmu fyrir kjarasamninga.
Nei það er það ekki. Þetta er ástand sem hefur verið lengi innan hreyfingarinnar og það eru kannski að raungerast í opinberri umræðu, hlutir sem hafa verið meira lokaðir inn á miðstjórnarborðinu.
Segir Ragnar Þór Ingólfsson formaður VR og segir tíma til kominn að takast á við þann vanda sem hann segir Alþýðusambandið vera í.
finna Alþýðusambandinu farveg inn í framtíðina og möguleg hvort að það hafi eitthver hlutverk inn í kjarasamningana í haust eða ekki.
Mynduð þið vilja sjá breytta forystu innan ASÍ? Ég held að það séu allir sammála um að það þarf að breyta einhverju.
Ragnar segir að nú þurfi að leita leiða til sátta.
Það er alveg ljóst að það er bara krafa núna að við setjumst niður og finnum leiðir til að sætta ákveðin sjónarmið innan Alþýðusambandsins og reynum að finna leiðir til að komast út úr þessu ástandi og styrkja sambandið eða það verður ákveðin sundrung. Það er ekkert annað í stöðunni og ekkert annað í boði fyrir okkur að leggjast yfir málið og leita allra leiða til að leysa það.
| Sætta þarf ólík sjónarmið innan verkalýðshreyfingarinnar. Ekki sé vænlegt að átök eigi sér stað fyrir opnum tjöldum í aðdraganda kjarasamninga. Þetta segir formaður VR. |
2022 | 130 | Óhætt er að fullyrða að sprenging hafi orðið í fjölgun rafknúinna heimilisbíla undanfarinn áratug. Íslendingar eru enn ofarlega á blaði yfir hlutfallslega mikla bílaeign. | Árið 2012 voru sex rafmagns- og raftengifjölskyldubílar skráðir á Íslandi en undir lok síðasta árs voru þeir rétt tæplega sautján þúsund. Fjöldi bensínknúinna fjölskyldubíla hefur hins vegar nánast staðið í stað í kring um 153 þúsund. Bifreiðum knúnum dísli og öðru eldsneyti hefur fjölgað jafnt og þétt frá árinu 2010.
Í árslok voru hér á landi 733 fólksbílar fyrir hverja þúsund íbúa, sem er svipað og ári fyrr en rúm 275 þúsund fólksbílar voru þá skráðir og hafði fjölgað um tvö af hundraði við árslok 2020. Ísland er um það bil í níunda sæti á lista yfir hlutfallslega mikla bílaeign. Hverjir þúsund Bandaríkjamenn eiga 890 bíla og Nýsjálendingar 884.
Íbúar örríkisins San Marínó sem telur 34 þúsund íbúa eiga að meðaltali 1,3 bíla en hafa ber í huga að ekki eru allir þeirra á götum landsins sem er 61,57 ferkílómetrar að stærð. Í öðru örríki, Mónakó eiga hverjir þúsund íbúar 910 bíla.
Fólk sem býr í Lýðstjórnarlýðveldinu Kongó á fáa bíla, en þeir teljast vera fjórir á hverja þúsund, í Pakistan um það bil tuttugu, og hverjir þúsund Víetnamar eiga tuttugu og fimm bíla.
| Íslendingar eru ofarlega á lista yfir bílaeign í heiminum. Sprenging hefur orðið í rafbílaeign landsmanna á einum áratug. |
2022 | 131 | Formaður Neytendasamtakanna segir að þeim hafi fjölgað mikið, sem hafi samband við samtökin vegna fjársvika síðustu tvö ár. Nánast ómögulegt virðist vera að stöðva greiðslur. Hann veltir því upp hvort ekki megi draga úr hraðanum sem nu er í viðskiptum. | Þó að fólk hafi ekki leitað til Neytendasamtakanna vegna stórfeldra fjársvika og blekkinga tengdum fjárfestingum eins og fjallað var um í Kveik í gær segir Breki Karlsson, formaður samtakanna, mikið um að þekkt vörumerki séu notuð til að hafa af fólki fé og upplýsingar.
Við fáum nokkur tilvik í hverri einustu viku og við finnum fyrir því að þetta hefur aukist í faraldrinum, undanfarin tvö ár hefur þetta stóraukist.
Fólki fær tilkynningu um að það þurfi að uppfæra greiðsluupplýsingar á Netflix eða Amazon, eða greiða vegna sendinga hjá Póstinum eða DHL.
Það kemur tilkynning til fólks um að það eigi sendingu hjá póstinum að það þurfi að borga 1900 krónur eða eitthvað slíkt og því er bent að fara inn á einhverja síðu þar sem það lætur inn upplýsingarnar sínar og oft gætir fólk ekki að að upphæðin er ekki 1900 krónur heldur 1900 dollarar eða pund.
Sem er mun hærri upphæð, 256 eða 336 þúsund krónur. Með þessu fá svikahrapparnir bæði fé og upplýsingar sem mögulega ganga kaupum og sölum.
Svo virðist vera að hafir þú slegið inn, til dæmis þetta 3 d secure númer að það sé engin leið til að ná aftur til baka þeim peningum sem tapaðir eru.
Breki segir þetta breytingu frá því sem áður var.
Fólk fékk vísareikninginn sinn og fékk 15 daga til þess að gera athugasemdir við hann og nú hefur þú ekki einu sinni 15 sekúndur til að gera athugasemdir. Þetta er bara farið um leið.
Hugsanlega þurfum við að kanna hvort að það sé endilega sá hraði sem við þurfum að vinna á.
| Fólk leitar í stórauknum mæli til Neytendasamtakanna vegna fjársvika. Nánast ómögulegt virðist vera að stöðva greiðslur. |
2022 | 131 | Stjórnvöld í Rússlandi vilja að Úkraína verði hlutlaust ríki, líkt og Svíþjóð og Austurríki. Forseti Úkraínu segir útséð um að landið gangi í Atlantshafsbandalagið í fyrirsjáanlegri framtíð. | Forseti Úkraínu Volodomir Zelensky heldur uppteknum hætti og ávarpar þjóð sína kvölds og morgna. Í ávarpi gærkvöldsins sagði hann að eftir átta ár af stríðsátökum í Donbas og tuttugu daga innrás þrái þau fátt annað en frið - og það sem allra allra fyrst.
Eight years of war in Donbas, 20 days of full-scale invasion. The third week is about to be over. We all want peace. As soon as possible.
Friðarviðræður Úkraínumanna og Rússa hafa enn engu skilað. Og þó. Zelensky sagði í gær að tíðar viðræður væru farnar að hljóma raunhæfari en áður. Það kvað sömuleiðis við annan tón í orðræðu forsetans um inngöngu í NATO. Zelensky hefur lengi talað fyrir því að Úkraína sæki það fast að ganga í Atlandshafsbandalagið. Í gær sagði hann hins vegar að landið gengi líklega ekki í bandalagið í fyrirsjáanlegri framtíð. Krafa Rússa um að nágrannaríkið Úkraína gangi ekki í varnarbandalagið hefur verið næsta óhagganleg.
Fulltrúi Úkraínuforseta í friðarviðræðunum segir hins vegar að enn beri mikið í milli viðsemjenda þó sannarlega sé enn svigrúm fyrir málamiðlanir.
Dimitry Perskov, talsmaður stjórnvalda í Rússlandi, segir að meðal tillaga Rússa sé að Úkraína verði hlutlaust ríki á borð við Austurríki og Svíþjóð. Sergei Lavrov, utanríkisráðherra Rússlands, segir að það fyrirkomulag sé nú rætt af mikilli alvöru.
| Forseti Úkraínu segir útséð um að landið gangi í Atlantshafsbandalagið í fyrirsjáanlegri framtíð. Rússar vilja að Úkraína verði hlutlaust ríki, líkt og Svíþjóð og Austurríki. |
2022 | 131 | Það er spáð hríðarbyl á landinu seint í nótt og í fyrramálið og búist við töluverðu fannfergi. Líklega verður þungfært innanbæjar víða á suðvesturhorninu í fyrramálið. | Suðaustanstormi er spáð í flestum landshlutum í fyrramálið og hætt við miklu fannfergi, sérstaklega suðvestanlands.
Það hefur snjóað víða á landinu síðustu daga eftir stuttan hlýindakafla og von á frekari fannburði í fyrramálið. Gul veðurviðvörun fyrir allt landið tekur gildi seint í nótt eða snemma morguns og von er á hvassviðri og éljahryðjum, og gæti orðið kafaldsbylur víða suðvestanlands í fyrramálið, ekki síst á Reykjanesbraut og á Hellisheiði. Töluverð ofankoma fylgir hvassviðrinu og á vef Vegagerðarinnar segir að búast megi við ófærð innanbæjar, í það minnsta efri byggðum, en það skánar hratt þegar líður á morguninn og hlýnar. Marcel de Vries veðurfræðingur segir von á töluverðri úrkomu og það gæti tekið drjúga stund að ryðja helstu leiðir á suðvesturhorninu.
Seint í nótt þá gengur í suðaustanátt og það er að fara upp í 15-25 metra á sekúndu og seint í nótt byrjar að snjóa á suðvesturhorninu og þetta fer frekar hratt til norðausturs. Til dæmis fyrir höfuðborgarsvæðið ætti þetta að verða búið í morgunsárið en þá tekur suðvestanátt og hvassviðri við með éljum og þessi skil fara áfram til norðausturs og yfir landið stutt eftir hádegi á morgun. Og þetta er talsvert mikil snjókoma? Já, þetta er stutt tímabil en þetta er mikil úrkoma og gæti valdið truflunum.
| Hríðarbylur gengur yfir landið seint í nótt og í fyrramálið. og er búist við töluverðu fannfergi. Líklega verður þungfært innanbæjar víða á suðvesturhorninu þegar við stígum framúr í fyrramálið. |
2022 | 131 | Með því að LED-væða götulýsingu í Fjallabyggð hefur sveitarfélagið sparað milljónir króna árlega. Deildarstjóri tæknideildar segir sveitarfélög geta sparað umtalsverðar upphæðir við það eitt að skipta yfir í LED lýsingu. | Fjallabyggð var eitt fyrsta sveitarfélag landsins sem yfirtók rekstur götulýsingar frá Rarik árið 2019. Farið var strax í að LED-væða götuljósin og hefur rafmagnskostnaður vegna lýsingar gatna farið úr ellefu milljónum á ári niður í fjórar.
Við bara stilltum þessu reikningsdæmi upp áður en við byrjuðum og sáum að það væri það mikill sparnaður í þessu að það margborgaði sig að gera þetta og gera það sem fyrst.
Segir Ármann Viðar Sigurðsson, deildarstjóri tæknideildar Fjallabyggðar.
Búið er að LED-væða alla götulýsingu á Ólafsfirði og um helminginn á Siglufirði og stefnt er að því að það verði klárað á þessu ári. Ármann segir að þegar því sé lokið geti árlegur rafmagnskostnaður við lýsingu gatna farið niður fyrir tvær milljónir.
Ármann segir sparnað sveitarfélagsins mikinn við það eitt að skipta yfir í LED-lýsingu.
Ég er að LED-væða í stofnunum. Ég er búin að setja LED í íþróttahúsin. Svo bara alls staðar þar sem við erum eitthvað að vinna í stofnunum og er verið að endurnýja ljós þá setjum við LED alls staðar.
| null |
2022 | 131 | Ef hugmyndir dómsmálaráðherra ganga eftir mun sýslumönnum á landinu fækka úr níu í einn. Formaður Félags sýslumanna segir fréttirnar hafa komið talsvert á óvart og óttast að þjónustan verði fjarlægari fólkinu í landinu. | Gagngerri endurskoðun á skipulagi sýslumannsembætta landsins hefur verið hleypt af stokkunum með það fyrir augum að efla og nútímavæða þjónustueiningar. Í því felst meðal annars aukin áhersla á stafræna þjónustu og að ríkara samstarf sé á milli starfsstöðva. Þannig er fyrirhugað að aðeins einn sýslumaður verði á landinu.
Jónas B. Guðmundsson, formaður Félags sýslumanna segir að það hafi lengi verið vitað að unnið væri að hagræðingu á starfsemi sýslumanna, en þær fréttir að leggja ætti niður átta sýslumannsembætti hafi verið frekari óvæntar.
Kom þetta flatt upp á ykkur að þetta væri niðurstaðan í þessari hagræðingu? Já, svo ég tali nú bara fyrir mig þá verð ég að viðurkenna að það gerði það nú. Nú erum við níu og á að fækka okkur niður í einn, ég átti ekki alveg von á því á þessari stundu.
Sýslumannsembættum hefur fækkað mikið undanfarin ár en árið 2015 var þeim fækkað í níu úr tuttugu og fjórum.
Jónas segir fréttirnar vera það nýjar að erfitt sé að átta sig hvert sé stefnt með þessum hugmyndum.
Ég óttast það svolítið að þessi nærþjónusta sem við teljum okkur veita geti breyst og svona orðið fjarlægari fólkinu.
Hann segir sýslumenn nú fara í að meta hvað þeir geti lagt fram í þessum breytingum.
Ráðherra boðar heimsóknir á umdæmin að heyra okkar sjónarmið og kynnast okkur og okkar umhverfi. Ætlið þið að reyna að sannfæra hann um að skipta um skoðun? Nei, nei, við ætlum bara að reyna að stuðla sem mest að því að þjónustan verði sem minnst skert við hinn almenna borgara, það er okkar aðalsýn á þetta.
| Stefnt er að því að fækka sýslumannsembættum úr níu í eitt. Fréttirnar koma flatt upp á formann Félags sýslumanna. |
2022 | 131 | Hannes Þór Halldórsson fyrrverandi landsliðsmarkvörður í fótbolta tilkynnti í dag að knattspyrnuferli hans væri lokið. Hannes varði mark Vals síðustu ár, en samningi hans við félagið var rift í vetur. | Hannes hafði verið án félags síðan hann hætti hjá Val. Einhver tilboð komu upp, en á endanum ákvað hann að knattspyrnuferlinum sé nú lokið. Hannes verður 38 ára í næsta mánuði. Hann hóf ferilinn með Leikni Reykjavík, en spilaði svo með Aftureldingu og Stjörnunni í neðri deildum áður en Fram fékk hann til sín í efstu deilt 2007. Hann lék svo með KR í þrjú ár áður en hann hélt í atvinnumennsku erlendis og spilaði í Noregi, Hollandi, Danmörku og Aserbaídsjan. Hannes spilaði 77 A-landsleiki fyrir Ísland frá 2011 til 2021 og er leikjahæsti markvörður landsliðsins frá upphafi.
Darri Aronsson leikmaður Hauka í handbolta, sem kom við sögu með íslenska landsliðinu á EM í Búdapest í janúar, hefur samið við franska félagið Ivry í París. Darri gengur til liðs við félagið í sumar og gerir þriggja ára samning, sem gildir til 2025. Franska félagið greindi frá þessu í dag.
Ekki er leikið í úrvalsdeild karla í handbolta þessa dagana vegna landsleikjahlés. Íslenska landsliðið er við æfingar á Íslandi en spilar næst í apríl. Austurríki og Eistland mætast í kvöld í fyrri umspilsleik sínum um það hvort liðanna mun mæta Íslandi í apríl um laust sæti á HM sem verður í janúar á næsta ári.
Undanúrslitaleikirnir í bikarkeppni karla í körfubolta verða leiknir í kvöld. Báðir leikir verða sýndir í beinni útsendingu á RÚV 2. Í fyrri leiknum eigast við Stjarnan og Keflavík og hefst útsending klukkan 17:00. Í seinni leiknum spila svo Þór Þ. og Valur og hefst sú útsending klukkan 19:45. Sigurvegararnir mætast svo í bikarúrslitaleiknum á laugardagskvöld. Undanúrslitaleikirnir hjá konunum eru á dagskrá annað kvöld.
| null |
2022 | 131 | Formaður VR segir að launahækkanir forstjóra bæti samningsstöðu verkalýðsfélaga í haust. Verkalýðsfélögin muni ekki láta bjóða sér siðrof í íslensku samfélagi. | Fréttastofan tók í gær saman laun forstjóra nokkurra opinberra fyrirtækja. Þar kom meðal annars fram að árslaun forstjóra Orkuveitu Reykjavíkur hækkuðu um tæpar 7 milljónir króna, forstjóra Icelandair um 22 milljónir króna og forstjóra Símans um níu og hálfa milljón króna.
Orkuveita Reykjavíkur segir að forstjórinn hafi fengið eingreiðslu sem nam 3 milljónum króna í fyrra. Sé eingreiðslan dregin frá hafi hækkanir á launum hans ekki verið umfram vísitöluhækkanir síðustu tvö ár. Þá segir Landsvirkjun að laun forstjóra, sem í fyrra námu 43 miljlónum króna, skýrist að hluta til af breyttu gengi bandaríkjadals.
Laun margra forstjóra hafa hækkað sem um nemur margföldum algengum árslaunum félaga í Eflingu og VR.
Kjaraviðræður eru framundan og Ragnar Þór Ingólfsson, formaður VR, segir að þessar fréttir horfi illa við verkalýðshreyfingunni.
við erum í sjálfu sér bara að safna í sarpinn fyrir haustið og það er náttúrulega mjög dapurlegt að heyra þennan söng fara aftur af stað, að að lítið sem ekkert svigrúm sé til launahækkana á almennum vinnumarkaði þegar efsta lag samfélagsins telur að svigrúmið sé nægjanlegt fyrir það sjálft.
Stríðsátök og heimsfaraldur flæki komandi kjaraviðræður og þessar fregnir sendi skýr skilaboð inn í kjaraveturinn.
samtök atvinnulífsins sannfærðu okkur um það að þetta myndi ekki fara eins og þetta er að fara núna. það gekk lengi vel að það væri almennt samkomulag um það að það þyrfti að hækka lægstu launin, svo springur þetta allt í andlitið á okkur eins og við erum að sjá núna - það mun allavega setja okkur í betri samningsstöðu í haust. ég trúi því.
það sem mun skipta mestu máli er að við höfum fólkið á bakvið okkur og við munum ekki láta bjóða okkur siðrof í íslensku samfélagi.
| Formaður VR segir að fréttir af launahækkunum forstjóra leggist illa í verkalýðsfélögin en bæti samningsstöðu þeirra í kjaraviðræðum sem framundan eru. |
2022 | 131 | Sumartími verður festur í sessi í Bandaríkjunum samþykki fulltrúadeild Bandaríkjaþings ákvörðun öldungadeildarinnar þess efnis. Stuðningsfólk breytinganna segir þetta draga úr skammdegisþunglyndi og glæpum. | Tvisvar á ári breyta Bandaríkjamenn klukkunni, færa hana afturábak eða áfram yfir á vetrar- eða sumartíma. Þessar árlegu tímastillingar heyra þó brátt sögunni til sé fulltrúadeild Bandaríkjaþings á sama máli og öldungadeildin. Þar á bæ var í gær samþykkt frumvarp um að festa sumartíma í sessi í öllu landinu allan ársins hring.
Bandaríkin spanna fjögur tímabelti og í 48 af 50 ríkjum er notast við sumar- og vetrartíma. Klukkan er þá færð fram um eina stund í mars en seinkað á ný í nóvember.
Hugmyndina um sumartíma í Bandaríkjunum má rekja til skrifa Benjamins Franklins árið 1784. Hann sagði að spara mætti háar fjárhæðir með því að laga vökutíma fólks betur að sólarljósinu og forðast þar með óþarfa lýsingu.
Marco Rubio, öldungardeildarþingmaður Repúblikana, sagði á þinginu í gær, ótal ástæður fyrir að skipta alfarið yfir í sumartímann. Það gæti dregið úr skammdegisþunglyndi og lækkað glæpatíðni. Þá sé það vilji yfirgnæfandi meirihluta Bandaríkjamanna. Það er reyndar nokkuð rétt hjá honum, sjö af hverjum tíu Bandaríkjamönnum segjast hlynntir breytingunni.
Samþykki fulltrúadeildin breytinguna þarf forsetinn, Joe Biden, að undirrita lögin til samþykktar. Breytingin gengi þó ekki í gegn fyrr en í nóvember á næsta ári. Það er gert til að ferðaþjónustufyrirtæki og önnur sem skipuleggja allar samgöngur fái aðlögunartíma.
| Öldungadeild Bandaríkjaþings samþykkti í gær að festa sumartíma í landinu í sessi. Það sé meðal annars gert til að draga úr skammdegisþunglyndi og glæpum. |
2022 | 131 | Efnahagsbatinn í ár verður líklega hægari en áður var talið vegna áhrifa kórónuveirunnar og innrásar Rússa í Úkraínu ef stríðið dregst á langinn. Þetta er mat fjármálastöðugleikanefndar en skýrsla nefndarinnar var kynnt í Seðlabankanum í morgun. | Traust staða heimila auðveldar þeim að standa undir hærri greiðslubyrði íbúðalána ef vextir hækka. Vanskil hafa minnkað frá upphafi kórónuveirufaraldursins og kaupmáttur ráðstöfunartekna hækkað.
Staðan er góð á Íslandi í dag. Við erum að koma mjög vel út úr Covid faraldrinum en erum að fá vondar fréttir að utan sem við þurfum einhvern veginn að bregðast við.
Við erum með sjálfbæra orku að miklu leyti og fjármálakerfi sem er ekki með neina erlenda áhættu og líka með stóran gjaldeyrisforða þannig að ég tel að við getum tryggt öryggi landsins og stöðugleika alveg sama hvaða vondu fréttir sem við fáum úr Evrópu.
Svo er að sjá hvaða áhrif stríðið í Úkraínu hefur á fjölda ferðamanna sem sækir landið heim.
Þar eru ákveðin hættumerki á lofti, hækkandi eldsneytisverð, farmiðar gætu hækkað og svo er þetta spurning um ferðavilja. Það er alveg hárrétt. Hún varð fyrir miklu áfalli í kófinu og þess vegna held ég að það séu bundnar við næsta sumar í þessari grein.
Það er náttúrulega mjög erfitt fyrir ferðaþjónustuna að fá annað áfall ofan í hið fyrra.
Hvað með verðbólguna eru ekki teikn á lofti að hún sé að fara úr böndunum? Það held ég ekki. Ég held að þeir þættir sem reka hana áfram eins og fasteignamarkaður sem eru ákveðin takmörk hvað hann getur hækkað. Við gripum til aðgerða á síðasta ári, takmörk á greiðslubyrði og veðsetningu, hvað fólk getur tekið mikið út að láni.
Ásgeir segir að áhrifin séu enn að koma fram
Staðan er það góð, við erum með það sterkan fjármagnsstöðuleika að við getum hæglega hækkað vexti og hert að kerfinu til að róa það niður. En langtíma verðstöðuleiki kemur aðeins í gegnum þjóðarsátt að við vinnum saman.
| Efnahagsbatinn eftir faraldurinn verður hægari en vænst var vegna innrásarinnar í Úkraínu. Seðlabankastjóri segir ferðaþjónustuna vart mega við öðru áfalli. |
2022 | 132 | Hjálparsamtök óttast að fylgdarlaus börn frá Úkraínu hafi þegar lent í klóm fólks sem stundar mansal. Á þeim tuttugu dögum sem liðnir eru frá innrásinni í Úkraínu verður úkraínskt barn flóttamaður á hverri sekúndu. | Um 1,4 milljónir barna eru í hópi þeirra fjölmörgu sem flúið hafa frá Úkraínu frá því Rússar réðust inn í landið þann 24. febrúar síðastliðinn. Það eru tuttugu dagar síðan innrásin hófst og tölurnar sýna að á hverjum degi hafa um 70 þúsund börn flúið heimili sín. James Elder, talsmaður UNICEF, barnahjálpar Sameinuðu þjóðanna, segir að það séu um 55 börn á hverri mínútu, sem þýði að næstum á hverri sekúndu verði úkraínskt barn flóttamaður.
Mörg þessara barna eru á flótta með fjölskyldum sínum, en ekki öll. Áætlað er að um 200 þúsund úkraínsk börn búi á munaðarleysingjaheimilum. Samtök sem kallast Aerial Recovery eru meðal þeirra sem reyna að aðstoða þessi börn við að komast í öruggt skjól utan heimalandsins. Og það er alveg ljóst að þá aðstoð þarf. Eins og í flestum stríðsátökum sprettur upp fólkið sem nýtir sér neyð annarra. Eftirlitslaus börn á flótta eru sérstaklega berskjölduð fyrir mansali og þegar er óttast um afdrif þúsunda munaðarlausra barna í Úkraínu, barna sem hjálparsamtök hafa ekki náð að hafa upp á eftir að stríðið braust út.
Eins og kunnugt er mega karlmenn á aldrinum 18 til sextugs ekki yfirgefa landið því þeir þurfa að sinna herþjónustu. Séu karlmenn hins vegar á ferð með þrjú eða fleiri börn er þeim oft hleypt út úr landi. Mikil ringulreið ríkir víða á landamærastöðvum í Úkraínu og lítið svigrúm til eftirlits með þeim sem yfirgefa Úkraínu. Samkvæmt áðurnefndum samtökum eru dæmi þess að karlar fari úr landi með börn sem þeir eiga ekkert í, börn sem þá verða fórnarlömb mansals.
Önnur aðferð sem þrælahaldarar beita er að nýta örtröðina á landamærum til að lokka til sín börn með loforðum um mat og húsaskjól. Börn sem hafa hvergi höfði að halla verða þannig oft auðveld bráð.
| Á þeim tuttugu dögum sem liðnir eru frá innrásinni í Úkraínu verður úkraínskt barn flóttamaður á hverri sekúndu. Hjálparsamtök óttast að fylgdarlaus börn hafi þegar lent í klóm mannræningja. fólks sem stundar mansal. |